
Toma  Erdedi-Bakag 


BAN  HRVATSKI. 


Napisao 
KARLO   HORVAT 

svećenik  nadb.  zagrebačke. 


U  ZAGREBU. 

TISAK  DIONIČKE  TISKARE. 
1900. 


Nisi  enim  clarissima  prineipum 
facinora,  opera  doctorum  hominum  lit- 
teris  mandentur,  atque  justis  encomiis 
celebrentur,  idem  eerte  tumulus,  qui 
corpora  eorum  contegit,  famam  quoque 
obruet,  ac  nomen  e  posteritatis  memoria 
delebit. 

J.  D.  Barovius:  Oomment.  de  rebus 

Ungaricis  ac  Transylvanicis. 

(Script.  rerum  Hung.  min.  II.  str.  234.) 


PREUZVIŠENOMU  GOSPODINU 


D^u.  JUEJU  POSILOVlCU, 

NADBISKUPU  ZAGREBAČKOMU, 

NJEGOVA  KR.  APOŠT.  VELIČANSTVA  PRAVOM  TAJNOM  SAVJETNIKU, 

OPATU  BLAŽENE  DJEVICE  MARIJE  TOPUSKE, 

VELIKOMU  I  NASLJEDNOMU  ŽUPANU  ŽUPANIJE  BREZNIČKE, 

POKROVITELJU  DRUŠTVA  SV.  JERONIMA, 

ZAČAS VOM  GRADJANINU  IVANIĆGRADA  I  SENJA, 

DOKTORU  SV.  BOGOSLOVJA  ITD.  ITD. 


U  znak  najdublje  zahvalnosti,  što  uzmogoh 
Vašom  dobrotom  svršiti  osim  bogoslovnih  i 
mudroslovne  nauke,  posvećujem  Vašoj  Pre- 
uzvišenosti  ovu  raspravu. 


Pisac. 


i  oput  rijeke  bujice  napredovala  je  otomanska  sila  od  polovice 
XIV.  vijeka  tamo  sa  sjevero-istočne  obale  Egejskoga  mora  sve  dalje 
i  dalje  u  Europu.  Redom  propadale  su  države  i  državice  na  bal- 
kanskom poluotoku  pod  strašnim  udarcima  još  strasnije  moći.  Strah 
je  pao  na  kršćanski  svijet.  Cijela  se  Europa  prenerazila  kad  je  ta 
sila  srušila  sredinom  XV.  vijeka  istočno  rimsko  carstvo ;  kad  je 
nekoliko  godina  iza  toga  pala  Srbija,  Bosna,  Hercegovina  i  Albanija. 
Historija  zapisala  je  za  krvavu  uspomenu  Europi  i  cijelome  kršćan- 
skome  svijetu  koliko  strašna,  toliko  slavna  imena  vodja  te  porazne 
sile.  Murat  L,  Bajazet,  Murat  II. ,  Muhamed  II.,  svako  od  ovih 
imena  sjeća  Europu  i  kršćanstvo  na  hiljade  i  hiljade  izgubljene 
djece,  na  hiljage  i  hiljade  palih  junaka,  na  nebroj  odvedenih  dje- 
vica u  roblje.  S  užasom  spominje  se  Europa  na  razorene  krasne 
gradove,  na  uništena  sela,  na  pogažena  polja  u  XIV.  i  XV.  vijeku. 

U  prvim  pak  decenijima  XVI.  vijeka  ta  se  strašna  sila  oborila  na 
Hrvatsku,  koja  je  iza  pada  Bosne  prva  bila  na  redu,  da  je  turska 
sila  u  prah  šatre.  A  satrvši  nju,  lako  je  bilo  vjerovati,  da  će  u 
brzo  pasti  cijela  Ugarska  i  njemačko  carstvo. 

Ne  će  biti  s  gorega,  da  prije,  nego  li  zadjemo  u  prilike,  koje 
želimo  u  ovoj  raspravi  pobliže  istaknuti,  zagledamo  za  čas  kaki 
je  bio  opseg  Hrvatske  prije,  nego  li  se  oborila  na  nju  turska  sila. 

U  početku  XVI.  vijeka,  prije  nego  li  Hrvati  na  Cetinju  izabraše 
Fedinanda  za  kralja  zvala  se  Hrvatska  izmedju  Drave  i  Save: 
Slavonija.   Prostirala  se  ona  preko  Kupe  do  Jadranskoga  mora  na 


zapad,  a  na  istok  do  rijeke  Vrbasa  na  kojoj  je  najutvrdjenije 
mjesto  bilo  Jajce.  Zadnja  točka  na  jugu,  koja  je  ujedno  bila  štit 
i  obrana  Hrvatske  i  Dalmacije,  bio  je  čvrsti  Klis.  No  kad  je  na 
turski  prijestol  zasio  Sulejman,  silan  i  veliki  vladar,  počela  je 
Hrvatska  na  istoku  i  jugu  gubiti  jedno  mjesto  za  drugim.  On  je 
zauzeo  Biograd,  Knin  i  Skradin.  On  je  izvojevao  sjajnu  pobjedu 
na  mobačkom  polju,  on  je  zauzeo  Jajce,  on  je  pridobio  nepo- 
bjedivi Klis.  Pokorila  mu  se  Slavonija  od  najistočnijeg  kuta  do 
Virovitice.  Pobjedonosno  sio  je  u  Budimu  na  kraljevski  prijestol 
i  okrunio  ondje  Zapolju  za  kralja.  Sulejman  je  dignuo  tursku 
moć  na  vrbunac  slave.  No  brvatska  mišica,  Nikola  Zrinski  pod 
Sigetom,  neopisivim  svojim  junaštvom  učini  ipak,  te  je  polumjesec 
blijedjeti  počeo. 

Poslije  pada  Sigeta  bio  je  doduše  sklopljen  takozvani  drinopoljski 
mir  na  8  godina,  ali  od  toga  mira  za  Hrvatsku  ni  koristi,  ni 
blagoslova. 

Hrvati  drže  još  neke  gradove  na  Uni,  dok  im  već  nekoliko  go- 
dina prelazi  Turčin  iz  Like  preko  Velebita  kao  po  svojoj  rodjenoj 
zemlji. 

Koliko  su  Turci  držali  do  drinopoljskog  mira  razabira  se  naj- 
bolje odatle,  što  već  drugi  mjesec  iza  sklopljena  mira  navaljuju 
na  Bihać  i  Ostrožac.  Godinu  dana  iza  sklopljena  mira  navaljuje  ih 
preko  dvije  hiljade  iz  Like  i  Krbave  u  gornje  strane  Hrvatske, 
da  haraju  i  plijene. 

Možemo  reći,  da  od  pada  Sigeta  nema  godine,  da  turske  čete 
po  nekoliko  puta  u  Hrvatsku  ne  provaljuju. 

Provaljujući  pale  one  sela  i  gradove,  odvode  siromašni  narod  u 
ropstvo,  haraju  mu  i  uništuju  polja  i  livade.  Uza  svu  obranu  naših  ipak 
pada  Turcima  u  ruke  grad  za  gradom,  a  obranbena  linija  u  80. 
godinama  XVI.  vijeka  postaje  za  Hrvatsku  rijeka  Kupa.  Izmedju 

Une  i  Kupe  mora  se  seliti  ubogi  hrvatski  narod  u  tudje  krajeve, 
ne  mogući  odoljevati  neprestanim  turskim  navalama.  Hrvatska  biva 
od  dana  do  dana  sve  to  manja. 

S  morem  veže  Hrvatsku  još  samo  nekoliko  mjesta  izmedju  Kar- 
lovca i  Senja.  U  kratko  cijeli  joj  je  opseg  samo  tri  županije:  za- 
grebačka, križevačka  i  varaždinska.  Od  nekadanjeg  kraljevstva 
hrvatskog  sad  su  samo:   „ostatci  ostataka". 

U  takim  se  eto  izvanjim  prilikama  nalazi  Hrvatska  u  prvim 
decenijima  druge  polovice  XVI.  vijeka. 

U  ovim  vječnim  ratovima  prodičili  su  se  Hrvati  svojim  ju- 
naštvom pred  cijelim  svijetom.  Hrvatska  je  radjala  junake,  kojim 
je  slavu  zavidjala  Europa.  Napose  prodičili  su  se  junaštvom  neki 
rodovi,  koji  su  junačkim  svojim  djelima  ostavili  trajnu  uspomenu 
i  krasan  primjer  potomcima  svojim. 

U  drugoj  poli  XVI.  vijeka,  osobito  se  ističe  rod  grofova  Erdeda, 
a  napose  slavni  junak  i  državnik,  ban  hrvatski  Toma  Erdedi-Bakač. 
Oduševljen  za  krstovu  vjeru  svetu,  pravom  i  iskrenom  ljubavi  zauzet 
za  „ostatke  ostataka"  mile  si  domovine  Hrvatske  posvetio  je  njoj 
sve  sposobnosti  i  duševne  i  tjelesne.  Prikazati  njegovo  javno  dje- 
lovanje; predmet  je  ovoj  raspravi. 


I.  DIO. 

Od  rodjenja  Tomina  do  početka  velikih  provala 

turskih. 

Od  godine  1558.— 1590. 

Obitelj  grofova  Erdeda  potječe  iz  Ugarske.  U  županiji  szat- 
raarskoj  na  imanju  Erdod,  koje  je  oko  polovice  XV.  vijeka  bilo 
vlasništvo  obitelji  Draghfv  de  Beltek,  živio  je  jednostavni  kmet 
Franjo  Bakocz,  kojega  listine  pišu  i  Bakolcz.1  Njegov  sin  Va- 
lentin postane  svećenik,  poslije  dvorski  kapelan  palatina  Mihalja 
Orszag  de  Guth,  a  napokon  prepozit  crkve  titeljske  i  kao  takav 
dobije  god.  1459.  plemstvo  od  kralja  Matije  Korvina.2 

To  plemstvo  prošlo  je  i  na  braću  Valentinovu,  na  Nikolu,  Tomu, 
Ivana  i  na  potomke  njihove.  Od  sve  braće  najbolje  se  istaknuo 
brat  Valentinov  Toma.  On  je  dobivao  čast  za  čašću.  Od  biskupa 
jegarskoga  postao  kraljev  kancelar,  onda  nadbiskup  ostrogonski, 
primas  kraljevine  Ugarske,  kardinal  i  patrijarka  carigradski. 

Visoki  ovaj  državni  i  crkveni  dostojanstvenik  stekao  je  silan 
imutak  u  Ugarskoj  i  Hrvatskoj.  Od  kralja  Vladislava  II.  dobio  je 
Bijelu  Stijenu  u  tadašnoj  križevačkoj  županiji,  zatim  Komagovinu 
u  zagrebačkoj  županiji  i  Dolački  u  županiji  Vrbas.  Po  smrti  plemića 
Stjepana  Cupora  moslavačkoga,  dobije  grad  Jelensku  kod  Mosla- 
vine i  imanje,  kojemu  je  spadalo  trgovište  Moslavina  i  75  sela 
županije  križevačke  i  zagrebačke.  Još  je  Toma  dobio  u  Hrvatskoj 
imanja  Dianovec,    i  Kutinu  sa  mnogo    sela.    U    zamjenu    za   neka 


1  Odatle  jamačno  poslije  ime  Bakač. 

2  „Vobis  domino  Valentino  nato  Francisci  Bakolcz  dicti  de  Erdeuđ;  ville 
comitatus  Zatmariensis".  Fraknoi  Vilmos:  Az  Erdodv  czimer.  Turul  VII. 
str.  105. 

dobra  u  Ugarskoj  dobio  je  Jastrebarsko  i  Lipovac.  U  željeznoj 
županiji  u  Ugarskoj  dobio  je  grad  i  trgovište  Eberau  (Monvoro- 
kerćk),  po  kojem  se  prozva  de  Monvorokerek. 

Sinoveu  svome  Petru,  sinu  brata  si  Nikole  ostavio  je  gotovo  sva 
imanja  u  Hrvatskoj,  a  neka  i  u  Ugarskoj.  Ovaj  prvi  nosi  ime 
Erdedi  s  pridjevkom  de  Monvorokerek  et  de  Monoszlo.  Sin  toga 
Petra,  takodjer  Petar,  ban  je  hrvatski  od  1557.  do  1566.  Kao  ban 
hrvatski  dobio  je  11.  listopada  1565.  od  kralja  Maksimilijana  gro- 
fovski naslov.1 

Ovako  je  došla  ta  obitelj  medju  prve  u  Hrvatskoj  svojim  bo- 
gatstvom.   Iz  te  obitelji  nikao  je  naš  Toma. 

Rodio  se  god.  1558.  od  oca  Petra  bana  hrvatskoga  i  majke 
Barbare  Alapićeve.  Majka  mu  Barbara,  bila  je  kći  Ivana  Alapića, 
a   sestra    poznatoga  junaka  i  bana   hrvatskoga:    Gašpara  Alapića. 

Mladost  svoju  proveo  je  Toma  na  imanjima  oca  svojega  učeći 
se  bojnim  vještinama.  Doba,  u  koje  je  živio  mladi  Toma,  bilo  je 
doba  neprestanog  ratovanja  s  Turcima.  Otac  njegov  kao  ban  hr- 
vatski vodio  je  često  u  rat  hrvatske  junake,  ondje  se  junački  borio, 
a  i  više  pobjeda  iz  boja  iznesao.2  Jamačno  je  junaštvo  očevo,  o 
kojem  su  mu  kazivali,  sokolilo  sina,  pak  nam  nije  ni  za  čudo,  što 
ga  već  god.  1578.,  kao  dvadeset  godišnjeg  mladića  nalazimo  na 
krajini  gdje  vojuje  uz  generala  Khevenhiillera,  te  uz  bana  Krstu 
Ungnada  pri  obrani  Cazina  i  ostalih  gradova  na  Uni.3  Ako  se  je 
ta  vojna  Khevenhiillerova  u  Bosni  i  izjalovila,  ako  i  nije  donesla 
očekivana  ploda,  ona  nije  ni  za  čas  poništila  mladoga  junaka.  Pače 
ovaj  neuspjeh,  mogli  bismo  reći,  ulio  je  u  srce  njegovo  još  veće 
oduševljenje,  da  se  to  srčanije  bori  u  prvoj  zgodi  za  obranu  do- 
movine svoje. 


1  Bojničić  Ivan  dr. :    Plemstvo  i  bogatstvo  obitelji  Erdođv.   Prosvjeta 
1895.   u   1.  i  2.  broju. 

2  Nicolaus  Isthvanfv  Panonus:    Historiarum    de  rebus  Ungaricis  libri 
XXXIV.  Viennae   1758.   str.   280. 

Georgius  Ratkav:   Memoria  regum  et  banorum,  regnorum  Dalmatiae, 
Croatiae  et  Sclavoniae.    Viennae  1652.  liber  IV.,  str.   141. 

3  Radoslav  Lopašić:  Ban  Toma  Bakač.  Danica  1883.,   str.   67. 


Domala  nadala  mu  se  prilika,  jer  Turci  nijesu  mirovali,  ako  je 
mir  i  produljen  bio.  Mir  je  bio  samo  na  papiru,  a  u  istinu  bila  je 
otimačina  i  neprijateljstvo.1 

Godine  1581.  diže  se  Ahmed  beg,  zapovjednik  grada  Cernika, 
koji  grad  zaposjeli  su  Turci  još  1532.,  da  plijeni  i  hara  naše  strane. 
Mladi  Toma  Erdedi  i  Mihajlo  Sekelj  koji  mu  se  pridružio,  sakupiše 
svoje  čete  i  dočekaju  bega  kod  Cernika,  te  ga  tamo  potuku.  U 
tom  se  boju  prvi  put  istaknuo  Toma  Erdedi,  pokazavši  svoju  hra- 
brost i  vojničku  vještinu.  Ugarski  kroničar  zabilježivši  ovu  po- 
bjedu doda:  „Thomas  Erdodius  primum  virtutis  bellicae  specimen 
edidit".2  Ovom  svojom  pobjedom  postao  je  ljubimac  hrvatskoga 
plemstva,  koje  je  u  njem  opazilo  hrabra  junaka  i  vrsnog  vojvodu. 
Ne  čudimo  se  s  toga  nimalo,  što  si  plemstvo  želi,  da  mu  taj  hrabri 
innak  postane  banom. 

Još  godine  1577.  zahvalio  je  na  banskoj  časti  Gašpar  Alapić, 
jer  je  nadvojvoda  Karlo  imenovani  namjesnik  kraljev  u  Hrvatskoj, 
svojatao  svu  vlast  u  Hrvatskoj  za  sebe,  a  na  štetu  vlasti  banske. 
Alapić  je  vidio,  da  nema  nikakove  moći  ni  ugleda,  a  to  ga  je  po- 
nukalo, da  zahvali.3  Kralj  je  ostavku  primio  i  imenovao   za   bana 

v 

tudjinca,  Stajerca:  Krstu  Ungnada.  Hrvatski  staleži  bili  su  veoma 
povrijedjeni.  jer  se  na  taj  način  kršilo  njihovo  staro  pravo,  koje 
je  njima  bilo  uvijek  sveto.  K  tomu  je  taj  tudjinac  bio  silnik, 
otimač  tudjih  imanja  i  veoma  ohol.  U  bahatosti  svojoj  govorio  je 
Zagrebčanima,  s  kojima  se  neprestano  svadjao,  da  je  njihov  kralj. 
Kadgod  je  samo  mogao,  otimao  im  i  prikraćivao  ih  u  najhitnijim 
pravima.  Dakako,  da  je  taki  ban  još  veću  mržnju  velikaša  i  ple- 
mića na  se  navukao.  Baruni  i  grofovi  ne  će  ga  ni  slušati.  U  vojsku 
s  takim  banom,  pod  njegovim  vodstvom,  ne  će  mnogi  da  idu;  kad 
odilazi   iz  zemlje,    staleži    mu    ne    dopuštaju,    da    izabere   sebi  na- 


1  Joseph  Hammer:    Geschichte    des    Osmanischcn    Roiches.    svez.  IV. 
str.  32. 

2  Samuel  Timon:    Epitome    chronologica    rerum    hungar.    a  nativitate 
divi  Stephani.  Cassoviae   1734.  str.   232. 

3  Balthasar    Adam   Krčelić:    Historiarum    cathedralis  ecclesiae  zagra- 
biensis  str.  266. 

mjesnika,  nego  traže,  da  po  običaju  bude  zastupnik  banov  podban. 
Sam  on  tuži  se  u  saboru,  da  ga  vojska  ne  sluša.  Pače  u  Zagrebu 
se  vojvode  njegovi  pobuniše  protiv  njega  i  razviše  buntovnu  za- 
stavu.1 Dašto,  da  mu  u  takovim  prilikama  nije  bilo  moguće  ostati 
na  banskoj  stolici. 

Pod  konac  g.  1583.  zahvali  Ungnad  na  banskoj  časti.  Hrvatskim 
je  staležima  odlahnulo,  da  su  se  ipak  poslije  6-godišnjeg  banovanja 
riješili  naprasitog  tudjinca.  Napeto  se  očekivalo  tko  će  u  ovim 
teškim  prilikama  zasjesti  bansku  stolicu,  dok  zbilja  početkom  go- 
dine 1584.  ne  bude  za  bana  imenovan  dvadeset  i  šest-godišnji 
Toma  Erdedi.  Dne  8.  travnja  iste  godine  bilo  je  svečano  ustoličenje. 
Novoga  je  bana  kraljev  komisar  David  Ungnad  predstavio  staležima 
i  redovima  a  oni  ga  oduševljeno,  pače  od  veselja  suznim  očima  po- 
zdraviše.  Iza  toga  položio  je  novi  ban  po  starom  običaju  svečanu 
prisegu  u  crkvi  sv.  Marka. 

Oduševljenje  staleža,  što  su  poslije  nesnosnoga  tudjinca  dobili  za 
bana  Hrvata,  a  k  tome  već  i  prodičenog  na  bojnom  polju  junaka, 
razabira  se,  najbolje  iz  želja,  koje  mu  tom  prigodom  izraziše. 
Staleži  i  redovi,  mole  Svevišnjega,  da  njihovome  novome  banu  u 
njegovoj  banskoj  časti  dade  svaku  sreću  i  napredak,  k  tomu  dug 
život  na  korist  općenito  tužne  im  domovine  u  obrani  protiv  ne- 
prijatelja vjere  kršćanske  Turčina.  Nadalje  mole  staleži,  da  mu 
Svemogući  dade,  da  pravedno  upravlja  zemljom,  a  napose  neka  se 
ugleda  u  hvaljenu  i  blaženu  uspomenu  oca  svoga  Petra  Erdeda. 
Banovanje  njegovo  neka  bude  srećno  tijekom  duga  vremena.2 

Bilo  je  opravdano  veselje  staleža,  jer  se  novi  ban  posvetio  svom 
dušom,  svojoj  teškoj,  ali  časnoj  zadaći,  koja  mu  je  bila  namije- 
njena. Na  tom  istom  saboru,  koji  je  Tomu  ustoličio  za  bana,  od- 
redjeno  je  i  zaključeno  mnogo  toga,  što  će  nam  nutarnje  prilike 
hrvatske  znatno  razjasniti. 


1  Tadija  Smičiklas:  Poviest  Hrvatska.  I.  str.  75. 

2  Articuli  Dominorum  Statuum  et  Ordinum  Regnorura  Croatiae  et  Scla- 
voniae,  aediti  1584.  u  Monumenta  coraitialia  regni  Hungariae  svez.  VIT. 
str.  443. 

U  prvom  nulu  imenovao  je  novi  ban,  po  starom  običaju  za  pod- 
bana  i  župana  županijo  križevačke  Ivana  ZaboŠkoga. 

Predstavivši  ga  staležima,  oni  ga  namah  prihvatiše.  Odmah  iza 
toga  počelo  se  je  vijećati  o  obrani  domovine. 

Odredjeno  je,  da  se  popravi  utvrda  na  Kupi  Brest,  gdje  je  lako 
Turčinu  kupu  pregaziti.  Sam  ban  poći  će  na  Kupu  s  banskom  za- 
stavom, a  k  njemu  će  se  pridružiti  i  plemići,  da  brane  tamo  bijedni 
narod  od  neprestanih  navala  turskih. 

Ban  će  sam  zamoliti  kaptol  zagrebački,  koji  se  sprema  utvrditi 
prelaz  kod  Dreneine,  da  svu  gradju  za  utvrdu  Dreneine  otpremi 
u  Brest,  gdje  je  za  sada  nužnija.  Ban  a  i  podban  sa  svim  onima, 
koji  su  tome  poslu  vješti,  poći  će  na  Kupu  i  bdjeti  će  nad  tim, 
da  se  spasu  ostatci  tužnog  kraljevstva  hrvatskoga.  No  ne  samo, 
da  se  spasu  ostatci  Hrvatske,  nego  je  to  potrebno  i  za  Kranjsku  i 

y 

Štajersku  i  ostale  zemlje.1 

Osim  Bresta  utvrdit  će  se  još  neka  mjesta,  koja  su  turskim  na- 
valama bolje  izložena,  a  to  su  Koprivnica,  Križevac  i  Ivanić. 

Radnike  za  utvrdjivanje  tih  mjesta  dat  će  pojedine  županije, 
kako  to  već  zahtijeva  „dica"  kraljevska.  Veoma  je  značajno,  što 
nam  baš  ovaj  sabor  pokazuje  bijedno  stanje  u  kojem  se  nalazila 
Hrvatska  koncem  XVI.  vijeka. 

Dotle  je  došlo,  da  se  u  cijelom  kraljevstvu  ne  može  oporezovati 
3  hiljade  kuća,  dok  je  u  bolja  predjašnja  vremena  sama  županija 
križevačka  bila  oporezovana  sa  12  hiljada  kuća.2 

Staleži  i  redovi,  a  na  čelu  im  novi  ban  predočuju  kralju  i  nad- 
vojvodi Karlu,  kako  se  od  njih  traži  i  ono,  što  nadmašuje  njihove 
sile,  te  što  oni  ne  mogu  više  davati.  Traži  se  od  njih,  da  dadu 
novčanu  pripomoć  za  rat,  da  daju  besplatne  radnike.  Kralj  traži 
od  njih  takozvanu  kraljevsku  „dicu",  e  bi  se  isplatili  banovi  vojnici. 
Zatim  se  traži,  da  se  uzdržava  200  haramija  na  rijeci  Kupi,  a  u 
tu  svrhu  treba,  da  se  od    svakoga   ognjišta,   ili   od   svakih   vratiju 


1  Ibid.  str.  445. 

2  Ibid.  str.  447. 

plati   2  for.    No    nije    samo    to.    Za    svaku    potrebu    u    kraljevstvu 
treba  da  sve  staleži  i  redovi  doprinose. 

Treba  li  popraviti  tvrdje  na  Kupi,  treba  li  utvrditi  nasipe,  osim 
toga  utvrdjuje  li  se  Koprivnica,  Križevac,  Ivanić  i  Gjurgjevac  i 
druge  manje  tvrdje,  za  sve  to  imadu  doprinašati  staleži  i  narod. 
Jadni  je  narod  u  vječnom  poslu  oko  utvrdjivanja  bilo  tvrdjava  u 
zemlji,  bilo  gradova  gospode  svoje.  Prilike  su  tako  nevoljne,  da 
siromašni  narod  jedva  dospije  u  tom  vječnom  ratnom  metežu,  da 
što  posadi,  e  bi  tim  prehranio  najprije  gospodu  svoju  i  obitelj  nji- 
hovu, a  onda  sam  sebe.  To  je  baš  glavni  razlog,  što  je  mnogo 
naroda  ostavilo  svoja  sjedišta,  te  se  razišlo  u  razne  strane  svijeta 
ovoga.  Jedni  su  otišli  u  Austriju,  drugi  u  Ugarsku,  Moravsku, 
Kranjsku  i  Štajersku.  Narod  je  prisiljen,  da  se  svake  godine  hrpi- 
mice seli.  Toga  radi  mole  staleži  i  redovi  nadvojvodu  Karla,  da 
bi  za  opći  spas  pokrajina  Kranjske  i  Štajerske,  napose  pak  s  ob- 
zirom na  tužnu  njihovu  domovinu  on  sam,  a  i  staleži  njegovi  do- 
prinesli  k  tome,  da  se  neke  tvrdjave  u  zemlji  i  na  krajini  utvrde.1 

Ta  predstavka  staleža  hrvatskih  na  nadvojvodu  prikazuje  nam 
koliko  žalosnu,  toliko  jasnu  sliku  u  kakovim  je  prilikama  nutar- 
njim bila  Hrvatska,  kad  je  na  bansku  stolicu  sjeo  Toma  Erdedi. 
Iz  te  predstavke  izilazi  nam  najjasnije  rana  za  ranom  na  tijelu 
Hrvatske.  A  te  rane  tako  su  jake  i  opasne  da  se  traži  vrsna  sila 
koja  će  biti  kadra  spasiti  Hrvatsku.  Tu  tešku  zadaću  preuzeo  je 
na  se  mladjahni  još  Toma  Erdedi. 

Da  mu  je  položaj  bio  veoma  težak,  razabira  se  iz  onodobnih 
prilika.  Bilo  je  u  zemlji  velikaša,  koji  više  nijesu  htjeli  plaćati  za 
uzdržavanje  banskih  vojnika  na  krajini.  Medju  ovima  u  početku 
ističu  se  tri  znamenita  imena:  grof  Gjuro  Zrinski,  Baltazar  Bacan 
i  Nikola  Ištvanfi.  Banu  daje  sabor  pravo,  ako  ta  trojica  ne  plate, 
da  im  silom  otme  s  pomoću  svoga  banderija  zaostali  dug.2  Dirnuti 
u  to  značilo  je  stvoriti  sebi  u  zemlji  tri  moćna  neprijatelja.    Stvar 


1  Ibid.  str.  448. 

2  Ibid.  str.  450. 

se  vukla  tijekom  nekoliko  godina,  a  samo  umnim  sposobnostima 
bana  Tome  moramo  pripisati,  da  se  srećno  na  koncu  riješila. 

Još  se  ističe,  da  mnogi  plemići  nijesu  dola/ili  na  sabor,  pače, 
da  u  nj  ni  svojih  poslanika  slali  nijesu,  a  prilike  kraljevstva  bile 
su  veoma  teške.  Sve  je  to  trebao  novi  ban  mudro  i  oprezno  urediti, 
e  se  nebi  poremetila  sloga,  koja  je  bila  nužna.  Obzirnome  je  to 
Tom  i  Erdedu  uspjelo. 

Kako  su  navale  Turaka,  a  i  Vlaha  bile  svaki  dan  sve  to  veće, 
morao  je  ban  povećati  broj  onih  dvjesta  vojnika,  koji  su  dan  i 
noć  stražili  na  krajini,  da  ne  provale  Turci.  Sabor  to  banu  do- 
pušta i  podvrgava  te  nove  haramije  banovoj  vlasti.1  A  sam  ban 
iz  svojih  vlastitih  dohodaka  podignut  će  kulu  Rečicu  na  Kupi. 
Radnike  i  kola  dati  će  on  sa  svojih  dobara  Jastrebarskoga,  Zelina  i 
kaštela  Novoga  kod  Kostajnice.2  Iz  svega  se  razabira,  da  je  ba- 
nova poglavita  briga  bila,  da  što  bolje  utvrdi  Hrvatsku  i  da  ju  što 
bolje  osigura  od  navala  Turaka. 

U  jeseni  iste  ove  godine  zaprijetila  je  Hrvatskoj  i  Kranjskoj 
velika  pogibelj  od  Turaka.  Ferhad  paša  bosanski  naložio  je  bego- 
vima i  spahijama  po  Bosni,  da  sakupe  veliku  vojsku,  s  kojom  bi 
imali  poći  robiti  i  plijeniti  po  Hrvatskoj  i  Kranjskoj.  Vojska  se  u 
brzo  sakupila,  a  brojila  je  osam  do  deset  hiljada  ljudi.3  Mir  je 
doduše  bio  iste  godine  produljen  sa  sultanom  na  8  godina,  ali  Ferhad 
se  nije  na  to  obazirao. 

Ta  je  vojska  provalila  pod  zapovjedništvom  Edrisbega  i  Memi- 
bega  najprije  u  Hrvatsku,  a  odatle  odmah  prešla  je  u  Kranjsku. 
U  Kranjskoj  palili  su  Turci  sela,  robili  su  i  otimali  do  čega  su 
došli,  a  bijedni  i  prestrašeni  narod  odvodili  su  u  ropstvo.  Ovako 
uništujući  sve  što  im  je  pod  ruke  palo,  nadjoše  se  pod  Ljubljanom. 
Ugrabivši  veliki  plijen,  vodeći  sobom  množinu  robija,  vraćali  su  se 
kroz  Hrvatsku  kući.  No  u  Hrvatskoj  sakupi  ban  Toma  na  brzu  ruku4 


1  Ibid.  str.  452. 

2  Ibid.  str.  453. 

3  Isthvanfv  o.  c.  str.  343, 
*  Ibid.  1.  c. 

svoje  čete,  a  k  njemu  se  pridruži  i  karlovački  general  Josip  Turn; 
brojeći  oba  dvojica  tek  1330  konjanika  i  700  pješaka,  udariše 
6.  listopada  kod  Slunja  na  Turke,  koji  su  se  vraćali.  Bitka  je 
bila  krvava,  ali  naši  iznesoše  sjajnu  pobjedu.  Ban  se  borio  veoma 
junački.1  Naši  potukoše  do  dvije  hiljade  Turaka,  a  gotovo  hiljadu 
kršćana  izbaviše  iz  robija  !2  Od  Turaka  je  palo  veoma  mnogo  od- 
ličnih glava.3  Od  neprijatelja  40  je  živih  ukvaćeno,  a  zaroljeno 
bijaše  njihovih  10  vojnih  stjegova,  koje  naši  poslaše  u  Gradac 
nadvojvodi  Karlu.4 

Pobjeda  ova  bila  je  veoma  znamenita,  tako  te  sami  Turci  pri- 
znavaju,  da  otkako  je  Bosna  pod  Turskom  vlasti  bila,  ne  pretrpje 
ni  jedan  taki  poraz.5 

U  početku  se  i  dvor  carigradski  uzrujao,  pače  se  sultan  oborio 
oštrim  riječima  na  poslanike  austrijske  Pavla  Aicinga  i  Henrika 
Lihtenšteina,  no  ovi  mu  dokazaše  da  je  krivnja  s  turske  strane.6 
Pače  vele,  da  je  Murat  III.  rekao,  da  je  taj  poraz  pravedna  kazna 
za  prekršitelje  mira.7 

Pobjeda  banova  makar  je  bila  sjajna,  makar  i  s  oduševljenjem 
raznesena  po  Hrvatskoj  ipak  ne  da  Hrvatima  ni  za  čas  počinuti 
od  utvrdjivanja  gradova  i  tvrdjava.  Plemići  i  velikaši  s  ove  i  one 
strane  Kupe  treba  da  doprinesu  k  utvrdjivanju  Karlovca  i  za 
gradnju  mosta  preko  Kupe.  Ban  sam  strogo  će  nadgledati,  da  se 
odredbe  ove  u  saboru  stvorene  provedu,  one  pak,  koji  bi  se  tome 


1  J.  V.  Valvasor:  Die  Ehre  des  Herzogthums  Krain,  svez.  IV.  knj.  XII. 
str.  67. 

2  Ibid.  1.  c. 

3  Gruber:  Borba  Hrvata  sa  Turci.  str.  32. 

Valvasor  iznosi  ova  imena  najodličnijih  Turaka,  koji  su  u  tom  boju 
pali:  Osman  beg,  Malkuč  beg,  Mehmed  aga  od  Glamoča,  Selaj  haram- 
baša,  Viza  haram-baša,  Čelebija  novopazarski,  Vujica  Malaković  od  Sa- 
kesije,  Mkrehmed  od  Bunića,  Safer  Čelebija  ođ  Belaja,  Pritković  haram- 
baša,  Radaman  Radešić  haram-baša,  Harela  Bilenić  haram-baša.  Valvasor 
o.  c.  sv.  IV.  XII.  str.   68. 

*  Isthvanfy:  1.  c.  str.  343. 

6  Valvasor:  o.  c.  str.   68. 

0  Isthvanfv:  1.  c. 

7Krčelić:  o.  c.  273. 

protivili  kaznit  će  ban  „per  vadationem  bonorum".  To  se  sve  mora 
obaviti  do  2.  veljače  slijedeće  godine  1585. x 

Druga  mjesta  u  Hrvatskoj  takodjer  se  utvrdjuju,  unatoč  velikoj 
zimi.  Kad  se  već  nije  moglo  upravo  nikako  odoljeti  strašnoj  zimi, 
a  za  blago  se  nije  više  smoglo  sijena,  kad  su  radnici  izgledali  kao 
da  su  besvijesni,  onda  tek  sabor  dozvoljava,  da  se  na  čas  prekine 
utvrdjivanje:  Koprivnice,  Križevca,  Gjurgjevca  i  Ivanićke  tvrdje.2 

No  Turke  je  ipak  smela  pobjeda  banova  kod  Slunja,  pače  ta  ih 
je  pobjeda  natjerala  u  strah,  te  se  oni  ne  javljaju  u  većem  broju. 
Tu  i  tamo  čarkaju  na  granici,  ali  u  zemlju  se  ne  usudjuju.  U  go- 
dini 1585.  spominje  se  samo  neki  Edris  beg  lički,  koji  češće  svojim 
četama  hara  po  krajini.  No  naši  ga  vojnici  višeputa  dočekaju  i 
pobjedjuju.3  Junački  ban  nastoji  i  to  čarkanje  spriječiti,  zato  će 
on  udariti  sa  svojom    vojskom  na   Kostajnicu    osvojiti  je,    a    onda 

y 

proći  će  preko  Une  u  Bosnu.  Sto  smislio,  to  i  učinio.  Udario  na 
Kostajnicu,  zauzeo  je  i  spalio.  Zatim  dade  načiniti  most  preko  Une 
i  preko  mosta  prevede  svoje  čete  u  Bosnu. 

U  Bosnu  jamačno  nije  dublje  prodro  s  više  razloga.  U  prvom 
redu  bojao  se,  da  ne  bi  carigradski  dvor  uzeo  to  za  prekršaj  mira, 
a  onda  i  zato,  što  mu  je  nakana  bila  prestrašiti  samo  Turke,  a 
ponajglavniji  razlog  je  bio,  što  mu  nije  dostojalo  vojne  snage. 

Ne  dugo  za  tim  vrati  se  natrag  preko  mosta  na  Uni,  a  da  mu 
vojska  čila  i  zdrava  ostala.4 

U  Hrvatskoj  čekalo  ga  i  onako  mnogo  posla.  Medje  izmedju 
Kranjske  i  Štajerske  nijesu  bile  tačno  odredjene.  Na  tim  medjama 
nastaju  više  put  ljute  svadje.  Još  lanjske  godine  odredjeni  su  u 
Hrvatskoj  komisari,6  koji  imadu  taj  posao  obaviti,  ali  nijesu  odredjeni 
u  Kranjskoj  i  Štajerskoj.  Sabor  se  obraća  na  nadvojvodu  Karla,  da 
postavi   iz   svojih   zemlja  komisare,   da  se  jednom  ta  stvar  uredi.6 


1  Articuli   Dominorum    Statuum    et   Ordiuuni   hi  o.  c.  VII.   str.  467. 

2  Ibid.  str.  470. 

3  Gruber:  o.  c.  str.  33. 

4  Ibid.  str.  33. 

6  Krčelić:  o.  c.  str.  272. 

6  Articuli  Statuum  et  Ord.  in  o.  c.  VII.  475. 

No  jedna  druga  stvar  zadavaše  banu  više  neprilika,  ona  je  pače 
vrijedjala  njegovo  pravo.  Bio  je  to  naime  neizbježivi  sukob  sa 
karlovačkim  generalom,  koji  je  bio  upravitelj  krajine.1  Karlovački 


1  Da. nara  bude  stvar  krajine  jasnija,  mi  ćemo  u  najkraćim  crtama 
nekoliko  spomenuti  o  njezinom  postanku  i  razvitku. 

Od  Ferdinanda  brane  Hrvatsku  dvije  vojske :  jedna  domaća  pod  za- 
povjedništvom bana  hrvatskoga,  druga  pod  zapovjedništvom  generala 
(generalis  capitaneus  suae  majestatis)  i  kapetana  hrvatske  i  slavonske 
krajine.  Isprva  nema  teritorija  krajiškoga,  vojska  ova  stoji  samo  u 
pojedinim  pograničnim  gradovima.  Posadnu  vojsku  plaćala  je  u  opsegu 
stare  Slavonije  od  Mure  i  Drave  do  donje  Une  (Kostajnica  i  Dubica) 
Štajerska;  uz  Unu  pak  do  mora  ća  do  Dalmacije  pokrajine  Kranjska, 
Koruška  i  Gorička. 

Austrijska  vojska  zapremila  je  gradove:  Senj,  Krupu,  Klis,  Bihać, 
Otočac  na  Gacki,  Ripač  na  Uni,  Jablanac  i  Stari  grad  kod  mora.  Na 
medji  pak  kao  branik  Kamongrad  (1530.  osvojen).  Po  malo  preuze 
kralj  i  gradove  različite  vlastele. 

God.  1556.  izdao  je  za  2000  talira  kranjski  Nijemac  Pankrac  Lust- 
haller  glavnu  tvrdju  na  Uni  (caput  et  janua  regni  Croatiae)  Kostajnicu. 
Turci  postaju  gospodari  cijele  pokrajine  na  donjoj  Uni  i  prostirali  se 
do  Save  kod  Blinje  i  Siska. 

Osim  ono  gradova,  što  ih  prvih  godina  vladanja  Ferdinandova,  kra- 
ljeva vojska  zaposjela  bila,  zapreraiše  malo  po  malo  krajiški  zapovjed- 
nici svojimi  četami  više  drugih  mjesta  i  utvrda,  što  ih  pojedina  vla- 
stela izručiše  kralju  za  obranu.  Vojničku  posadu  zamoliše  godine  1552. 
u  generala  Ivana  Lenkovića:  biskup  zagrebački  za  grad  svoj  Sračicu, 
kaptol  zagrebački  za  Sisak,  Keglević  za  Bužim,  Ostrožac,  Jezerski, 
Cazin  i  Peć,  knez  Frankopan  Slunski  za  Goru,  Hrastovicu  i  Cetin. 

God.  1558.  dozvoli  kralj  Ferdinand  za  gradove  Stjepana  Frankopana 
ozaljskoga  prve  posade,  a  dobiše  ih  Modruša,  Ključ  na  Korani,  Jesenica 
i  Ogulin. 

Kapetanija  senjska  i  bihaćka  imalo  su  god.  1556.  osim  zapovjed- 
nika 200  puškara,  200  (martoloza)  uskoka,  100  hrvatskih  pješaka  (ha- 
ramija). Kranjska  je  trošila  tada  na  te  vojnike  65.101  for.  Nekoliko 
godina  kasnije  razmakoše  se  te  straže  od  Senja  do  Blinje  i  Savo.  Stva- 
raju se  4  kapetanije:  1)  senjska,  2)  bihaćka,  3)  ogulinska  i  4)  hra- 
stovička,  a  u  njima  posjeda  vojska  52  mjesta.  Krajiški  su  generali: 
Ivan  Ungnad  i  Ivan  Lenković  vlastol  u  Podbrežu.  Da  se  opčuva 
Kranjska  i  Štajerska,    naseljeni    su    na   zgodnim  mjestima  žuraberačkih 

general  Josip  Jobst  Turn  prisvojio  je  sebi  pravo  i  zatvorio  dva 
hrvatska  plemića:  Vuka  Kasnića  i  Gjuru  KaraČkoga.  Ban  i  staleži 
prigovaraju  tome,  oni  i  ne  dozvoljuju,  da  se  itko  miješa  u  pravo 
banovo.  Sabor  pače  naglasuje,  da  ni  kralj,  ni  ban  nemaju  pravo 
plemića  zatvoriti,  ako  nije  isti  uredovno  na  sud  pozvan  i  tamo  sa 


gora,  žumberački  uskoci.  To  su  jedini  kršćani  grčko-istočne  vjere,  koji  su 
potražili  u  prvoj  polovici  XVI.  vijeka  utočište  u  Hrvatskoj.  Svi  ostali 
pravoslavni  kršćani  još  se  sveudilj  pokoravaju  polumjesecu  i  služe  kao 
turski  vojnici  pod  imenom  martoloza,  koji  su  kao  zulumćari  bili  na 
veoma  hrdjavu  glasu. 

Turci  takodjer  urediše  svoju  krajinu.  Pače  njihova  redovita  vojska 
u  pograničnim  gradovima  bila  je  jača  od  naše,  a  brojila  bez  noure- 
iljeuih  turskih  i  vlaških  čopora  3700  momaka. 

25.  veljače  1578.  bude  nadvojvoda  Karlo,  stric  kralja  Rudolfa,  kra- 
ljevskim otpisom  člankom  V.  imenovan  upraviteljem  h-vatske  i  slavonske 
krajine,  svi  časnici  budu  mu  podčinjeni,  pače  u  vojničkim  stvarima  ima 
biti  odvisan  od  nadvojvode  i  sam  ban  hrvatski  sa  vojskom,  staležima 
i  narodnim  ustankom.  Na  saboru  15.  srpnja  1578.  povjere  Hrvati  sami 
nadvojvodi  Karlu  hrvatsku  i  slavonsku  krajinu  za  obranu  pod  uvjet, 
da  se  nadvojvoda  valja  u  svim  važnijim  poslovima  sporazumjeti  s  banom 
i  da  ničim  ne  povrijedi  i  ne  skvrni  prava  kraljevstva  hrvatskoga,  koje 
je  slobodno  i  samostalno,  jer  se  nekad  svoje  volje  Hrvatska  podvrgla 
kraljevima  ugarskima.  Na  saboru  u  Bruku  1.  ožujka  1578.  zaključeno 
je,  da  će  vojska  na  krajini  sastojati  od  1315  haramija  (Hrvati  narodno 
odjeveni  i  oružani),  500  husara,  300  konjaničkih  strjelaca  i  300  nje- 
mačkih sluga.  Vojska  će  ova  stajati  160.848  for.  godimice. 

Nadvojvoda  Karlo  radio  je  o  tom,  da  osnuje  u  Hrvatskoj  glavnu 
utvrdu,  u  kojoj  bi  sjedio  zapovjednik  krajiške  vojske.  Za  tu  tvrd  ju 
kupilo  se  mjesto  ispod  Dubovca.  God.  1579.  udariše  se  temelji,  a  po 
svom  osnivaču  prozva  se  nova  tvrdjava  Karlovac.  Ustrojem  tvrdjave 
ustrojilo  se  i  glavno  mjesto  zapovjednika  krajine,  koji  dobi  naslov  ge- 
nerala. Buduć  su  ti  generali  imali  u  rukama  znatnu  moć  i  snagu,  a 
gotovo  uvijek  bili  su  Nijemci,  koji  su  se  kosili  s  pravima  Hrvatske, 
morali  su  nužno  doći  u  sukob  s  banovima  hrvatskima. 

Lopašić:  Karlovac  str.   9  et  seq. 

Smičiklas:  Povj.  Hrvat.  str.  98. 

Dr.  Bachmann:  Prager  Studien  aus  dem  Gobiete  der  Geschichts- 
wissenschaft.   Heft  VI.  str.  8  et  seq. 


16 

slušan.  Kako  pak  taj  general  spada  pod  nadvojvodin  nadzor  po- 
ručuju mu  staleži  na  čelu  s  banom,  da  je  njemu  doduše  kralj  po- 
vjerio upravu  nad  krajinom  hrvatskom  i  slavonskom,  ali  ne  vlast, 
da  njegov  general  slobodne  plemiće,  koji  spadaju  pod  bansku  vladu, 
lišava  slobode,  te  ih  zatvorene  drži. 

No  general,  ne  samo  da  vrijedja  najhitnije  pravo  banovo,  on  je 
postao  i  otimač.  Na  silu  je  oteo  nasljedna  dobra  obitelji  Kobasić 
kod  Brekovice  i  Bišća.  Tim  se  on  ogriješio  o  pravo,  koje  pripada 
samo  banu.  Ako  je  saznao  što  zla  o  toj  obitelji  trebao  je  stvar 
prijaviti  banu,  koji  imade  jedino  pravo  svojom  vlasti  o  tom  dalje 
odlučivati.  Ban  i  staleži,  uvrijedjeni  u  saboru  izjavljuju,  da  si  ge- 
neral svojata  ondje  vlast  gdje  je  nema.  Njemu  pripada  jedino 
pravo,  da  čuva  granice  kraljevstva,  a  Karlovac  i  Dubovac  unutar 
su  medja  ovoga  kraljevstva,  spadaju  dakle  pod  vlast  banovu.  Ogor- 
čeni staleži  mole  nadvojvodu  Karla,  da  sustegne  toga  generala  od 
takih  zločinačkih  čina.  Neka  mu  nadvojvoda  naloži,  da  se  ne  pača 
u  vlast  bansku  u  Hrvatskoj.1 

Nije  dosta,  da  u  ovo  kraljevstvo  navaljuju  Turci,  nego  ga  i 
Vlasi  na  sve  strane  plijene,  zato  se  ustraja  nova  četa  haramija, 
koji  će  sa  svojim  prefektima  na  nekim  znatnijim  mjestima  čuvati 
ta  mjesta  i  okolicu  od  nasilja  vlaškoga.  Na  Kalniku  će  biti  od 
aprila  1585.  25  haramija,  kojima  će  zapovijedati  Nikola  Alapić,  a 
zadaća  će  im  biti  braniti  Kalnik  i  obližnja  mjesta  u  okolici  križe- 
vačkoj.  Medvedgrad  i  okolicu  do  Božjakovine  čuvat  će  Ivan  Mi- 
kulić  sa  18  haramija.  Hočuru  i  obližnja  brda  čuvat  će  viceban  sa 
15  haramija.  Ovi  će  haramije  imati  istu  plaću  kao  i  oni,  koji  ču- 
vaju krajinu,  a  svi  sa  svojim  prefektima  bit  će  pokorni  banu.2 

U  to  se  počeli  pronositi  glasovi  kako  je  bosanski  paša  moćan, 
kako  mu  je  lako  provaliti  u  zemlju,  te  da  će  to  doskora  i  učiniti. 
Trebalo  je  za  to  utvrditi  neka  slabije  utvrdjena  mjesta. 

Po  svoj  prilici  on  bi  najprije  imao  udariti  na  Kostajnicu,  ako  je' 
sruši,  onda  će  ravno  na  Brest.  To  je  ponukalo  bana,  da  svu  pomnju 


1  Articuli  etc.  in  o.  c.  VII.  str.  478. 

2  Ibid.  str.  483. 

svoju  obrati  na  utvrdjivanje  Bresta.  Kod  Sišinačkog  broda  gdje 
je  prelaz  preko  Kupe,  podići  će  ban  kulu,  koja  će  služiti  za 
obranu  našima.  A  sam  i  odredjuje,  što  će  tko  doprinijeti,  da  ti 
poslovi  uspiju.1 

Nadvojvoda  Karlo  takodjer  navaljivao  na  bana,  da  mu  pošalje 
radnike  za  gradnju  mosta  preko  Kupe  kod  Karlovca.  No  staleži 
mu  odgovoriše,  da  su  radnici  lanjske  godine  u  tu  svrhu  u  Karlovac 
poslani  za  druge  stvari  upotrebljeni.  Ban  će  ipak  sam  sa  svojih 
imanja  poslati  radnike,  da  taj  most  dogotove.  Isto  tako  čim  mine 
žetva  otposlati  će  radnike  u  Brest  i  u  Gjurgjevac,  jer  je  banu  oso- 
bito do  toga  stalo,  da  se  ta  dva   mjesta  utvrde.2 

Budući  je  te  godine  (1585.)  bila  tako  strašna  suša,  da  su  rijeke 
tako  malene  postale,  da  ih  je  lako  bilo  pregaziti,  te  je  tako  postao 
otvoren  put  Vlasima  i  Turcima  u  Hrvatsku,  stvara  ban  još  jedan  za- 
ključak sa  staležima  i  redovima.  Svaki  od  njih  dat  će  po  pet  pješaka 
i  pet  konjanika,  koji  će  vazda  biti  spremni  s  banom  i  vicebanom 
pohititi  na  granicu.  Od  svakoga  pak  ognjišta  na  svojim  imanjima 
platit  će  po  2  for.  ugarske  vrijednosti.  Ovome  zaključku  oprli  se 
samo  poslanici  Gašpara  DraŠkovića  i  Gjure  Zrinskoga.3  Duboko 
uvrijedjeni  staleži  nad  nepokornosti  grofova  Draškovića  i  Zrinskih 
zapisnički  im  izrazuju,  da  je  žalostno  i  nedostojno,  što  se  oni  je- 
dini ne  će  pokoriti  općenitim  zaključcima  sabora,  a  da  tome  ne- 
maju pravoga  razloga,  dok  svi  drugi  plemići  davaju  vojnike,  a 
ubogi  ih  narod  plaća.4 

Iz  svega  se  toga,  što  gore  spomenusmo  vidi,  da  je  bio  težak  po- 
ložaj u  kojem  se  ban  nalazio.  S  jedne  strane  u  vječnom  poslu  oko 
utvrdjivanja  gradova,  a  s  druge  strane  razne  neprilike  u  samoj 
Hrvatskoj.  Karlovački  generali  počinju  vrijedjati  i  dirati  u  pravo 
bansko,  počinju  se  kositi  u  svojoj  bahatosti  sa  najhitnijim  pravima 
Hrvatske,  prisvajajući  si  ondje  vlast,    gdje  je  nijesu    nikako   imati 


1  Ibid.  str.  481. 

2  Ibid.  str.  487. 

3  Ibid.  str.  491. 

4  Ibid.  str.  4  02. 

mogli.  A  ponajgore  je  bilo,  što  su  plemići  sami  medjusobno  ne- 
složni  bili.  Stjepan  i  Ivan  Gregorijanci  vode  sa  Stjepanom  Tahijem 
gotov  rat.  Jedni  vode  svoje  kmetove  protiv  drugima.1  No  Toma 
ne  malakše.  Da  uredi  ove  domaće  neprilike  dobro  je  banu  došlo, 
što  nijesu  Turci  cijele  godine  1585.  navaljivali  s  većom  silom  u 
Hrvatsku.  A  mogao  je  dotle  utvrditi  na  Kupi  Sredički,  Sišinec, 
Pletker;  Hergoviće,  Perčevo,  a  i  neka  druga  mjesta.2 

No  već  početkom  godine  1586.  provaljuju  Turci  iznenada,  bilo 
da  ugrabe  kaki  plijen,  bilo  da  zapale  koje  mjesto;  a  onda  se  brzo 
kako  su  i  došli  vraćaju  natrag.  To  su  tako  zvani  martolozi  t.  j. 
neuredjena  i  neplaćena  turska  vojska.  —  Tako  su  u  drugoj  polo- 
vici veljače  provalili  u  biskupov  Gradac  s  namjerom  ga  upale, 
a  vodio  ih  bosanski  paša. 

S  druge  strane  opet  beg  je  požeški  četovao  do  Koprivnice.  U 
isto  nekako  vrijeme  provalili  su  Turci  s  one  strane  Drave  na  Gjur- 
gjevac,  otkuda  odvedoše  13  haramija  i  2  zastavnika.8  S  martolozi 
bilo  je  cijele  gotovo  godine  četovanja.  Pukovnik  Vid  Halek,  koji 
je  stanovao  u  Križevcima  izvješćivao  je  o  provalama  takih  ne- 
uredjenih  čopora  bilo  štajerske  staleže,  bilo  nadvojvodu  Karla.  Iz 
toga  izvješća  razabiremo,  da  je  u  travnju  iste  godine  nabasao  Ni- 
kola Ožegović,  vojvoda  pri  sv.  Petru  Cvrstecu  sa  18  haramija  na 
37  martoloza  izmedju  Topolovca  i  Koprivnice.  Martoloze  predvodili 
su  poglaviti  harambaše  Zubko  i  Ostoja,  zapovjednici  u  Virovitici. 
Ožegović  pokresao  se  s  njima  i  posjekao  Ostoju,  koji  je  vazda 
po  Slavoniji  i  po  cijeloj  zemlji  mnogo  štete  pravio  i  mnogo  do- 
dijavao.  Glavu  Ostojinu  odnio  je  Ožegović  u  Cirkvenu,  gdje  je 
boravio  Ostoja  prije  nego  li  je  odbjegao  kao  zastavnik.  Uhvatio 
je  još  tri  veoma  ranjena  Turčina  i  tri  Vlaha,  koji  su  u  Virovitici 
služili  kod  Turaka.  Ovi  su  strogo  saslušani,  te  izjaviše,  da  je 
Ferhad  paša  pošao  iz  Bosne  na  vojnu   prama  Perziji.4 


1  Krčelić:  o.  c.  str.  272. 

2  Articuli  etc.  in  o.  c.  VII.  str.   502. 

3  Radoslav  Lopašić:  „Prilozi  za  povicst  Hrvatske".  Starine  XIX.,  str.  49. 

4  Ibid.   str.   50. 

U  velikom  tjednu  ubiše  Vlasi  na  Komarnici  vojvodu  Ivana  Stan- 
kovića  i  nekoliko  haramija.  Poslije  Uskrsa  naletiše  Vlasi  (u  službi 
turskoj)  nekoliko  stotina  jaki  na  grad  gjurgjevački,  ali  ne  opra- 
više  ništa.   Do  30  njihovih  konjanika  četu je  do  Topolovca. l 

Zanimljivo  je  izvješće  Halekovo  nadvojvodi  Karlu  o  četovanju 
Nikole  Ožegovića  i  pobjedi  njegovoj  kod  Rače.  Halek  je  bio  poslao 
Ožegovića  iz  križevačke  kapetanije  sa  230  haramija  prama  turskoj 
kuli  u  Zdencik,  gdje  je  bilo  do  80  turskih  pješaka.  Ožegović  je 
opsjeo  Zdence  noću,  a  u  jutro  doznao  je  od  jednoga  zarobljenoga 
Turčina,  da  su  svekolike  age  i  harambaše,  a  s  njima  i  Alaj  beg  i 
Čekaj  s  ostalima  četama  u  Podvorju  (blizu  Daruvara),  jednu  milju 
daleko  od  Zdenaca.  Haramije  se  vratiše,  ali  ih  u  Raci  dostigoše 
age  s  konjanicima  i  pješacima  na  broju  500.  Odmah  se  zametnula 
bitka,  haramije  udarile  ljudski  i  razbili  Turke,  osobito  njihove 
konjanike.  Turci  odbacili  do  50  koplja,  a  od  njih  pogibe  Cehaja, 
Harun-aga,  najstariji  sin  Mustaf-age  Bekića,  koji  je  zapovjedao  u 
Zdencima.  Haramije  donesoše  10  glava  i  dvije  age  žive  uhvatiše, 
ali  teško  ranjene.  Izmedju  uhvaćenih  bio  je  ugledni  Huzref-aga  i 
knez  Peašinović,  koji  je  bio  udario  na  haramije  na  Roviškom  polju. 
Huzref-agu  daruju  vojvode  i  haramije  nadvojvodi,  u  Gradac  će  ga 
dovesti  Nikola  Ožegović  i  veliki  Ivan  vojvoda  u  Cirkveni.  Osim 
toga  uhvaćeno  je  i  drugih  17  Turaka,  a  ostali  su  gotovo  svi  ra- 
njeni.2 

Još  su  u  oktobru  napali  Turci  na  Koprivnicu  i  odveli  odanle 
150  konja  i  drugoga  blaga.  U  sv.  Ivanu  kod  Koprivnice  popaljene 
su  4  kuće  i  nekoliko  osoba  odvedeno  je  u  roblje.3 

Manje  su  provale  u  čoporima  bile  predznaci  veće  provale,  koju 
je  ban  očekivao  i  koje  se  je  nadao.  Pod  konac  godine  spremio  se 
na  Hrvatsku  brat  bosanskoga  paše  Ferhata  imenom  Ali  beg  sa 
3500  konjanika  i  500  pješaka,  da  je  osvaja  i  plijeni.  Pošavši  iz 
Požege  došao  je  5.  decembra  preko    Marče    do    Ivanić    Kloštra,    a 


1  Ibid.  str.  50. 

2  Ibiđ.  str.  51. 

3  Ibid.  1.  c. 

kroz  vrbovačku  šumu.   Saznavši   za   tu    osnovu  Alibegovu,  pohitio 
je   ban  Toma   sa    svojim   bratom   Petrom   i  sa   500    momaka   pod 
Ivanić.   Tamo  se  našao  i  križevački   kapetan    Ivan    Herković,  koji 
je  svoje  čete  spojio   sa    četama  Mihajla  Sekela,    a    prispjeli    su    na 
bojište  i  biskupovi  ljudi  iz  Graca,  zvani   gjumlija.  Odmah  udariše 
jedni  na  druge.  Naših  je  bilo  znatno  manje,  a  i  Herković  sa  svo- 
jima nije  odmah  navalio,  ali  se  za  to  junački  držao  ban  i  s  božjom 
pomoći  pobijedio    Na  samo  Nikolinje    bili    su   Turci    poraženi,  a  u 
boju  pao  je  i  sam  Ali  beg  od  ruke  biskupova  kmeta  Nikole  Pav- 
lečića.  Osim  toga  pao   je   još  Rustan    aga   Božić  i  Hasan  aga  Ko 
lašina,  a  s  njima  pokri  bojno  polje  i  preko  50  Turaka,    dok  ih  je 
100  živih  našima  u  ruke  palo.  Naši  progonili  Turke  sve  do  rijeke 
Čazme,  a  bili  bi  ih  progonili  i  dalje,  da   ih  nije  spriječila  noć.  — 
Ban  se  osobito   odlikovao  u  ratu,  on  sam    oteo  je    najglavniju  za- 
stavu, a  po  svjedočanstvu  Herkovićevu  pobjedu  održa  samo  banova 
četa.1    Glava  Ali-begova    poslana  je  nadvojvodi  Karlu  u  Gradac.2 

U  banovoj  vojsci  kod  Ivanića  istakao  se  osobito  Petar  Ostojić, 
vojvoda  u  Ivaniću,  a  ban  ga  zato  preporučio  staležima  štajerskima.3 
Pobjeda  kod  Ivanića  opet  je  proslavila  bana  Tomu  U  Hrvatskoj 
zavladala  je  radost,  a  staleži  sabrani  na  saboru  ,,pro  tuenda  pače 
et  communi  tranquilitate  defensioneque  et  permansione  reliquiarum 
huius  afflictae  patriae",  daju  izraza  toj  radosti  u  zahvali  Bogu, 
čijom  dobrotom  ban  je  ovoga  ohologa  i  strašnoga  neprijatelja  po- 
bijedio.4 

No  koliko  je  s  jedne  strane  zavladala  u  Hrvatskoj  radost  nad 
tako  sjajnom  pobjedom,  toliko  je  opet  s  druge  strane  ušao  strah 
u  srca  otaca  naših.  Ban  je  bio  doznao  po  uhodama  svojima,  da  se 
sprema  Ferhad  paša  bosanski,  brat  ubijenoga  Alibega  željan  osvetiti 
glavu  brata  svoga  u  tužno  ovo  kraljevstvo,  da  ga  hara.  Ali  staleži 
se  uzdaju  u  Boga,  pak  svečano  u  saboru  izjavljuju:   „ako  bude  ne- 


1  Ibid.  str.  52. 

2  Articuli  etc.  in  o.  c.  VII.  str.  519. 

3  Lopašić:  Prilozi  itd.  Starine  XIX.  str.   53. 
1  Articuli  I.   c. 


21 

prijatelj  imao  i  devet  puta  toliko  četa  kao  oni,  njih  tješi  pouzdanje  u 
Svemogućega  Boga,  koji  je  uviek  bijednomu  puku  u  skrajnoj  nevolji 
u  pomoć  pritekao  i  svojima  dao  pobjedu,  makar  ih  je  bilo  fmalo, 
a  neprijatelja  množina.  To,  a  i  najnoviji  primjer  smrt  i  poraz  Ali- 
bega  svakoga  o  tom  uvjeriti  može".1  Uza  sve  to  neprijatelj  ih  ne 
smije  zateći  nepripravne.  Oni  će  se  svi  odmah  na  poziv  banov  saku- 
piti na  stalnom  mjestu,  te  će  uz  bana  po  pravu  i  po  običaju  ove 
kraljevine  ratovati.  Oni  će  poći  u  rat  osobno,  a  samo  bolest  do- 
zvoljava, poslati  mjesto  sebe,  po  dostojanstvu  svojem  dobro  oru- 
žanoga vojnika,  koji  će  u  banderiju  kraljevstva  ostati  morati,  dok 
bude  potrebno. 

Ako  bi  se  koji  od  staleža  ili  redova  našao,  koji  se  ne  bi  htio 
banovu  pozivu  odazvati,  ban  će  zauzeti  njegova  dobra  i  tako  ih 
dugo  držati,  dok  dotični  ne  plati  dvostruke  troškove,  koje  bi  inače 
po  svojem  dostojanstvu  za  ovu  stvar  platiti  morao.2  Utvrda  kaštela 
Sredičkoga,  Bresta,  Pletera  i  Hergovića  dovršit  će  se  potpuno. 
Osim  toga  utvrdit  će  se  još  Ivanić,  Dubrava,  Cirkvena,  Rakovac. 
Gradec,  Križevac,  Koprivnica,  Veliki  Tabor,  Konšćina  i  Čazma. 
Da  se  sve  to  sasvim  uredi  pobrinut  će  se  zato  Vid  Halek  general 
slavonske  ili  varaždinske  krajine.3  Zaključci  toga  sabora  stvoreni 
su   „unanimi  voto,  parique  consensu". 

Ako  su  se  ban  i  staleži  i  nadali,  da  će  Ferhad  paša  provaliti  u 
Hrvatsku,  da  osveti  smrt  brata  svoga  Alibega,  ipak  Ferhad  to  nije 
učinio.  Možda  se  bojao,    da   ga   ne  stigne  sudbina  brata  njegova  ? 

No  u  Hrvatskoj,  ako  i  nije  provalio  Ferhad,  bile  su  veoma  teške 
prilike.  Sabor  sam  opaža,  da  je  ubogi  narod  s  jedne  strane  radi 
siromaštva,  a  s  druge  opet  radi  vječnih  posala  oko  utvrdjivanja 
bilo  na  krajini,  bilo  gospodi  svojoj,  tako  opterećen,  da  se  od  njega 
više  baš  ništa  tražiti  ne  može  i  ne  smije.  K  tome  je  u  zadnje 
dvije  godine  tako  slabo  urodilo  žito,  da  na  nekim  mjestima  nije 
ni  deseti  dio  posijanoga  uzrastao.    Narod    se   nadao,  da  će  ljetošna 


1  Ibid.  VII.  str.   520. 

2  Ibid.  1.  c. 

3  Ibid.  str.  524. 

žetva  biti  dobra,  pak  je  lanjski  žitak  što  prodao,  što  opet  zamijenio 
za  sol  sa  Kranjcima  i  Štajercima.  Sad  je  na  jednom  nastala  taka 
skupoća,  da  se  mjera  pšenice  za  koju  nijesi  plaćao  prije  ni  jedne 
forinte;  jedva  dobije  za  dvije  forinte.1 

U  tim  teškim  prilikama  ne  će  staleži  i  redovi  nikako  moći  da 
uzdržavaju  nad  vojvodine  vojnike  sa  žitom.  Staleži  i  redovi  uzdr- 
žavaju 300  vojnika  tako  zvanim  novcem  za  haramije.  Od  tih  300 
vojnika  pune  dvije  stotine  su  na  Kupi,  da  čuvaju  granice  kra- 
ljevstva. Jedna  pak  stotina  smještena  je  po  gorama  kraljevstva,  da 
čuva  kraljevstvo  od  razbojnika  i  napadača.  Za  te  ljude  treba  novaca, 
a  neki  plemići  ne  će  da  plaćaju,  jer  su  utvrdjenim  mjestima,  a  slabo 
mare  za  dobrobit  kraljevstva.  S  obzirom  na  to  naložili  su  staleži 
i  redovi  svojim  poslanicima,  koji  polaze  na  sabor  u  Požun,  da  tu 
stvar  prikažu  tamo;  a  nadvojvodu  Karla  mole,  neka  bi  to  saopćio 
kralju  i  nadvojvodi  Ernstu,  e  bi  se  ta  stvar  što  prije  uredila.2 
Ubijstva  se  takodjer  dogadjaju  u  zemlji.  Karlovački  vojnici  ubili 
su  plemića  Andriju  Desputovića,  a  prije  toga  već  i  Ljudevita  Sći- 
tarocija.3  U  teškim  ovim  prilikama  kraljevstva  i  privatnih  odnosa 
ban  će  sam  poći  do  nadvojvode  Ernesta  u  Beč,  te  će  mu  stvari 
ondje  potanko  razjasniti.  Mjesto  sebe  ostavlja  on  ,,cum  omnimoda 
et  plenaria  authoritate"  vicebana.  Njega  imadu  staleži  za  njegove 
odsutnosti  tako  slušati  i  pokoravati  mu  se  kao  i  samomu  banu.4 
Mjesto  Ivana  Zaboškoga,  koji  je  u  veljači  1586.  preminuo,  postao 
je  viceban  Ladislav  Imprić,  koga  su  staleži  štovali  za  odsutnosti 
banove  kao  i  njega  samoga.5 

Čini  se,  da  se  ban  Toma  vratio  od  nadvojvode  Ernesta,  ne  po- 
stigavši ništa.  Po  svom  starom  običaju  Nijemci  su  uvijek  obećavali 
mnogo,  ali  činili  nijesu  ništa.  Pače  stanje  u  Hrvatskoj  od  dana  na 
dan  biva  gore    Ubogi    narod    umire   od   gladi,   ili  ostavlja  sjedišta 


1  Ibid.  str.  530. 

2  Ibid.  str.  532. 

3Krčelić:  o.  c.  str.   273.    Articuli  etc.  VII.  str.  525.,  535. 

4  Ibid.  str.  533. 

5  Krčelić:  o.  c,  1.  c. 

svoja  i  odilazi  u  tudje  krajeve.1  A  gdje  se  umire  od  gladi,  otkale 
da  se  smaže  za  dovoz,  otkale  radnici,  da  utvrdjuju  tvrdje  i  gra- 
dove? 

Broj  haramija  želio  je  ban  bar  za  jednu  stotinu  povećati,  ali 
za  sada  nije  to  bilo  moguće,  pače  ni  dosada  nj  ih  300  nije  mo- 
guće dalje  uzdržavati.  Zd vojno  uzdišu  staleži  i  redovi  i  poručuju 
nadvojvodi  Karlu,  da  će  kraljevstvo  Hrvatsko  jamačno  propasti, 
ako  inu  on  u  pomoć  ne  priteče.2  No  na  njihov  vapaj  slabo  se  ili 
nikako  odazivalo. 

Još  je  nešto  bilo,  što  je  ono  bijedno  stanje  činilo  još  bijednijim. 
Njemački  vojnici  u  Karlovcu,  kojima  je  bila  zadaća  braniti  Hrvatsku 
protiv  Turaka,  bili  su  češće  otimači  i  razbojnici  gori  od  Turaka. 
Tako  se  kaptol  zagrebački  tuži  na  Nijemca  Gjuru  Stumberga, 
časnika  u  Karlovcu,  koji  je  sa  svojim  plaćenicima  navalio  na 
dobro  kaptolsko  Petrovinu,  te  poharao  mjesto  Petrovinu  i  okoliš, 
a  šteta,  što  ju  je  nanjeo  tom  razbojničkom  provalom  iznosi  više 
od  500  for.  ugarske  vrijednosti.  Nije  to  bio  osamljen  slučaj.  U  isto 
vrijeme  provalili  su  karlovački  vojnici  na  dobra  plemića  Frana  i 
Petra  Ajtića,  kao  i  na  dobra  ostalih  plemića  u  okolici  karlovačkoj, 
pače  bezobzirce  i  na  ubogi  puk.  U  pritužbi  tih  plemića  na  sabor 
ističe  se  kolika  je  to  nepravda  s  obzirom  na  puk,  koji  danju  i  noću 
gladan  trpi  od  navala  Vlaha,  a  ovi  mu  vojnici  na  silu  oteše  sve 
štogod  mogoše.  Ako  se  tome  zlu  ne  doskoči,  bit  će  ubogi  narod 
prisiljen  ostaviti  sjedišta  svoja,  a  neprijateljima  tako  dati  priliku, 
da  ostatke  ovoga  kraljevstva  opustoše.  U  Koprivnici  takodjer  nje- 
mački vojnici  nanesoše  gradjanima  mnogo  bijeda  i  nevolja.3 

Da  su  ove  i  slične  nepravde  i  otimačine  boljele  bana  Tomu 
razabira  se  iz  neprestanih  pritužba  na  nadvojvodu  Karla,  iz  onih 
prosvjeda,  koji  su  uvijek  dokazivali,  da  Karlovac  i  Dubovac  pot- 
padaju pod  zakone  i  dekrete  hrvatskoga  kraljevstva.  Medjutim 
njegove,  a  i  hrvatskih  staleža  pritužbe  i  prosvjedi  slabo  su  koristili, 


1  Articuli  etc.  VIII.  str.  433. 

2  Ibiđ.  434. 

3  Ibid.  439. 

ako  se  je  i  povela  istraga  proti  krivcima,  uspjela  je  gotovo  uvijek 
njima  u  prilog,  a  nevoljnome  narodu  nije  preostajalo,  nego  šutjeti 
i  trpjeti.  No  ban  i  staleži  nijesu  nikad  dopuštali,  da  se  na  tim 
sudovima  sudi  po  pravu  carskome,  nego  po  zakonima  i  odlukama 
kraljevstva  hrvatskoga  i  po  starom  običaju.1  Ovo  je  veoma  važno, 
jer  su  generali  karlovački  htjeli,  da  se  posve  izuzmu  od  banske  vlasti, 
što  ban  i  staleži  nijesu  mogli  nikako  dopustiti. 

Koliko  god  je  mogao  ban  Toma  nastojao  je,  da  olakša  bijedu 
i  nevolju  koja  je  tištila  Hrvatsku.  On  je  često  sazivao  sabore,  da 
se  tamo  svi  zajedno  dogovore  kako  će  pomoći  narodu  i  domovini. 
Tako  na  saboru  od  2.  maja  1588.  izjavljuju  mu  staleži  i  redovi 
svoju  hvalu,  što  ih  je  opet  pozvao,  da  zajednički  vijećaju  o  po- 
trebama na  krajini  kao  i  o  drugome,  što  spada  na  javni  mir  i 
na  njihov  opstanak.2 

U  svakom  gotovo  saboru  prva  je  i  najvažnija  bila  riječ  o  utvr- 
djivanju  gradova  bilo  onih,  koji  su  bili  dohvatu  turskom  blizu, 
bilo  opet  onih,  koji  su  bili  više  unutar  zemlje.  Glavnu  brigu  i 
glavni  nadgled  vodi  nad  svim  tim  uvijek  ban  Toma. 

Spomenuli  smo  gore,  da  su  u  sretno  uspjelim  bojevima  naši  višeput 
po  nekoliko  Turaka  zarobili.  Takove  zarobljenike  vodili  su  plemići  i 
vojnici  koji  su  ih  posjedovali  okolo  po  sajmovima,  u  kuće  plemićke, 
pače  i  u  same  skupštine.  Tako  su  ti  zarobljenici  postali  javne  uhode, 
koji  su  se  tom  slabom  pažnjom  naših  okoristili,  te  su  kasnije  kao 
otkupljeni  bili  na  veliko  zlo  narodu.  Mnoga  gospoda  i  plemići 
puštali  su  zarobljenike  kucam  svojim,  da  donesu  od  kuće  otkup- 
ninu. Ovi  bi  prelazili  Kupu  i  Savu  gdje  god  su  htjeli,  bez  banove 
dozvole,  što  je  sve  bilo  kasnije  na  veliku  nesreću  Hrvatske.  Da  se 
toj  zloporabi  na  put  stane  odredjuje  sabor,  „da  se  u  buduće  sva- 
komu zarobljeniku,  bio  on  kojega  mu  drago  velikaša,  ili  kapetana, 
ili  plemića,  ako  se  na  sajmu  ili  u  plemićkoj  kući  ili  na  skupštini 
nadje  zato,  da  ga  svijet  vidi ;  ili  ako  bude  prelazio  Savu  ili  Kupu 
bez  banova  pisma  za  slobodan   prolaz    imade    u   prvom  redu  oteti 


1  Ibid.   440. 

2  Ibid.  444. 


25 

sve,  Sto  kod  sebe  uzimade,  a  njega  treba  baciti  u  vodu  ili  ubiti. 
Nijedan  pak  zarobljenik  ne  smije  preci  u  Tursku  nego  kod  Siska 
ili  Bresta  i  to  sa  znanjem  kapetana  dotičnog  mjesta".1 

Vlasi  takodjer  ne  prestaju  navaljivati  u  Hrvatsku,  da  robe  i  pli- 
jene, haramije  će  zato  i  nadalje  ostati  na  bregovima  kraljevstva,  da 
čuvaju  kraljevstvo  od  njihovih  navala.  Pače  sabor  daje  tim  harami- 
jama pravo,  da  svakoga  Vlaha,  koga  god  uhvate  nabiju  na  kolac.2 

Turci  doduše  nijesu  u  godini  1588.  provalili  u  zemlju,  ali  iz 
domaćih  prilika,  koje  smo  istaknuli,  opažamo,  da  je  ban  Toma 
imao  progutati  mnogu  gorku.  Zato  nam  je  lako  razumjeti,  da  i 
staleži  nadvojvodi  Karlu,  koji  traži,  da  se  utvrdi  Karlovac,  nekako 
nerado,  pače  teško  daju  radnika  za  utvrdu  Karlovca,  napose  pak 
radi  nepravda,  što  ih  čine  njemački  vojnici.  Nepravde,  što  ih  čini 
njemačka  soldateska  u  Karlovcu,  dozlogrdile  su  banu  i  staležima. 
Ta  soldateska  otimlje  i  krade  plemićima  i  kmetovima  oko  Kar- 
lovca do  čega  dodje.  Ono,  što  se  teškom  mukom  od  Turaka  spase, 
otet  će  ta  vinu  i  pijanstvu  podana  soldateska  Mnogi  radi  tih  voj- 
nika ostaviše  već  kuće  svoje  i  naseliše  se  u  druga  mjesta.  Ban 
ponovno  moli  nadvojvodu,  da  te  nezakonitosti  ispita  i  kazni.3 

K  tome  i  kralj  ne  plaća  banske  vojske,  kako  bi  trebalo.  Vojni- 
cima banskima  nestaje  živeža,  a  višeput  i  oni  zadju  u  okolicu,  da 
plijene.  Da  se  te  nepodobštine  u  buduće  ne  dogadjaju,  mole  sta- 
leži kralja,  neka  u  napredak  šalje  tačnije  plaću.4 

Velika  djelatnost  i  briga  Tomina  za  dobro  Hrvatske  ponukala  je 
staleže,  da  mu  dadu  preporučna  pisma  na  kralja  Rudolfa  i  na  nadvoj- 
vode, da  ga  kralj  imenuje  nasljednim  županom  županije  varaždinske.6 
Kralj  je  medjutim  ovu  preporuku  istom  iza  nekoliko  godina  uvažio. 

Ali  kako  god  je  ban  Toma  požrtvovno  i  nesebično  radio  za 
dobrobit  i  za  korist  Hrvatske,  ipak  se  našlo  ljudi,  koji  su  na  nj 
mrzili,  ogovarali  ga,  pače  i  klevetali. 

1  Ibid.  447. 
2Ibid.  448. 

3  Articuli  etc.  VIII.  str.  461. 

4  Ibid.  468. 

6  Krčelić:  o.  c.  str.   275. 

Ban  je  obnašao  čast  kapetana  kraljevstva  od  godine  1574., 
koju  je  čast  poslije  smrti  Gase  Alapića  primio.  No  našlo  se  neko- 
liko opadača,  koji  raširiše  glas,  da  on  haramijske  novce  za  svoje 
svrhe  upotrebljuje. 

Proti  toj  kleveti  ustao  je  ban  javno  u  saboru  i  najsvečanijim 
načinom  prosvjedovao  protiv  nje.  On  je  pripravan  s  mjesta  položiti 
račun  o  haramijskom  novcu,  no  uz  pogodbu,  da  mu  sve  ono,  što 
je  povrh  primljenoga  novca  za  haramije  potrošio  od  svoga  vlasti- 
toga ti  opadači  vrate.  Staleži  dakako  nijesu  htjeli  na  to  pristati, 
nego  mu  od  srca  zahvališe  na  brizi  i  požrtvovnosti,  te  mu  ujedno 
izraziše,  da  je  kapetansku  čast  obavljao  ne  samo  pohvalno,  nego 
i  na  korist  kraljevstva.1  Medjutim  bana  Tomu  je  ipak  boljela  ova 
nepravda  i  on  se  je  na  toj  časti  zahvalio.  Opravdavao  je  tu  svoju 
zahvalu  tim,  što  je  i  onako  zaokupljen  kako  javnim  poslovima  na 
krajini,  tako  privatnim  svojim  poslovima  i  brigama.  Njegova  je 
zahvala  teško  bila  primljena,  ali  je  odmah  stvoren  i  zaključak, 
da  se  u  buduće,  tkogod  bude  kapetan  pješačtva  kraljevstva,  po- 
korava banu  i  nasljednicima  njegovim  u  banskoj  časti. 


II.  DIO. 

Od  početka  velikih  provala  turskih  do  pobjede 

kod  Siska. 

Od  godine  1591.— 1593. 

Ocrtavši  tako  unutarnje  prilike  u  Hrvatskoj  za  prvih  godina  ba- 
novanja Tome  Erdeda  približili  smo  se  do  onog  doba,  koje  bismo 
mogli  samo  za  se  postaviti,  po  važnosti  dogodjaja,  koji  se  u  njem 
zgadjaju. 

Razabrati  smo,  da  tame  od  god.  1587.  pak  do  god.  1590.  nema 
veće  i  ozbiljnije  navale  na  Hrvatsku  sa  strane  Turaka.  Ove  tri 
godine  možemo  reći  godine  su  odmora  i  spremanja  za  veći,  traj- 
niji, za  pravi  rat,  što  će  ga  voditi  Turci  punih  15  godina  sa  carem. 

1  Articuli  etc.  in  o.  c.  VIII.  str.  464. 

Dakako,  da  će  za  ovih  15  godina  ponajviše  stradati  Hrvatska,  jer 
ona  je  uvijek  prva  na  udarcu.  Zato,  da  uzmognemo  dobro  upoznati 
prilike  ovoga  doba,  da  u  potanko  upoznamo  zasluge  junaka  Tome 
Erdeda  potrebno  je,  da  zagledamo  u  ondješnje  prilike  i  Austrije  i 
Turske,  e  bi  nam  one  rasvijetlile  mnogo  toga,  što  bi  nam  bez  po- 
znavanja tih  prilika  nejasno  bilo. 

Na  carskom  i  kraljevskom  prijestolju  sjedio  je  Rudolf  II.  (1576. 
do  1G08.)  Bijaše  on  slab  vladar.  Odgojen  u  Španjolskoj  nije  po- 
znavao običaje,  život  i  potrebe  naroda,  napose  pak  nije  poznavao 
hrvatskih  prilika.  Stolovao  je  u  češkom  Hradčinu  i  bavio  se  ondje 
alkimijom  i  astronomijom.  Mnoge  molbe  i  vapaji  staleža  hrvatskih, 
kojima  su  kralja  zaklinjali,  da  im  u  ljutoj  nevolji  pomogne,  ležale 
su  u  prašini  na  njegovu  stolu;  kralj  kao,  da  ih  čuo  nije.  Najbolje 
nam  karakterizuju  brigu  kraljevu  za  Hrvatsku  riječi  Nijemca  Krsta 
Auersperga  na  carskom  vijeću  u  Pragu  27.  augusta  1591.:  „Ne- 
dostaje mi  riječi,  s  kojima  bih  mogao  razjasniti  veliku  bijedu  i 
nesreću,  u  kojoj  se  krajina  nalazi.  Zaliti  je,  što  na  tolike  molbe  i 
zaklinjanja  nema  od  cara  nikakova  odgovora ;  očevidno  je,  da  je 
namjera  sasvim  napustiti  siromašnu  hrvatsku  krajinu.  Mora  ta  tužba 
doći  do  Svemogućega  Boga ;  njega  molimo  i  u  pomoć  zovemo,  da  bi 
nam  on  sam  svojom  desnicom  pomogao  na  korist  kršćanstva".1 

Carigradski  dvor  dobro  je  znao,  da  je  Austrija  nemoćna,  bez 
vrsne  ruke,  koja  bi  je  u  tim  teškim  prilikama  mogla  i  znala  vo- 
diti, pak  se  zato  spram  Austrije  ponašao  veoma  bahato.  Zadnji 
put  ponovio  je  austrijski  poslanik  barun  Prevner  god.  1583.  mir 
na  daljnih  osam  godina.  Tom  zgodom  morala  je  Austrija  mjesto 
običnog  danka  od  6  tisuća  talira  platiti  10  tisuća  talira.  To  je  bilo 
veliko  poniženje,  ali  austrijski  poslanik  morao  je  šutjeti  i  tim  je  naj- 
bolje dokazao  nemoć  Austrije.2  Osim  običajnih  danaka  slala  je  još 
Austrija  svake  godine  silne  darove  na  turski  dvor  i  tako  slabost 
svoju  spašavala  mitom.  Dotle  je  već  došlo,  da  je  na  turskom  dvoru 


1  Dimitz:  Geschichte  Krains  III.  str.   244. 

2  Hammer:  o.  c.  IV.  str.   144. 

u  Carigradu  vladala  rečenica:  „Ako  car  hoće  mir,  može  ga  imati, 
ali  neka  ga  dobro  plati". 

Pa  zbilja  car  je  plaćao  kukavni  danak  za  mir.  Turci  već  ne- 
koliko godina  ne  vode  formalni  rat,  ali  što  rade  na  krajini  razni 
begovi,  kako  se  zalijeću  u  Hrvatsku  čopori  turski,  da  je  robe  i 
plijene,  razabrali  smo  iz  gore  navedenih  činjenica. 

Možda  bismo  mogli  Rudolfa  ispričati  donekle  tim,  što  mu  druge 
europske  države  slabo  ili  nikako  ne  pomažu  protiv  Turaka. 

Francuska  sklapa  još  g.  1536.  s  Turcima  savez  protiv  Austrije, 
te  stoji  uvijek  s  Turskom  proti  habsburškoj  dinastiji.  Engleska  u 
borbi  s  papom  i  katoličkom  crkvom  drži  svaku  pobjedu  carevu 
nad  Turčinom,  štetnom  po  protestantizam,  zato  cara  ni  ne  pomaže. 
U  Poljskoj  je  ljuta  nesloga,  pače  jedna  stranka  plemića  mrzi  na 
Habsburgovce.  Mlečani  kao  uvijek,  traže  svagdje  svoju  korist.  Je- 

v 

dino  je  Španjolska  i  papa  na  strani  carevoj  i  pomažu  ga,  dakako 
dosta  skromno. 

Što  carska  vojska  u  ratu  s  Turcima  nije  mogla  uspijevati,  još 
je  nešto  priječilo     Bilo  je  to  dvorsko  vojno  vijeće  (Hofkriegsrath). 

Ta  potrebna  sila,  koja  je  imala  ravnati  cijelu  vojsku,  bila  je 
izvan  bojišta,  dapače  veoma  udaljena  od  njega.  Odredbe  toga  voj- 
noga vijeća  bile  su  višeputa  neznatne,  te  su  znale  više  spriječiti, 
nego  koristiti  vojnim  napretcima  vojske. 

K  tome  car  se  nalazio  u  vječnoj  novčanoj  neprilici,  te  nije  go- 
tovo nikad  mogao  vojnike  svoje  uredno  plaćati. 

U  takim  se  prilikama  nalazila  Austrija  u  ovo  doba.  Ogledajmo 
malo  prilike  turske. 

Na  turskom  prijestolju  sjedi  u  to  doba  Murat  III.  (1574. — 1595). 
Čovjek  je  to  malena  uzrasta,  dobro  ugojen,  po  naravi  flegmatičan 
a  k  tome  sklon  nasladama  i  uživanju.  Vladalačke  ga  vrline  nijesu 
baš  resile:  bio  je  malodušan,  strašljiv,  a  osobito  lakom.  Karakter 
mu  je  u  kratko  :  slab  i  nestalan. 

S  Rudolfom  II.  imao  je  nešto  zajedničko.  Obadvojica  su  bili 
za  mir,  a  k  tome  obadvojica  bavili  se  znanošću  i  umjetnošću. 
Murad  III.  ljubio  je  muziku,  zakonodavstvo,    napose    pak  po  vješt. 


2(.) 

Kao  što  na  Rudolfa,  tako  su   i  na  njega  utjecali   ljubimci,    koji  su 
onda  vladali  državom.1 

Iz  kratko  ocrtanog  značaja  Murata  III.,  lako  se  razabire,  da  on 
nije  mogao  biti  začetnik  ideje,  da  se  poslije  svršenoga  perzijskoga 
rata  prenese  rat  u  Europu.  Ideja  je  ta  niknula  u  duši  velikoga 
vezira  Sinan  paše. 

Bio  je  Sinan  rodjeni  Albanezac,  rodjeno  mu  je  mjesto  bilo  u 
blizini  Skadra.  Svojim  lukavim  i  spletkarskim  ponašanjem  znao  je 
steći  milost  u  viših,  te  se  dizao  od  časti  na  čast.  Već  god.  1568. 
postao  je  namjesnik  u  Egiptu.  Potkopavši  kod  sultana  klevetama 
velikoga  vezira  Lalu  Muhameda,  uspeo  se  na  njegovo  mjesto. 
Poslije  jednom  izgubi  to  mjesto,  ali  u  aprilu  1589.  opet  ga  svojom 
lukavošću  zadobije.  Značaj  toga  čovjeka  označuju  historici  dosta 
različno.  Iz  svega  izlazi,  da  je  veoma  iskusan,  ohol,  energičan, 
pače  neslomljiv,  k  tume  smion  i  radin.2  Kako  se  digao  od  prostoga 
čovjeka  do  najveće  vlasti  u  državi,  tako  je  zadržao  svoje  prosto 
ponašanje  i  svoju  krvoločnu  narav.  Najvolio  je  rat  i  prolijevanje 
krvi.  Na  kršćane  je  mrzio  do  bjesnila,  kameno  njegovo  srce  nijesi 
mogao  ganuti  na  milosrdje.  Čovjek  taka  značaja  znao  je  vladati 
slabim  Muratom.  Tome  čovjeku  značilo  je  mirovati  isto,  što  i  do- 
pustiti da  polumjesec  blijedi,  ili  da  se  raspada  zgrada  osmanskoga 
carstva. 

Poslije  svršena  rata  s  Perzijom  pregnuo  je  Sinan  paša  svom 
silom,  da  rat  prenese  u  Europu.  Na  svakom  vijeću  svetuje  on  sul- 
tana, da  otkaže  mir  njemačkom  caru,  te  da  povede  vojnu  na 
Ugarsku  i  Hrvatsku.  No  sultan  sam,  a  i  mnogi  drugi,  koji  su 
bili  u  državnom  vieću,  bili  su  više  za  mir,  nego  za  rat.  Sinan  ipak 
nije  prestao  navaljivati  na  sultana,  da  se  odluči  za  rat.  Prije,  nego 
li  će  se  sultan  odlučiti,  pozva  vrhovnoga  muftiju  i  u  njega  zatraži 
savjet.  Vrhovni  muftija  bio  je  velik  protivnik  rata,  a  odlučni  zago- 
varatelj   mira.    U   državnom  vijeću    opominjao  je   muftija   Turke, 


1  Dr.  Bachmann:    Prager   Studien   aus   dem    Gebiete   der  Gescbichts- 
wissenschaft.  Heft  VI.   str.  45. 

2  Florianovo  izvješće  u  Prager  Studien  str.   50. 

neka  se  kane  rata,  jer  bi  ih  predobri  Bog,  a  i  svetac  njihov  Mu- 
hamed kazniti  mogao,  kad  bi  prekršili  miri  medjunarodno  pravo.  * 
Ovaj  svoj  govor  platio  je  vrhovni  muftija  glavom.  Da  ga  se  riješi, 
Sinan  ga  je  otrovao.2 

Videći  Sinan,  da  će  težko  doći  do  rata,  piša  Hasanu  bosanskome 
paši,  neka  bi  on  na  granicama  počeo  ratovati,  da  se  dobije  povod 
optužiti  cara  Rudolfa  kod  sultana,  da  je  prekršio  mir.3  Hasan-paša, 
bio  je  tada  namjesnik  u  Bosni  na  mjesto  Ferhad  paše.  Neki  drže, 
da  je  taj  Hasan  bio  podrijetlom  Talijan,  pače,  da  je  već  bio  bene- 
diktinski monah,  koji  je  istupio  iz  reda,  pošao  k  Turcima  i  po- 
turčio  se.4   Drugi  drže,  da  je  podrijetlom  Tračanin.5* 

Iznajprije  bio  je  nadglednik  nad  sultanovim  pticama.  S  pomoću 
jedne  od  svojih  žena  i  preporukom  Sinana  vezira,  posta  namje- 
snikom Ferhad  paše  u  Bosni.  Taj  Hasan  bio  je  čovjek  hrabar, 
podhvatan  i  izvrstan  vojnik.  Njega  je  gonila  u  rat  želja,  da  šatre 
što  više  kršćana.  On  se  već  nekoliko  godina  sprema  na  rat,  njemu 
nije  zato  trebao  Sinan  paša  dvaputa  poručiti,  da  ratuje  na  granici. 
Još  iste  godine  1591.  u  mjesecu  svibnju  provali  on  u  Hrvatsku 
sa  5000  vojnika  i  sa  5  manjih  topova,  koja  su  mogla  dva  konja 
vući.  Po  Hrvatskoj  je  počeo  plijeniti  okolinu  izmedju  Križevaca  i 
Ivanića.0  Mjesto  Gušćerovac  dao  je  zapaliti,  a  na  gušćerovački 
kaštel  nije  navaljivao,  jer  je  visoko  ležao.  Odavle  se  uputi  na 
Božjakovinu,  koja  je  bila  posjed  Tahijev.  Doznavši  od  nekoga 
pribjeglice,  da  u  gradu  imade  topova,   ali  ni  zrna  praha,  stade  na 


1  Isthvanfy:  o.  c.  lib.  XVII.  str.   361. 

2  Ibid.  p.  362. 

3  Ibid.  1.  c. 

4Valvasor:  o.  c.  XV.  str.  512. 
6  Isthvanfv:  o.  c.  str.   363. 

*  0  Hasanu  su  razna  mnijenja. 

Dimitz:  Geschichte  Krains  III.  246.  veli,  da  je  Talijan. 

Vitezović:  Plorantis  Croatiae  saecula  duo,  veli,  da  je  Hrvat. 

Lopašić:  Bihać  i  Bihaćka  okolica  str.  86.  Povjest  grada  Karlovca 
str.  180.  tvrdi,  da  je  iz  Bosne  i  to  rodom  iz  Lužaca  u  kotaru  Sansko- 
mostkom.  Roditelji  da  su  mu  bili  grko-istoč.  vjere,  iz  obitelji  Predojević. 

6  Starine,  knjiga  XIX.  str.   55. 

grad  udarati,  osvoji  ga  i  spali.   Zapovjednika    grada    Lovru    Iiadi- 
novića  i  njegovu    obitelj   zarobi.  Osim    toga  zauzme  još    Rakovac, 

Vrbovac  i  sv.  Jelenu.1 

Hasanova  ova  provala  u  Hrvatsku   jamačno  ne  bi  dobro  svršila, 
da  mu  nijesu  daljni  uspjeli  spriječile   velike    kiše  i   poplave   rijeka 
Glogovnice  i  Lonje.  Medjutim,  nijesu  ni  naši  bili  prekrštenih  ruku, 
dok  je  llasan  harao.  Kapetani  križevački  Gjuro  Labahor  i  Mihalj 
Sekelj,     zatim    kapetan    koprivnički    Stjepan    Graswein    i   ivanićki 
Albin  Graswein  šaku  piše  na  brzu    ruku  svoje  čete,    pa   se    dadoše 
u  potjeru  za  Hasanom.  Saznavši  Hasan,  da  ga  naši  progone,  ostavi 
topove  u  močvarama,  a  vojsku  svoju  podijeli  u  dva  djela.  S  glavnom 
silom  podje  sam  naprijed,   a   u    zaledje    postavi    dovoljan  broj   pje- 
šaka i  konjanika,  koji  će  ga  štititi  kod  uzmicanja    Na  ovaj  drugi 
odio    Hasanove    vojske    namjeriše    se    naši    kod    biskupova    Graca. 
Odmah  se  zametnula  bitka.  Turci,  postavivši  se  u   bojni  red,   upu- 
stiše  se  s  našimi   u  borbu,  zapovjednici  bijahu  im  Ali  i  Osman  beg. 
Duk  se  još  borilo,    poruči    Osman    beg    Hasan  u,   da    im    u    pomoć 
priteče,  jer  će  inače  stradati.    Hasan  u    se   nije    dalo    preko    vode  i 
blata,  te  poruči  po  istim  poslanicima  Osmanu   i  Ali  begu     da    uz- 
maknu,  ako  nema  nade  u  pobjedu.   Videći  Turci,  da  im  Hasan  ne 
dolazi  u  pomoć,  ako  su  se  i  hrabro  borili  počeše  malaksati  duhom. 
Domala  dadoše  se  a  neki   bijeg    želeći    što    prije   prispjeti    glavnoj 
vojsci.  Nasta  obćeniti  metež    i   strka   na    turskoj    strani,    dok    naši 
ne  prestadoše  junački  udarati,    te    za  kratko    vrijeme   iznesoše    po- 
bjedu.   Mnogo  je  Turaka    u    bijegu    palo,    što    od   junačke    desnice 
naših,    što   ih    se  opet  udavilo    u  blatu  i  močvarama.    Sam    Osman 
beg    pogine,    a    zarobljena    bijahu    72    Turčina,    a    med  ju    njima   i 
Mustafa  beg    zapovjednik    konjaništva.    U  ruke  našim  dopane  100 
turskih  konja,  22  zastave  i  400  kršćanskih  zarobljenika,  što  ih  je 
Hasan  vodio  sobom  iz  naših  krajeva.    Topove    Hasanove    takodjer 
zarobiše  naši,  a  Hasan  ih  je  i  tražio  pismeno   od  nadvojvode  Fer- 
dinanda   sina    preminuloga    nadvojvode    Karla     Medjutim    nije    na 


1  Krtelić:  o.  c.  str.   279. 
Ratkav:  Memoriae  regum  ete.  str.   155. 

svoje  pismo  ni  odgovora  dobio.1  S  prvim  odjelom  svoje  vojske  po- 
bjegao je  Hasan  srećno  u  Bosnu  noseći  u  svom  srcu  još  veću 
mržnju  na  kršćane  i  želju,  da  se  što  prije  za  pretrpljeni  poraz 
osveti. 

Najbolje  uvrijedjen  zbog  provale  Hasanove  u  Hrvatsku  bio  je 
ban  Toma  Erdedi.  Vidio  je  Toma  u  tom  Hasanovu  činu  povredu 
medjunarodnog  prava,  tim  više,  jer  je  dobro  znao,  da  su  Turci 
predjašnje  godine  (1590.)  obnovili  mir,  pače,  da  su  od  austrijskog 
poslanika  dr.  Jerneja  Pezzena  tražili  osim  30  hiljada  dukata  danka 
još  i  izvanrednih  darova  bilo  u  novcu,  bilo  u  dragocjenim  predme- 
tima od  zlata  i  srebra.2 

Nepravdu,  koju  je  Hasan  svojom  provalom  nanijeo  Hrvatskoj 
nakanio  je  osvetiti.  On  pozva  hrvatsko  plemstvo  na  oružje,  sabere 
čete  iz  raznih  tvrdjava,  kojima  na  čelo  postavi  Stjepana  Grasweina 
i  podje  s  tom  sabranom  vojskom  na  15.  augusta  1591.  pod  grad 
Moslavinu,  koja  je  pripadala  njegovoj  djedovini,  a  koju  su  sada 
držali  Turci.  U  gradu  Moslavini  bila  je  posada  od  60  Turaka, 
od  kojih  su  bili  24  age.  Ban  je  zahtijevao  od  aga,  da  mu  grad 
predadu,  no  oni  to  nijesu  htjeli  učiniti.  Kad  su  banov  poziv,  da 
se  predadu  odbili,  navale  namah  prednje  čete,  koje  je  vodio  Stjepan 
Tahi  na  grad  i  stanu  sipati  na  nj  vatru  iz  malih  topova.  Ostala 
vojska  opkoli  grad  i  stane  mu  rušiti  zidine.  Domala  zapališe  naši 
opkoljenima  prah,  kojom  zgodom  poginuše  mnogi  Turci  i  age. 
Srušivši  naši  zidine  gradske  nije  Turcima  preostalo  ino,  nego  da 
se  predadu.  Ban  ih  velikodušno  pusti  slobodne,  pridržavši  samo 
njihovo  oružje.  U  gradu  našao  je  ban  3  topa  na  kolesima  i  dosta 
pušaka,  to  sve  uze  kao  plijen.3 

Ako  su  i  neki  svjetovali  banu,  da  se  grad  učvrsti  nije  on  to  htio 
učiniti,  jer  položaj  grada  nije  bio  zgodan,  zato  je  dao  grad  razoriti.4 


1  Ratkav:  o.  c.  str.   156. 
Isthvanfy:  o.  c.  XXVII.  str.  3G3. 
Krčelić:  o.  c.  str.  279. 

2  Hammer:  o.  c.  IV.  216. 

8  Starine  XIX.  o.  c.  str.  55. 
4  Krčelić:  o.  e.  str.  210. 


Navala  banova  na  Moslavinu  vanredno  je  obradovala  Ilasana, 
sad  je  on  našao  uzrok,  koji  mu  daje  pravo  zahtijevati  od  sultana 
da  kazni  Hrvate;  veselio  se,  što  će  moći  podati  Sinan  veziru  dokaz 
o  vjerolomstvu  njemačkoga  cara.  Odmah  šalje  u  Carigrad  pred 
padišaha  poslanika  svoga  Rustan  bega,  koji  će  caru  pokazati,  da  je 
hrvatski  ban  prekršio  mir.  Za  dokaz  nosi  sobom  lukavi  Moslem  zrno 
od  topa  60  funti  teško,  takim  zrnima  tobože  tukao  je  hrvatski  ban 
turski  grad.  U  divanu  carskom  prikazao  je  Rustan  beg  hrvatskoga 
bana  najcrnijim  bojama,  pripovijedao  je  pače,  da  je  dočuo,  da  se 
ban  sprema  zauzeti  i  Veliku.1 

Rustan  paša  traži  u  ime  Hasanovo,  da  vlada  dozvoli  Hasanu 
povećati  čete,  da  uzmogne  svoje  braniti,  a  banu  se  Erdedu  za  na- 
nesenu uvredu  i  sramotu  što  prije  osvetiti.  Dakako  da  je  u  divanu 
Sinan  vezir  bio  najveći  zagovornik  lažljivih  tvrdnja  Rustanovih. 
Lako  mu  je  bilo  obmamiti  Murata  III.  o  vjerolomstvu  cara  Ru- 
dolfa  i  s  tim,  što  car  već  dvije  godine  nije  poslao  običajnog 
danka.  Veliki  je  vezir  napokon  pobijedio,  Murat  III.  pristao  je 
uz  njega.  Rustan  beg  bude  milostivo  otpušten  noseći  sobom  puno- 
moć za  Ilasana,  da  se  slobodno  pripravlja  za  novu  vojnu.  Austrijski 
poslanik  dr.  Pezzen  bude  upozoren  da  sultan  i  dvor  njegov 
sumnja  o  miroljubivosti  bečkoga  dvora,  što  dokazuje  i  zatezanje 
s  dankom  2 

Medjutim  bečki  je  već  dvor  poslao  u  Carigrad  svoga  izvanred- 
noga poslanika  Fridrika  Krekovića,  da  dancima  i  darovima  umiri 
sultana  i  njegovo  vijeće.3* 

Banova  provala  na  Moslavinu  uznemirivala  je  veoma  Hasana. 
Ako  je  on  i  poslao  Rustanbega  u  Carigrad,  da  tu  stvar  riješi  sam 
sultan,  ipak  neustrpljiv  radi  nepovratka  Rustanova,  k  tomu  željan 


1  Valvasor:  o.  c.  XV.  str.  516. 

2  Isthvanfy:  o.  c.  1.  XXIII.  str.   365. 

3  Hammer:  o.  o.  IV.  str.  214. 

*  Istkvanfv:  o.  c.  XXIII.  str.  3G5.  pomiješao  je  poslanike.  On  drži, 
da  je  poslanik  na  sultanovu  dvoru  bio  Kreković,  a  izvanredni  poslanik, 
koji  je  nosio  darove  Adam  Poppel.  Tome  se  protivi  Hammer:  o.  e.  IV. 
str.   214.  koji  nam  je  za  ovu  stvar  sigurniji. 

osvete,  sam  će  poduzeti  vojnu  proti  Hrvatskoj.  Već  prije  odlaska 
Rustanova  savjetovao  se  on  s  njime,  pa  s  begom  Velehtamom  i 
Erdoglisom,  te  dodjoše  do  zaključka,  da  valja  sazidati  na  Hrvatskoj 
strani  nedaleko  Kupe  novu  tvrdjavu,  koja  će  Turcima  štititi  po- 
vratak, a  bit  će  ujedno  glavna  točka  za  sve  podhvate  u  Hrvatskoj. 
Sakupi  namah  vojsku  i  zaputi  u  Hrvatsku,  da  nadje  mjesto  za 
novu  tvrdju  i  da  kazni  Erdeda.  Došavši  pod  Hrastovicu  i  Gore 
lako  zauze  obje  te  tvrdjavice,  jer  ih  naši  preplašeni  od  njegove 
sile  namah  napustiše.  Pregledavši  zemljište  namisli  podignuti  tvr- 
djavu ondje  gdje  rječica  Petrinja  utječe  u  Kupu.1  Budući  da  nije 
bilo  pripravnoga  gradiva,  nije  mogao  odmah  započeti  gradnju  nove 
tvrdjave,  nego  je  to  naumio  do  godine  poduzeti.  Kako  ga  je  osveta 
gonila  dalje,  nije  se  vratio  kući,  nego  je  pošao  prama  Sisku*  želeći 
zauzeti  Sisak  i  tim  osvetiti  se  banu  za  Moslavinu. 

Mislio  je  Hasan,  da  će  sisačku  posadu  prestrašiti,  da  će  se  ona 
kao  i  u  Gorama  i  Hrastovici  namah  predati.  Varao  se  Hasan  ljuto! 
Zapovjednik  tvrdje  sisačke  bio  je  Nikola  Mikac,  kanonik  kaptola 
zagrebačkoga.  Bio  je  on  rodjeni  Sisčanin,  prije  kanonik  i  opat  u 
Djakovu,  koji  je  jedino  od  ljubavi  za  domovinu  svoju  ostavio 
mjesto  kanonika  djakovačkoga  i  došao  u  Zagreb,  da  uzmogne  u 
teškim  ovim  prilikama  domovini  pomoći.  Bio  je  malen  tijelom,  ali 
velik  duhom,  ljubezan  u  govoru,  a  k  tome  dobra  srca.  Njemu 
predaje  kaptol  zagrebački  ključe  grada  Siska,  da  ga  brani,  a  za 
druga  mu  podaje  takodjer  kanonika  :  Stjepana  Fabričića  (Fabritius 
mu  je  latinski  naziv ;  a  neki  ga  zovu  Kovačićem).  Mikac  nakanio 
je  braniti  Sisak  do  zadnje  kapi  krvi.  Videći  Hasan,  da  o  predaji 
Siska  ni  govora  nema,  stao  je  na  nj  udarati  iz  malih  topova, 
ali    nije    mogao  nauditi  zidinam  gradskim.  Kad  je  vidio,  da  ne  će 

1  Krčelić:  o.  c.  str.  280. 

*  Sisak  bijašo  tvrdjava  trouglasta,  jaka  i  široka,  a  stajala  je  izmedju 
Kupe  i  Save.  Nadzor  i  upravu  nad  njom  imao  je  kaptol  zagrebački. 
Kaptol  je  tu  tvrdjavu  dobio  od  Ferdinanda  I.  Zapovjednici  u  njoj 
bili  su  kanonici  i  to  izmjenice  svake  godine  drugi.  Kaptol  zagrebački 
brinuo  se  veoma  mnogo  za  tu  tvrdjavu.  Tu  brigu  kaptola  zagrebačkoga 
priznavaju  staleži  i  redovi  gotovo  u  svakom  saboru,  a  i  mi  ćemo  je 
iz  daljnih   dogadjaja  u   našoj   razpravi  jasno  razabrati. 


moći  osvojili  Siska,  stao  se  groziti  Mikcu  i  poručivao  ma,  da  će 
doskora  doći  s  jačom  silom  i  s  jačim  topovima  i  opsadnim  stro- 
jevima, pa  će  mu  onda  zakrenuti  glavom.1* 

U  Hrvatskoj  takodjer  nijesu  oci  naši  bili  besposleni.  Opažalo  se 
doduše,  da  vrhovna  uprava  na  krajini  nije  više  u  tako  vrsnim 
rukama,  kako  je  bila  za  nadvojvode  Karla  (poslije  njegove  smrti 
dobio  je  vrhovnu  upravu  nad  krajinom  nadvojvoda  Ernest),  ali 
zato  ban  dvostruko  radi.  Glas  kola  po  Hrvatskoj,  da  će  bosanski 
paša  s  velikom  i  jakom  vojskom  na  Hrvatsku,  glavno  mu  je  da 
zauzme  Sisak.  Ban  se  na  saboru  pozivlje  na  zaključke  od  godine 
1587.  Svi  velikaši,  plemići  i  svi  drugi  bili  posjednici  ili  ne,  imadu 
se  zajedno  s  kmetovima  pridružiti  banderiju  banovu.  Plemići  dužni 
su  to  učiniti  pod  gubitkom   plemstva.2 

Kaptol  zagrebački  moli  štajerski  zemaljski  odbor  u  Gracu,  da 
mu  iz  zemaljske  oružane  podijeli  pušaka  i  praha.  Zemaljski  odbor 
dozvoljuje  uzeti  za  kaptol  24  puške  naslonjače  (doppelhacken), 
praha  i  zrnja.3 

Tvrdjave  po  kraljevstvu  takodjer  se  utvrdjuju.  Ako  se  i  narod 
spremao,  da  dočeka  Turke,  ipak  bi  oni  znali  iznenada  provaliti, 
osobito  oni  iz  Slavonije,  porobili  bi  i  popalili  sela  prije,  nego  bi 
naša  vojska  prispjeti  mogla,  a  onda  bi  naglo  s  velikim  dakako 
plijenom  pobjegli.  Iz  pisma  bana  Tome,  što  ga  o  takoj  jednoj  pro- 
vali piše  nadvojvodi  Ernestu,  vidjet  ćemo,  u  kakim  se  prilikama 
nalazio  narod  pod  konac  god.   1591. 

„Neprijatelj,  koji  nikada  riječi  ne  drži",  piše  ban  Toma  8.  oktobra 
1591.  nadvojvodi  Ernestu,  „provalio  je  sa  4000  vojske  u  Slavoniju 
i  Hrvatsku,  porobio  je  sav  predjel  izmedju  Vrbovca  i  imanja  kap- 
tola zagrebačkoga  (Kraljevca),  te  je  odveo  veliko  mnoštvo  naroda, 

1  Isthvanfy:  0.  c.  XXVII.  str.  364 

*  Ispripovjedivši  Ištvanfi  navalu  Hasanovu  na  Sisak,  meće  iza  nje 
banovu  provalu  na  Moslavinu.  Razlog  s  kojega  je  to  učinio  Ištvanfi, 
nije  nam  poznat.  Medjutim  iz  onodobnih  izvještaja  (Starine  XIX.  str.  55.) 
razabiremo,  da  je  banova  provala  bila  prije  Hasanovo  za  Sisak. 

2  Artieuli  dominorum  et  nobilium  aliorumque  Stattium  et  Ordinum  etc. 
u  Monum.   hung.   VIII.   471. 

3  Starine  XIX.   str.   55. 

koje  plemića,  koje  kmetova  u  sužanjstvo,  odagnao  ujedno  neiz- 
mjerno mnogo  marve  i  pograbio  silno  blago.  Grad  Božjakovinu 
pridobio  je  i  popalio,  pošto  ga  je  prije  bio  opsio.  U  Božjakovinu 
bilo  se  zaklonilo  mnogo  žena  i  djevojaka,  a  sve  to  dospje  u  jadno 
tursko  sužanjstvo.  Taj  dan  i  noć  ostao  je  Turčin  u  taboru  kod 
Božjakovine,  ali  u  svitanje  drugoga  dana  6.  oktobra  podiže  se  iz 
tabora  s  čitavom  vojskom  i  pohrli  prama  Vrbovcu  paleći  i  robeći 
kuće  i  polja  kršćanska.  U  Vrbovcu  ostao  je  jednu  noć,  a  drugoga 
dana  krenu  zatim  s  velikim  tovarima  plijena  u  svoje  krajeve.  Go- 
tovo u  isto  doba  dojavi  mi  glasnik  generala  karlovačkoga,  da  će 
Turci  navaliti  na  Kranjsku.  Ja  sam  u  doba  provale  boravio  u  svom 
gradu  Jastrebarskom,  dvije  ure  daleko  od  Karlovca;  obližnji  zapo- 
vjednici vojske  pokupiše  svoje  čete  i  podjoše  za  Turcima  u  potjeru. 
►Sto  se  poslije  dogodilo,  nije  mi  poznato.  U  ovoj  nevoljnoj  domovini 
ne  vidi  se  drugo  do  rasula  i  propasti,  a  zemlja  je  grozno  opustjela. 
Svemu  tomu  je  uzrok  Hasan  paša  bosanski.  Ja  držim  za  stalno, 
da  bi  se  ovolika  nepravda  i  sramota,  koju  on  nanaša  imenu 
kršćanskome  i  cesarskome  veličanstvu  pod  izlikom  mira,  imala 
osvetiti  i  doista  ništa  nemože  biti  dostojnije,  pravednije  i  Bogu 
draže,  nego  da  kaznimo  opačinu  i  nepravdu  nanesenu  od  tako 
okrutnoga  neprijatelja  svetomu  imenu  Isusovu".1  Iz  toga  pisma 
razabiramo  banovu  žalost,  što  se  u  njegovoj  bijednoj  domovini  to 
dogadja,  te  on  sam  ne  vidi,  nego  propast  i  rasulo  S  druge  pak 
strane  izilazi  nam  njegova  ljubav  k  svetoj  vjeri  kršćanskoj,  k  imenu 
Isusovu,  a  oboje  to  nuka  ga  na  pravedni  gnjev  i  zahtjev,  da  se 
ljaga  i  sramota  nanesena  kršćanskoj  domovini  i  kralju  osvetiti 
mora.  No  pravedni  njegovi  vapaji  nijesu  bili  uvažavani.  Hrvatska 
je  bila  prepuštena  sama  sebi,  ona  je  imala  odlučiti,  hoće  li  dopu- 
stiti, da  je  turski  bijes  posve  šatre,  ili  hoće  li,  da  mu  se  junački 
opre  i  tako  spase  sebe  i  mnoge.  —  Ona  odabra  potonje. 

Na  5.  siječnja  1592.  sazivlje  ban  Toma  Erdedi  hrvatski  državni 
sabor  (generalia  comitia  ex  edicto  domini  bani).  U  tom  je  saboru 
zaključeno,  tko  će  sve  poći  u  rat  za  vrijeme  općega  ustanka.  Kako 

1  Radoslav  Lopašić:  Spomenici  Hrvatske  Krajine  I.  str.   162. 

je  pogibelj,  koja  kraljevstvu  prijeti,  velika,  treba  se  latiti  i  velikih 
mjera,  da  tu  pogibelj  od  kraljevstva,  odbije.  Zaključeno  je,  da  će 
uz  svoga  bana  u  kraljevskom  banderiju  glavom  prisustvovati  za 
vrijeme  općenite  i  najskrajnije  nužde  svi  prelati,  svi  velikaši,  ple- 
mići i  svi  drugi  posjednici  bili  oni  svjetovnjaci  bili  duhovnici.  Svaki 
pak  od  svjetovne  i  duhovne  gospode  bez  iznimke  dužan  je  od  po* 
jedinih  10  kuća  dati  jednoga  konjanika  dobro  oružana,  kacigom 
pokrivena  i  oklopom  zaštićena.  Za  pješake  napose  dat  će  svaki 
po  dva  čovjeka  od  pojedinog  ognjišta.  Nema  li  jedan  posjednik 
10  kuća,  dužan  je  složiti  se  s  drugim  kojim  plemićem,  da  se  stalni 
broj  sastavi.  Tko  ne  posjeduje  cijelu  kuću,  dužan  se  pobrinuti  za 
pješake.  Vojnici,  koji  služe  drugdje  za  plaću,  isto  tako  i  činovnici 
dužni  su  na  mjesto  sebe  dati  konjanika,  ili  po  veličini  dobra  svo- 
jega konjanika  i  pješaka.  Pače  i  žene  udovice,  koje  su  posjednice, 
djeca,  starci  i  nemoćnici  za  rat  nesposobni,  ali  posjednici,  treba  da 
pošalju  u  rat  konjanike  i  pješake  tako  za  svoju  osobu,  kao  i  za 
posjed  svoj.  Plemići  posjednici  makar  i  naj neznatni jega  posjeda,  treba 
da   dodju.    Udovice    neka    ostanu   kod  kuće  i  neka  se  Bogu  mole. 

Samostanci,  imadu  li  ljudi,  kojima  rat  nije  zazoran,  neka  take  u 
rat  pošalju,  u  protivnom  slučaju  dužni  su  poslati  četiri  naoružana 
konjanika.  Trgovci  stranci,  koji  borave  ma  gdje  u  ovom  kraljevstvu, 
a  trgovina  im  vrijedi  500  for.,  uzdržavat  će  jednoga  konjanika, 
osim  toga  dužni  su  ili  sami  prisustvovati,  ili  će  na  mjesto  svoje 
dovesti  jednoga  konjanika.  Inače  gube  svoju  trgovinu.  Slobodni 
gradovi  šiljat  će  u  rat  po  starom  običaju,  u  gradu  će  ostaviti  ipak 
jednoga  brijača.  Osim  slobodnih  gradjana  poslat  će  i  kmetove 
svoje  za  konjanike  i  pješake.  Ratne  sprave  i  prah  dovozit  će  na 
svojim  kolima  slobodni  gradovi  i  samostanci  iz  Lepoglave,  a  te 
stvari  valja  im  i  čuvati.  Plemićima  ne  posjednicima  grozi  se  sabor 
gubitkom  plemstva,  ako  ne  bi  došli.  Ako  je  kojemu  nemoguće, 
neka  pošalje  na  mjesto  sebe  zamjenika. 

Viceban  će  za  vrieme  općeg  ustanka  sa  županima  i  sucima 
plemićkim  po  dobivenoj  uputi  i  naredbi  banovoj  na  odredjenom 
mjestu   odrediti   tabor,    u    koji  treba  da  svi  na  urečeni  dan  dodju. 


Onima,  koji  ne  bi  htjeli  doći,  ili  onima,  koji  bi  ostavili  prije 
vremena  tabor,  grozi  se  sabor  gubitkom  dobara.1 

Da  se  u  vojsci  uzdrži  red,  zaključuje  nadalje  sabor,  da  se  svi 
imadu  pokoravati  kapetanu  kraljevstva,  ali  nad  kapetanom  je  uvijek 
ban.  Budući  je  kapetan  kraljevstva  (Stjepan  Gregorijanec)  nešto 
bolestan,  a  pogibelj  je,  da  bi  kraljevstvo  u  zadnji  ćas  znalo  ostati 
bez  kapetana,  to  sabor  odredjuje  trojicu  zastupnika,  koji  će  istražiti 
stanje  bolesnoga  kapetana,  a  posljedak  svoga  ispitivanja  saopćiti 
će  banu.  Bude  li  nužno,  tad  će  ban  dogovorivši  se  s  vicebanom 
i  viceprotonotarom  na  mjesto  Gregorijančevo  izabrati  za  kapetana 
onoga,  koji  mu  se  bude  činio  te  časti  vrijedan.  Da  se  pak  ratujući 
ne  ostane  bez  živeža,  zaključeno  bješe,  da  sva  gospoda:  prelati, 
ban,  velikaši  i  plemići  poslanici,  isto  tako  i  slobodni  gradovi, 
kaptol,  samostani,  župnici  i  nadarbenici  od  svakih  vratiju  doprinesu 
do  1.  ožujka  polovicu  obične  zagrebačke  mjere  raži,  cijelu  mjeru 
sitnoga  prosa,  a  jednu  četvrtinu  iste  mjere  zobi.  U  Zagrebu  će  se 
to  izmjeriti,  podijeliti  i  prodati.2 

Budući  je  Hasan  lane  obrekao  Mikcu  doći  opet  u  pohode  pod 
Sisak,  odredjuje  taj  isti  sabor,  da  se  ta  tvrdja  što  bolje  utvrdi. 
Obraća  se  sabor  na  nadvojvodu  Ernesta,  da  se  on  sam  i  kralj 
zauzmu  kod  staleža  kranjskih  i  štajerskih,  da  pošalju  u  Sisak  100 
pješaka  za  obranu  njegovu.  Kaptol  zagrebački  nije  više  kadar 
uzdržavati  vojnike,  jer  su  mu  sva  dobra  poharana.  Ujedno  mole 
staleži,  da  ne  bi  nadvojvoda  odnijeo  oružje  i  ratne  sprave,  što  su 
ostale  u  Zagrebu  od  zadnjeg  ratovanja,  jer  je  grad  veoma  slabo 
utvrdjen,  te  se  u  slučaju  neprijateljske  navale  ni  uzdržati  ne  bi 
mogao.  Oni  pače  mole  nadvojvodu,  da  bi  stanoviti  broj  vojnika  za 
obranu  grada  doveo.3 

Tako  se  Hrvatska  cijela  spremala,  da  dočeka  neprijatelja  svoga. 
Cijela  Hrvatska  živjela  je  u  nekoj  neizvjesnoj  trzavici.  Govorilo 
se,  da  je  Hasan  sakupio  silnu  vojsku,  a  vijesti,  da  je  krenuo,  raz- 


1  Articuli  etc.  in.  o.  c.  VIII.  476.  ot  seq. 

2  Ibid.  479.  et  seq. 

3  Ibid.  480.  et  seq. 

nosile  se  već  početkom  siječnja  po  Hrvatskoj.1  Mcdjutim  Hasan  je 
čekao  dok  okopni  snijeg.  Iz  Carigrada  vratio  se  njegov  poslanik 
Rustan  beg',  koji  mu  je  donijeo  dozvolu  samoga  padišaha,  da  slo- 
bodno udara  na  Hrvatsku;  vojske  je  sakupio  veoma  mnogo,  naši 
drže,  da  je  brojila  do  40  hiljada!2 

Istom  snijeg  okopnio  u  proljeću  god.  1592.,  a  Hasan  digne  svoju 
vojsku  i  udari  pravcem  prama  Sisku.  Sisak  je  zadnja  tvrdjava 
„ostatka  ostataka",  on  je  ključ  u  austrijske  zemlje  Kranjsku  i 
Štajersku. 

No  prije,  nego  će  srušiti  Sisak,  treba  da  izvede  prvu  svoju  na- 
mjeru, treba  podignuti  čvrsti  grad,  koji  će  biti  ravan  Sisku,  koji 
će  biti  uporište  za  njegove  pothvate.  Utabori  se  zato  na  12.  aprila 
kod  Bresta.  Sobom  je  dovukao  množinu  kola,  na  kojima  je  bila 
natovarena  gradja,  a  za  kolima  je  išla  sila  božja  seljaka,  koji  će 
namišljeno  djelo  izvesti.  Ako  se  i  dostojanstvenici  Hasanovi  Rustan 
i  Mehmed  beg  ne  slažu  s  Hasanom  o  mjestu,  gdje  da  se  gradi 
novi  grad,  Hasan  ostaje  ipak  kod  svoje  lanjske  namisli,  da  ga 
gradi  na  utoku  Petrinje  u  Kupu.  Na  12.  travnja  lo92.  udarene  su 
prve  osnove  današnjoj  Petrinji.  Najprije  načinjena  je  kula  od  jakih 
hrastovih  balvana,  koji  su  bili  pričvršteni  dvostrukim  čavlima  i 
željeznim  kvakama,  dočim  je  iz  nutra  radi  drvenih  zidova  bio 
nabacan  nasip  osam  stopa  visok,  a  četiri  širok.  Gradnja  je  bila  u 
obliku  četverokuta  sa  pet  tornjeva  i  dvojim  vratima. 

Oko  zidova  bila  je  iskopana  graba,  u  koju  se  je  u  nuždi  moglo 
napustiti  vode.  Zidanje  je  tako  brzo  napredovalo,  da  je  tvrdjava 
za  3  nedjelje  bila  potpuno  gotova.  Po  rječici  Petrinji  nazvao  je 
Hasan  novu  tvrdjavu  Petrinjom.3 

Kad  se  u  Hrvatskoj  za  sigurno  saznalo,  da  je  Hasan  krenuo, 
namah  sakupi  i  ban  svoje  čete,  a  k  njemu  se  pridružiše  karlo- 
vački   general,    koprivnički    kapetan   i    ostali    kapetani  sa   krajine. 


1  Starino  XIX.  str.   55. 

2  Ibid.  str.  56. 

3  M.  Georg.  Kovačić:  „Obsidio  Sisciensis  Domini  Micatii  anno  1592." 
Scriptores  rerum  Hungar.  minores.  I.  str.  201. 

Isthvanfv:  o.  c.  str.  365. 

Zadnji  dodju  slovenski  konjanici  600  na  broju,  pod  vodstvom 
Krste  Auersperga. 

Zagrebčani  imali  su  dovoziti  toj  vojsci  kruh.  Za  njemačku 
vojsku  pošiljali  su  živež  iz  Graca  u  Zagreb,  a  oni  su  ga  imali 
spremati  i  u  vrijeme  potrebe  pošiljati  u  tabor.  No  Zagrebčanima 
se  nije  taj  teret  svidjao,  pak  višeputa  ne  htjedoše  otpremati  taj 
kruh.  Ban  Toma  opominje  ih  sa  svoga  dvora  dobra  Zelina  1.  ožujka 
1592.  da  primaju  u  spremu    živež  za  vojsku,    te  da  ne  čine   štete 

v 

Kranjskoj  i  Štajerskoj.1  U  drugom  listu  od  12.  travnja  iste  godine 
nalaže  im  da  dovoze  živež  vojsci  pod  Sisak.  Grozi  se  pače  ban 
Zagrebčanima :  ,,In  ako  nevčinete,  kako  ne  ćete  velik  kvar  i  ka- 
štigu  od  njega  svetlosti  imati."2 

Na  13.  travnja  bio  je  još  Erdedi  s  vojskom  u  Zelinu,  ali  budući 
je  doznao  da  će  Turci  na  proti  Brestu  grad  načiniti,  on  će  onamo 
mimo  Vukovine  i  Kravarskoga.  Zapovijeda  zato  Zagrebčanima,  da 
sve  ljude,  što  ih  više  imadu  podignu  i  k  njemu  ih  što  brže  pošalju. 
Živež  takodjer  neka  šalju  u  Vukovinu,  gdje  će  već  shodna  biti 
odredjena  kamo  neka  ga  dalje  otpreme.3 

Već  drugi  dan  t.  j.  na  14.  travnja  piše  iz  Gorice  u  Zagreb,  da 
je  on  s  karlovačkim  vojnicima  u  Gorici.  Turci  su  preko  Kupe  na 
Petrinji,  ali  njemu  je  uzmanjkalo  živeža,  a  ako  ga  doskoro  ne 
dobije,  da  će  mu  se  vojska  razići.  S  toga  on  ;,sub  nota  perpetuae 
infidelitatis"  tvrdo  zapovijeda,  da  Zagrebčani  što  brže  onamo  do- 
preme kruh,  muku  i  zob.  Izvana  na  listu  stoji  nota  „citissime".4 
Zagrebčani  su  doduše  poslali  živeža  za  banovu  vojsku,  ali  veoma 
malo.  Već  na  16.  travnja  piše  im  ban:  „Ovo  što  ste  profonta 
poslali  ništar  je  i  malo  med  ovolike  ljudi,  a  sada  ide  za  ostanak 
ove  zemlje".5  Pod  gubitkom  glave  nalaže  im  ban,  da  pošalju  živeža, 
jer  ga  Nijemci  takodjer  ni  mrve  nemaju.  U  listu  od  21.  travnja 
nalaže  im  iz  Gorice,  da  pošalju,  što  je  više  moguće  živeža,  jer  je 


1  Kukuljević:  Acta  croatica  I.  knjiga,  str.   293. 

2  Ibid.  str.   294. 

3  Ibid.  str.  295. 

4  Ibid.  str.  295. 

5  Ibid.  str.  296. 

Nijemaca  preko  1000  stiglo,  a  nemaju  živeža.  Što  se  pak  dovoza 
tiče  neka  dovoze  po  artikulima  kraljevstva  od  fratara  iz  Remeta 
zatraže.1  A  26.  travnja  zapovijeda  Zagrcbčanom,  da  pošalju  k  njemu 
u  Goricu  pametne  i  razumne  ljude  na  dogovor  „za  obrambu  ove 
nevolne  zemlje",   „poklani  ovde  moramo  krzmati".2 

Iza  prilično  duga  krzmanja  zaputi  se  vojska  pod  Brest,  te  se 
nedaleko  Bresta  utabori. 

Na  očigled  cijele  te  vojske  gradio  je  Hasan  Petrinju,  vojska  je 
besposleno  gledala,  a  nije  imala  srca,  da  navali  na  Hasana.  Zaludu 
hrvatski  ban  molio  i  zakljinjao  njemačke  vojnike,  da  udare  na 
Hasana,  oni  se  nijesu  dali  nagovoriti.3 

Iz  Mikčevih  pisama  razabrat  ćemo,  u  kakom  se  položaju  nalazio 
ban  Toma  pokraj  te  nesrećne  njemačke  soldateske. 

U  pismu,  što  ga  piše  još  19.  travnja  iz  Praćna  kraj  Siska  tuži  se 
veoma  na  Germane.  Ne  će  se  boriti  u  trnju,  nego  traže,  da  Turci 
izadju  na  otvoreno  polje.  U  čas  izmislit  će  na  stotine  ispraznih  i 
nestalnih  savjeta.  Oni  pak,  koji  se  boje  zaci  u  boj,  predlažu  čas 
ovo,  čas  ono,  dok  napokon  ne  zaključiše,  da  će  još  čekati  Stajerce 
i  Goričane.4 

Kamo  sreće,  tuži  se  u  trećem  listu  Mikac,  da  nema  tih  Nijemaca. 
„Ne  može  se  ni  izreći,  kakvima  pogrdama  i  psovkama  oni  naše 
ruže  dolazeći  k  mostu  (kod  Praćna  kraj  Siska).  Traže  od  naših 
hrane  i  nam  predbacuju,  da  će  nas  radi  od  gladi  poginuti".  Da  je 
na  njegovo,  on  im  ne  bi  dao  ni  mrvice.  Suznim  očima  molio  je 
on  njemačkoga  generala,  neka  ne  dopusti,  da  budu  toliki  troškovi, 
toliki  živež  u  zalud,  neka  ne  otpusti  vojske  prije,  nego  li  dodje 
do  rata,  ali  general  boji  se  poraza.5 

U  listu  od  25.  travnja  pripovijeda  Mikac,  kako  se  u  taboru  Ger- 
mani goste,    kako  piju,   jedu  i  spavaju.    Ban  neprestano  nagovara 


1  Ibid.  str.  296. 

2  Ibid.  str.  297. 

3  Isthvanfv:  1.  c. 


4  Epistalorum  Mica'tii  ex  Castris  ad  Prachno,  u  Krčclića  o.  c.  str.  283. 


5  Ibid.  1.  c. 

na  boj,  a  na  njegovo  silno  nagovaranje  napokon  odlučiše  ganuti  se, 
čim  se  voda  malo  slegne,  koja  je  prešla  obale.1 

U  tom  zatezanju  našao  je  našu  vojsku  i  2.  svibnja.  Zvuk 
trubalja  i  svirala,  prasak  pušaka,  grmljavina  topova  i  klikovanje 
tursko  naviještalo  je  našim,  da  je  Hasan  sagradio  novi  grad.2 

Nijemci  su  imali  doduše  nalog,  da  ne  dozvole,  da  novi  grad 
stoji,  ali  Mikac  se  boji,  da  će  oni  i  što  učiniti,  jer  im  manjka 
srčanosti.3  Bana  Erdeda  boljela  je  kukavština  njemačkih  vojnika. 
On  ne  prestaje  nagovarati  zapovjednike,  da  se  udari  na  neprija- 
telje, ali  njegov  glas  bio  je  glas  vapijućega  u  pustinji. 

On  bi  bio  jamačno  navalio  sam,  ali  njegova  je  vojska  bila  pre- 
malena i  preneznatna  za  ogromnu  silu  Hasanovu. 

Sam  Mikac  veli,  da  se  siromah  ban  hoće  izjesti,  jer  nema  nika- 
kova  ugleda.  U  taboru  nema  nikakova  reda,  svatko  hoće  da  bude 
pametniji,  viče  se  kod  čaša.  ,,A  što  ću  dalje  i  piša  ti u,  završuje, 
„ostajem  medju  zmijama  kod  mosta".4 

Svršivši  Hasan  naumljeni  posao  kod  Petrinje,  digne  tabor  i  za- 
posjedne  lijepu  ravan  povrh  Hrastovice.  Razapevši  ondje  čadorje 
svoje  posmatrao  je  odanle  naše  kao  slavodobitnik,  a  u  duši  se 
rugao  neslogi  i  razdoru  naših.  Po  danu  je  popravio  vrata  na  hra- 
stovičkoj  tvrdji,  a  u  večer  na  tursku  se  lijepo  zabavio.6  Drugi  dan 
otputio  se,  da  popravi  tvrdju  Gore.  Uredivši  i  nju,  ostavi  u  njoj 
posadu  od  200  vojnika,  isto  toliko  ostavio  je  i  u  Hrastovici,  a  u 
novi  grad  Petrinju  smjestio  je  1000  vojnika.  Iznad  Hrastovice  na- 
loži vatre,  spremi  svoju  vojsku  i  u  lijepom  redu  zaputi  prema 
Kostajnici.  Od  naše  se  vojske  nitko  ni  maknuo  nije,  a  jedva  je 
kome  pala  misao,  da  bi  ga  valjalo  progoniti. 

Ostavivši  Hasan  Hrastovicu  i  Gore  podje  prema  Kostanjici.  U 
Kostanjici  razredi  vojsku.6  Jedan  dijel  vojske  otpusti  kući,  a  dru- 


1  Ibid.  1.  c. 

2  Kovačić:  o.  c.  str.  202. 

3  Krčelić:  o.  c.  str.   285. 

4  Krčelić:  o.  c.  str.  285. 

5  Ibid.  1.  c. 

6  Krčelić:  o.  c.  str.   284. 

gome  naloži,  da  gradi  most  preko  Kupe,  dok  se  on  vrati.1  S  trećim 
pak  dijelom  vojsko  poclje  sam  prema  tvrdjavi  Bihaća,  želeći  osvojiti 
posljednu  tvrdju  na  Uni.  Iza  odlaska  Hasanova  ban  je  htio  da  se 
navali  na  posadu  u  Petrinji,  te  da  se  Petrinja  sruši,  ali  nije  uspio, 
jer  nijesu  htjeli  Nijemci.  Pet  dana  iza  odlaska  pašina  razišli  se 
svi  naši,  ne  opravivši  ništa. 

U  prvoj  polovici  lipnja  pade  Hasan  pod  Bihać.  Tvrdjava  Bihać 
leži  na  Rijeci  Uni,  a  podignuo  ju  je  još  Bela  IV.2  Una  je  optjeće 
rijeka,  te  se  ćini  da  izgleda  kao  otok.  Tvrdjava  je  bila  dobro  utvr- 
djena  zidovima  i  tornjevima,  a  u  njoj  je  bila  posada  od  400  mo- 
maka, što  naših,  što  Nijemaca,  pod  zapovjedništvom  Nijemca  Krste 
Lamberga  Posadu  u  Bihaću  uzdržavali  su  kranjski  staleži.  Osim 
velike  vojne  sile  i  teških  topova  poveo  je  sobom  Hasan  i  čitavu 
brodnicu  od  šajka  na  Uni.3  Osam  dana  udarao  je  Hasan  na  Bihać 
i  svojim  mu  topovima  nanio  mnogo  štete.  Deveti  dan  predade  se 
Lamberg  sa  svom  posadom  uz  pogodbu,  da  Hasan  njega  i  posadu 
mu  pusti  netaknute  proći.  Tako  je  palo  branište,  koje  je  gotovo 
150  godina  branilo  čvrsto  i  odlučno  kršćanstvo  i  hrvatstvo  od  na- 
padaja Turaka.  Čini  se,  da  Ištvanfi  pravo  primjećuje  za  Lamberga 
i  posadu  mu :  „si  viri  fuissent,  cespite  et  materia  ad  diuturniorem 
defensionem  obstrui  potuisset,  verum  imbellis,  et  ante  tempus  de- 
generi  metu  perculsus  Lambergus,  nulla  ulteriori  mora  expectata 
cum  Hasane  de  deditione  pacisci  decrevit".4* 

Ako  je  Hasan  i  zadao  riječ  Lambergu  i  Bihaćkim  gradjanima, 
on  je  ipak  održao  nije.  Od  5000  kršćana,  što  se  tada  nalazilo  u 
Bihaću  posjekoše  Turci  do  2000,  a  800  djece  dopane  robija.5 


1  Obsidio  Sisciensis  domini  Micatii  u  Kovačića  str.   202. 
2Isthvanfy:  o.  c.  XVII.  str.  364. 

3  Dane  Gruber:  o.  c.  str.  56. 

4  Isthvanfv:  o.  c.  str.   o65. 

*  Valvasor  ispričaj  e  Lamberga  i  prekorava  Ištvaoflja  s  pristranosti. 
Valvasor:  o.  c.  XV.  str.   516. 

Naš  Lopašić  navodi,  da  su  k  Lambergu  došli  Bihaćki  suci  (sudac, 
stari  sudac  i  podsudac),  koji  su  izjavili,  da  se  se  vole  na  vjeru  predati, 
nego  bez  milosrdja  propasti.  Lopašić:  Bihać  i  Bihaćka  Krajina  str.  89, 

6  Lopašić  o.  c.  str.   91. 

Lamberg  je  prije  toga  otputovao  sa  22  njemačka  i  hrvatska 
vojnika  i  osam  gradjana,  te  s  njihovima  obiteljima,  s  robom  i  marvom 
preko  Drežnika  na  Slunj.  Hasan  ih  je  ispratio  sa  mnogo  Turaka 
gotovo  do  Petrova  sela.  Odavle  pratilo  ih  400  turskih  konjanika.  No 
Turci  gotovo  ovi  stadoše  se  natezati  sa  ženama  i  djecom  Lamber- 
gove  pratnje.  Nastane  svadja.  Turčin  Veli  aga  pane  od  Nijemca  Gala, 
a  Turci  gotovo  sve  naše  poklaše,  spase  se  Lamberg  i  još  šestorica.1 

Padom  Bihaća  suzila  se  veoma  obranbena  linija  Hrvatske.  Obran- 
benu  liniju,  koju  će  odslije  branit  Hrvati  možemo  odrediti  crtom 
od  Ogulina  kroz  Karlovac  prema  Brestu  do  Siska. 

Osvojivši  Bihać  sabira  Hasan  opet  vojsku,  jer  je  nadošlo  vrijeme, 
da  po  svojoj  osnovi  zauzme  Sisak.  Onaj  dio  Hasanove  vojske,  koji 
je  na  Kupi  gradio  most,  valjano  je  svoje  djelo  dovršio  već  koncem 
lipnja.  Dne  28.  lipnja  javlja  Juraj  Andrija  Gleisbah,  kapetan  u 
Zagrebu,  da  su  Turci  na  Kupi  pri  Brestu  načinili  most  i  da  je 
već  ovamo  na  lijevu  obalu  prešlo  1200  Turaka.2  Most  je  bio  tako 
širok,    da  je  preko  njega  moglo  po  šest  konjanika  uporedo  jašiti.3 

Hasanova  vojska  na  brzu  je  ruku  bila  opet  sakupljena  i  kretala 
prama  Brestu.  Kod  Bresta  je  već  bio  ban  u  početku  srpnja,4  no 
po  svoj  prilici  nije  se  tamo  namah  utaborio.  Razabiramo  to  iz  pi- 
sama Mikčevih,  koji  su  od  12.  i  15.  srpnja,  a  u  kojima  svjetuje 
Mikac,  da  se  ban  u  Brestu  utabori,  gdje  imade  još  dovoljno  trave 
(jamačno  za  konje).  Neka  ne  krzma,  veli  Mikac,  jer  će  Nijemci 
videći  to,  namah  se  za  njim  povesti.5  Još  15.  srpnja  nije  se  ban 
utaborio,  a  Mikac  sudi  po  gruvanju  topova  iz  Kostanjice,  da  je 
već  Hasan  u  Kostanjici.  Boji  se  Mikac,  da  se  neprijatelj  ne  uta- 
bori prije  u  Petrovcu,  nego  li  ban  u  Brestu.  Zato  neka  bana  opo- 
menu i  mole,  da  se  žuri  utaboriti  s  vojnicima  svojima,  napose 
s  konjanicima  u  Brestu,  gdje  su  sada  sami  Nijemci  plašivice,  koji 
se  jedva  usudjuju  pokazati.0 


1  Ibid.  1.  c. 

2  Starine  XIX.  str.  58. 
3Isthvanfy:  o.  c.  str.  363. 

4  Starine  XIX.  str.   58. 

5  Epistolae  praefectorum  capituli  zagrabiensis  u  Krčeliću:  o.  c.  str.  287. 

6  Ibid  1.  c. 

Ban  se  napokon  utaborio  kod  Bresta,  ali  nije  imao  još  dovoljno 
vojske,  da  udari  na  Hasana.  Istina,  staleži  štajerski,  koje  je  ban 
umolio  za  vojnu  pripomoć,  poslaše  nešto  četa,  ali  kapetana  Stje- 
pana Grassweina  koprivničkoga,  koji  je  imao  dovesti  veliku  četu, 
još  nije  bilo!  Ban  se  veoma  žalio  na  lijenost  toga  Nijemca,  koji 
je  kao  hotice  zatezao  sabiranjem  četa,  a  pogibao  je  prijetila  velika. * 
K  tomu  nadošla  je  nesreća  prije,  nego  su  se  nadali.  Našao  se  na 
banovoj  strani  izdajica  Vojnić  Tračanin,2  koji  je  bio  banov  vodič, 
a  na  nesreću  naših  pribjegao  je  k  Turcima.  Najprije  je  služio  Tur- 
cima i  od  njih  pribjegao  k  našima.  Moguće  je  i  došao  k  našim 
poslan  od  Turaka,  ili  je  pribjegao  k  njima  kupljen  od  njih  novcem. 

On  nagovori  Hasana,  da  navali  na  bana,  jer  da  su  njegove  čete 
malene  sastavljene  od  same  mladeži,  koja  je  tek  nedavno  sabrana 
s  polja  i  u  bojne  redove  uvrštena.  Poslije  ne  će  biti  uspjeli  za- 
jamčen, kad  se  okupe  njemački  vojnici  konjanici,  koji  se  bore 
s  dugim  puškama.3  Ipak  je  dva  dana  Hasan  razmišljao  bili  udario, 
ili  još  koji  dan  počekao.  Na  19.  srpnja  odluči  se  za  navalu.  Ban 
je  po  svojim  uhodama  saznao  za  namjeru  Hasanovu.  Vidimo  to 
iz  njegova  pisma,  što  ga  piše  kanoniku  Mikcu  na  19.  srpnja:  „Po 
sigurnim  glasnicima  doznah,  da  će  još  danas,  ili  noću,  ili  sutra 
zorom  neprijatelj  na  naš  tabor  navaliti.  Stoga  trebam  što  više  ljudi, 
i  dva  ili  tri  topa  manja,  trud  ću  naplatiti,  a  uspjehu  se  nadam".4 
Dok  je  to  pismo  Mikac  primio  i  poslao  ga  u  Drenčinu,  da  se  s  osta- 
lima posavjetuje,  kako  će  banu  pomoći,  dotle  je  već  kod  Bresta 
Hasan  prešao  most,  da  navali  na  naše.  Naša  je  vojska  baš  svršila 


1  Isthvanfv:  o.  c.  str.  366. 

2  Charles  du  Fresne  du  Cange:  „Illvricum  vetus  et  uovum"  na  str.  189. 
kaže,   da  se  je  izdajica  zvao  Belojević  i  da  je  bio  Servius  t.  j.  Srbin. 

Isthvanfv  o.  c.  str.  366.  veli,  da  je  bio  Tračanin,  a  zvao  se  Voinus. 
Svi  izvori  se  slažu  u  tom,  da  je  bio  Srbin.  Jedni  ga  izrično  nazivlju 
Servius,  a  drugi  genetično  Trax.  Tu  valja  shvatiti  oba  naziva  sinonimno. 

U  ovom  nas  potvrdjuje  Valvasor  XII.  str.  32.,  koji  veli:  Tračani  ili 
Rašiani  čine  tursku  infanteriju. 

U  Krčeliću  o.  c.  293.  je  isto  Traces  i  schismatici. 

3  Isthvanfv:  o.  c.  str.   366. 

4  Epistolae  praefectorum  capituli  zagrabiensis  u  Krčeliću  o.  c.  str.  187. 

objed,  te  je  počivala.  Pripomoćne  slovenske  čete  pasle  su  svoje 
konje.  Kad  je  ban  opazio,  da  Turci  prelaze  most  dao  je  namali 
znak,  da  se  njegove  čete  postave  u  bojni  red.  Hasan  navali  svom 
žestinom.  Naši,  na  čelu  im  ban,  hrabro  ga  dočekaju.  Medjutim  do- 
skora se  opazila  nejednakost  vojne  snage.  Hasanu  su  neprestano 
dolazile  s  druge  strane  pomoćne  čete,  banskih  vojnika  bilo  je  malo, 
a  Nijemci  teški  oružjem,  a  dosta  opojeni  od  pila  i  jela  bijahu  ne- 
sposobni, da  se  odupru  pretežnijem  neprijatelja.1  Bitka  je  potrajala 
dva  sata,  naši  budu  raštrkani  i  u  bijeg  natjerani.  Turci  ih  progo- 
niše  do  brijega  prama  Letovaniću.  Pješačtvo  naše  takodjer  ne 
prodje  bolje,  opkoljeno  od  pješaka  s  jedne  strane,  s  druge  pak 
napadnuto  od  turskih  konjanika  dade  se  i  ono  u  bijeg,  da  spase 
život.  Bilo  je  medjutim  prekasno.  Opkoljeno  od  Turaka  gotovo 
sve  pogibe.  Spasili  se  tek  neki,  koji  se  bacili  u  Savu  i  srećno  je 
preplivali,  ili  koji  srećno  umakoše  u  obližnje  šume  i  u  njima  se 
sakriše.2  Turska  je  pobjeda  bila  sjajna.  Osvojen  bješe  silan  plijen. 
Neprijatelj  ugrabi  silu  novca,  zlata,  srebra,  hrane,  topova,*  oružja, 
a  i  drugih  bojnih  sprava.3 

O  strašnom  tom  porazu  izvješćuju  špani  kaptola  zagrebačkoga 
iz  Siska  kaptolu  :  „Neprijatelj  je  na  naš  tabor  udario  i  oplijenio 
ga,  šatore  najljepše  i  bombarde  sve  je  oteo,  pješake  sve  isjekao 
ili  ugrabio.  Utekli  su  nekoji  banski  vojnici  s  banom  i  neki  oklo- 
pnici  germanski.  Od  druge  do  četvrte  ure  trajao  je  boj.  Naši  su 
se  isprva  junački  držali,  ali  su  poslije  sramotno  bježali.  Sutra  će 
se  o  našem  gradu  raditi :  kulu  ćemo  ostaviti,  ako  grad  zauzme, 
jer  će  nas  našim  bombardama  potući.  Pomozite  našemu  gradu.  Na 
Brest  nije  navalio  i  do  sutrašnjeg  dana  čeka  hoće  li  se  Germani 
u  njem  predati.  Od  ovuda  ići  će  upravo  na  nas,  ili  na  Zagreb.4 
No  još  istu  noć  zapalio  je  Hasan  Brest  sa  Nijemcima  kako  dozna- 


1  Isthvanfv:  1.  c._ 

2  Isthvanfv  1.  c. 

*  Turci  osvojiše  pet  topova:    1   štajerski,    2  banova  i  2  zagrebačka. 
Lopašić:  Spomenici  Krajine  I.  str.   105. 

3  Obsidio  Sise.  dom.  Micatii.  Kovačić:  Script.  rer.  Hung.  tom.  I.  str.  203. 

4  Pismo  u  Krčcliću  na  str.   288. 

jemo  iz  pisma  Mikčeva  od  20.  srpnja  u  noći.  Općenita  zabuna 
i  strah  je  zavladao  na  blizu  i  daleko.  Tri  dana  nije  se  znalo  jeli 
se  ban  spasio  ili  je  poginuo.  Neprijatelji  su  medjutim  cijelu  noć 
vukli  iz  tabora  plijen  i  odredjivali  ono,  što  će  Ilasan  poslati  u 
Carigrad,  da  mu  se  ondje  slava  pronese. 

Naših  je  kod  Bresta  bilo,  možemo  poprjećno  uzeti,  do  3  hiljade.1 
Od  tih  je  poginuo  veliki  broj.  Bojno  je  polje  pokrilo  600  što  hr- 
vatskih, što  njemačkih  vojnika,  a  k  tome  je  silan  broj  uhvaćen, 
što  će  biti  tursko  roblje.2 

Da  se  pronese  slava  Hasanova,  posla  on  u  Carigrad  G00  odru- 
bljenih glava  sa  mnogo  vojnih  stjegova,  od  kojih  su  neki  bili  iz 
hramova  bihaćkih  i  sa  grobova  raznih  vojvoda.  Samome  sultanu 
posla  mnogo  sužanja,  a  velikom  veziru  Siavušu  (koji  naslijedi  Si- 
nana)  raznih  dragocjenosti.  U  Carigradu  se  slavilo  ime  Hasanovo  i 
tvrdilo  se,   da   na  na  njegovoj  hrabrosti  počiva  budućnost  turska.3 

Sam  sultan  daje  Hasanu  za  uzdarje  sablju  dragocjenu  i  odijelo 
suhim  izvezeno  zlatom  4  Zarobljene  kršćane  kod  Bresta  i  Bišća 
dovezoše  u  triumfu  u  Carigrad.  Bubnjar  je  na  njemačku  naprijed 
bubnjao.  Silan  je  svijet  prisustvovao  tomu  turskomu  slavlju.  Ro- 
bovi vozili  se  na  29  kola;  nošene  su  23  zastave,  koje  ugrabljene 
kod  Bresta,  koje  donesene  iz  crkva  bihaćkih,  gdje  su  visile  na 
grobovima  kršćanskih  vitezova.  Zarobljenika  vodili  su  u  svem  172, 
a  bilo  je  takodjer  i  nekoliko  renegata.  Hasan  poslao  je  takodjer 
slike  Bihaća  i  Slunja.6 

Glas  o  porazu  i  bijegu  banovu  proletio  svom  Hrvatskom.  Sva 
se  Hrvatska  prepala  od  strašnog  i  moćnog  neprijatelja.  Iz  Hrvatske 
leti  glas  o  pobjedi  Hasanovoj  u  Štajersku,  Ugarsku,  a  odavle  se 
dalje  širi.0    Banovoj    sramoti   najviše  je  skrivio  Stjepan  Grasswein, 

1  Hurter:  Geschichte  Kaiser  Ferdinand  II.  etc.  str.  1.38. 

2  Valvasor  IV.  tvrdi,  da  ih  je  do  4  hiljade  uhvaćeno  i  u  roblje  odvedeno, 
a  skupno  da  je  bilo  vojske  15  hiljada,  ali  broj  će  jamačno  biti  pretjeran. 

3Hammer:  Geschichte  der  Osmanen  III.   198. 

4  Toniljenović :  U  našoj  domovini  prije  trista  godina.  Vienac  1893. 
str.   154. 

5  Lopašić:  Spomenici  hrvatske  krajino  I.  str.    166. 

6  Starine  XIX.  str.   59. 

kapetan  koprivnički,  svojom  nemarnošću,  jer  je  od  lijenosti  za- 
kasnio na  bojište.  Krivi  su  bili  i  njemački  vojnici,  koji  su  u  pol 
bijela  dana  bili  pjani  i  zabavljali  se  igrajući  na  kocke,  mjesto  da 
u  bojnome  redu  dočekaju  neprijatelja.1 

Iz  Bresta  pobjegao  je  ban  u  Jastrebarsko  na  svoje  dobro.  Odatle 
piše  on  21.  srpnja  baronu  Vilimu  Windiscbgratzu  i  Baltazaru  Wa- 
gensbergu,  da  je  čuo,  da  su  dvije  zastave  Nijemaca  sretno  utekle 
iz  boja.  Ujedno  ib  moli,  da  odmah  odašalju  čete  u  Sisak,  jer  će 
sada  Hasan  opsjedati  Sisak.  On  sam  će  namah  s  četama  što  ih 
ima  tamo,   „ut  hosti  resistamus,  ne  ulterius  serpat".2 

►Spalivši  Hasan  Brest,  Hergović  i  Goteću,  zaputio  se  prema  Sisku. 
Na  20.  srpnja  došao  je  do  rijeke  Odre  i  popalio  sva  sela.  Drenčinu 
je  takodjer  zauzeo  i  spalio,  ali  kaštel  mu  se  nije  htjeo  predati.  U 
Sisku  je  bio  položaj  zdvojan.  Kanonik  Mikac,  taj  hrabri  branitelj 
Siska,  piše  kaptolu  zagrebačkom  na  20.  srpnja  izmedju  ostaloga  i 
ovo:  „Od  straha  svi  su  mi  ljudi  pobjegli  osim  25.  Pomozite,  danas 
ili  sutra,  jer  se  Odra  može  pregaziti.  Zagrebački  su  gradjani  po- 
bjegli od  Sisčana,  nitko  od  nikuda  ne  dolazi,  niti  kakav  haramija. 
Od  radnje  i  utvrdjivanja  ne  možemo  disati.  Ako  Turci  zatraže  tvrdju, 
što  ćemo  učiniti  ?  Namah  nam  pišite  po  kojem  brzom  konjaniku, 
jer  ne  možemo  čekati  neprijatelja,  dok  prijedje  Odru.  Bog  bi  dao 
da  ne  budemo  prije  opkoljeni,  nego  vi  ovaj  list  dobijete".3 

Očekivana  pomoć  jamačno  je  prispjela,  jer  je  nemoguće  i  po- 
misliti samo,  da  je  Mikac  s  25  ljudi  izveo  ono,  što  nam  pripo- 
viedaju  izvori,  da  je  poslije  izveo.  Na  23.  srpnja  opkolio  ga  Hasan 
u  tvrdjavi,  a  s  njim  bijahu  i  dva  mu  druga  takodjer  kanonici 
zagrebački:  Blaž  Gjurak  i  Matija  Fintić. 4  Kako  su  stradali  i 
junački   se   borili    hrabri    branitelji  Siska,    najbolje   razabiramo   iz 


1  Ratkav:  o.  c.  str.   157. 

2  Starine  XIX.  str.  60. 

8  U  Krčelića  o.  c.  str.   288. 

4  Isthvanfv  o.  e.  str.  366.  spominje,  da  su  za  te  Hasanove  navale 
bili  u  Sisku  samo  kanonici  Gjurak  i  Fintić,  medjutim  listovi  Mikeevi 
u  Krčelića,  što  ih  piše  iz  Siska,  potpuno  nas  uvjeravaju,  da  je  i  on 
bio  tamo. 

pisma  Mikčeva  pukovniku  Stjepanu  Grassweinu  u  Koprivnicu : 
„Danas  su  Turci  3  puta  jurišali  na  vanjska  vrata  Siska  i  na 
opkope.  Nekoliko  naših  sluga  ustrijelile,  mi  ih  pokopasmo,  nekoliko 
teško  raniše.  Medju  ovima  je :  vojvoda  Berlian,  kojemu  izrezasmo 
kuglu.  Sve  je  Turčin  slomio  i  uništio.  Sada  strijelja  s  kacijanericom, 
s  velikim  topovima  banovima  i  s  drugih  16  topova  onamo,  gdje 
leži  naš  prah.  Zid  kod  kule  srušio  je  na  12  lakata  duljine.  Tako- 
djer  je  srušio  dio  novoga  zida.  Na  obali  Kupe  prema  gradu  načinio 
je  16  jakih  opkopa,  da  strijelja  s  njih  na  zidove  po  vas  dan  Iz 
drugih  opkopa,  koje  je  načinio  kod  puta  kod  zadnje  kule,  nanosi 
mnogo  štete.  Osamdeset  puta  strijeljali  su  danas  topovi  u  nutar.  Pet 
naših  je  mrtvih  bez  onih,  koji  na  branilištu  padaju,  ne  brojim  žena 
ni   djece.    Praha    i    živeža  donesle  su  Turcima  deve  do  40  tovara. 

Prisegao  je,  da  ne  će  otići,  dok  se  ne  predamo  i  dokle  se  bude 
poznalo,  gdje  je  stajao  Sisak.  No  mi  ne  ćemo,  da  bi  se  o  nama 
govorilo  kao  o  Lambergu.  Mi  ćemo  sačuvati  pred  svijetom  slavno 
ime,  kakovo  nam  je  bilo  i  doslije.  Pomozite  nam  za  volju  božju 
Vi,  pukovniče  hrvatske  i  upravitelju  slavonske  krajine.  Znamo,  da 
nam  ban  ne  može  pomoći,  jer  nema  novaca,  a  zemlja  mu  nije 
pokorna.  Takodjer  braća  na  kaptolu  ne  mogu  ništa  učiniti,  za  to 
nam  ne  daju  ni  odgovora.  Ove  noći  dovikivao  nam  Turčin,  da  će 
sve  ostaviti  na  životu,  ako  se  predadu,  osim  mene.  Ako  se  što 
dogodi,  mi  ne  ćemo  biti  krivi".1 

Izvanrednim  junaštvom,2  posluživši  se  k  tome  i  varkama  prisilili 
su  ipak  hrabri  borioci  Siska  Hasana,  da  se  vrati.  Razgnjevljen  i 
teško  u  svom  ponosu  uvrijedjen  odilazi  Hasan,  ali  se  i  kruto 
zaklinje  huleći  kršćanskoga  Boga,  da  će  on  osvetiti  krv  svojih 
junaka  propašću  i  razorenjem  tvrdjave.3 

Ban  hrvatski  i  Auersperg  general  karlovački,  čekali  su  Hasana 
u  okolici  jaskanskoj4,   jamačno,  da    budu    spremni,    ako   bi   Hasan 


1  A.  Koblar:   „Boji  na  Krajinah  in  zmaga  pri  Sisku   pred  300  leti". 
Izvjetsja  muzej,  društva  za  Kranjsko,   1.  III.  str.    130. 
2Kovaeić:  Obs.  Sise.  str.   203. 

3  Valvasor  XV.  517. 

4  Starine  XIX.   60. 

krenuo  na  Karlovac.  Medjutim  Hasan  se  zaputio  prema  Petrinji. 
U  Petrinji  je  počinuo  nekoliko  dana.  Iz  Petrinje  nije  pošao  u  Bosnu, 
jer  osveta,  kojom  je  srce  njegovo  kipjelo,  nije  mu  dala  da  se  vrati 
kući,  nego  opet  krene,  da  hara  i  pustoši  hrvatsku  zemlju.  Prešao 
je  Kupu  po  novome  mostu  i  začeo  harati  Turopolje  sve  do  Kere- 
stinca  i  Okića.  Utaborio  se  sam  kod  potoka  Lomnice  i  zabavljao 
se  ondje  lovom,1  a  obijesna  mu  vojska  plijenila  na  daleko  i  široko 
polja  i  kuće,  grabila  blago,  a  ubogi  narod  vodila  u  ropstvo.2  Andrija 
Auersperg  pošao  je  s  1000  ljudi,  medju  kojima  su  bili  konjanici  i 
pješaci  iz  Koruške,  sve  do  Kerestinca,  ali  se  nije  usudio  napasti 
na  Turke.  Manjkalo  mu  živeža,  te  je  morao  raspustiti  svoje  konja- 
nike.3 

Brat  bana  Tome :  Petar  Erdedi,  kojemu  su  bili  povjereni  plaćeni 
i  neplaćeni  Uskoci  u  Kranjskoj  i  u  Hrvatskoj,  čekao  je  Turke  i 
Vlahe  sa  100  konjanika  izmedju  Odre  i  Kupe  kod  Lekenika,  ali 
su  mu  ljudi  zaspali  i  došlo  je  150  Vlaha,  koji  naše  razbiše.4 

Veliki  strah  pao  je  na  cijelu  Hrvatsku.  Poraz  banov  kod  Bresta, 
jauk  i  plač  zarobljenih,  opustošena  sela  gotovo  do  Zagreba  po- 
davala su  tužnu  sliku.  Općenita  je  bila  bojazan,  da  će  za  koji 
dan  Hrvatska  biti  turska  pokrajina.  Hasan  je  sam  na  to  mislio, 
za  to  se  i  zadržavao  tako  dugo  u  Hrvatskoj.  Praški  dvor,  koji  je 
za  sve  znao,  držao  se,  kao  da  je  zaboravio  na  Hrvatsku.  K  tome 
dolazile  su  na  praški  dvor  Rudolfu  II.  tužbe  na  bana  hrvatskoga 
Tomu  Erdeda,  da  je  on  prekršio  mir,  a  za  to  i  Turci  ratuju  u 
Hrvatskoj.  Slabi  Rudolf  II.  svemu  je  tome  vjerovao.  Da  cara 
Rudolfa  iz  blaženoga  mira  ganu  i  upozore  na  propast,  koja  prijeti 
njegovim  kraljevinama,  zapute  se  u  Prag  6.  kolovoza  nadvojvoda 
Ernest  gubernator  Ugarske,  grofovi  Palfi,  Nadaždi ;  kancelar  ugar. 
i  biskup  jegarski  Ivan  Kutassi  i  neki  drugi.5  Kralj  je  namah 
udario    svaljivati    krivnju    na    bana   Erdeda,    što  je    bez    njegova 


1  Ratkav:  Memoriae  etc.  str.   157. 
2Valvasor:  o.  c.  XV.  str.  518. 

3  A.  Koblar:  sp.  razpr.   str.   131. 

4  Starine  XIX.  str.  60. 

6  Isthvanfv:  o.  c.  str.   367. 


znanja  zauzeo  i  razorio  Moslavinu,  što  je  kod  Bresta  imao  dva  velika 
topa,  i  prvi  dao  znak,  da  se  bitka  počne.  Tom  prigodom  da  je  po- 
ginulo mnogo  Nijemaca,  a  dopustio  je,  da  se  i  Brest  zauzme  i 
spali.1 

Jedva  plemići  obraniše  bana  pred  razlj učenim  kraljem,  dokazavši 
mu,  da  je  krivnja  na  Hasanovoj  strani.  Hasan  je  harao  po  Hr- 
vatskoj, on  je  pucao  s  topovima  na  Sisak,  ban  se  samo  branio. 
Predočiše  nadalje  poslanici  kralju,  da  će  biti  na  ruglo  cijeloj 
Europi,  ako  ne  bude  silu  silom  odbijao.  U  isto  nekako  vrijeme 
dodjoše  u  Prag  glasovi,  da  je  Hasan,  otišavši  doduše  ispod  Siska, 
opet  se  vratio  u  Hrvatsku,  te  da  po  njoj  robi  i  pali.  Kranjska  i 
Štajerska  slale  su  neprestane  molbe  kralju,  da  im  pomogne,  jer  je 
strah  ušao  u  cijelo  pučanstvo.  Tada  istom  dade  Rudolf  dozvolu  i 
nalog  nadvojvodi  Ernestu,  da  sakuplja  čete  po  austrijskim  i  na- 
sljednim zemljama  protiv  Turaka.2  Franjo  Nadaždi  kupit  će  vojsku 
po  Ugarskoj.  Grad  Zagreb  dobit  će  za  obranu  2000  vojnika. 
K  njemačkim  knezovima,  da  i  od  njih  izmoli  pomoći,  poslao  je 
kralj  dra.  Pezzena,  bivšega  poslanika  u  Carigradu.  Sve  ove  čete 
imale  bi  se  sastati  u  Hrvatskoj,  a  vrhovno  zapovjedničtvo  preuzeti 
će  nadvojvoda  Karlo  markgrof  i  landgrof  Wellenberški,  a  nosit  će 
naslov  „General-Obristlieutenant".3  Tu  je  vijest  nadvojvoda  Ernest 
javio  iz  Graca  Zagrebčanima  posebnim  pismom.* 

Namah  se  počelo  sabirati  vojsku  Nadaždi  sabra  u  Ugarskoj  1000 
pješaka,  a  gotovo  isto  toliko  konjanika.  Tirolska  poslala  je  pukov- 
niju od  2000  vojnika  pod  zapovjedničtvom  Wernera  Reitenavskoga, 
Bavarska  500  konjanika,  biskup  salcburški  100  mušketira  i  nešto 
konjaničtva,  biskup  passovski  10.000  talira,  obje  Austrije  preko 
1000  pješaka  i  200  konjanika  a  nadvojvoda  Ernest  sakupio  je 
po  Kranjskoj,  Koruškoj  i  Štajerskoj  do  5000  vojnika.5  Ako  pri- 
brojimo k  tim  vojnicima  banovu  vojsku  i  one,  koji  su  bili  na  kra- 


1  Krčelić:  o.  c.  str.  289. 

2  Ibid.  1.  c. 

3  Valvasor:  o.  c.  XV.  str.  518. 

4  Izvornik  u  akad.  arkivu.  Acta   1592 
•°  Valvasor:  o.  e.  XV.  518. 

jini,  mogli  bismo  označiti  sva  vojsku,  koja  je  imala  stići  okruglim 
brojem  od  12.000.  Šteta  je  samo  bila,  što  se  ta  vojska  nije  u  jedan 
mah  sakupila,  nego  je  dolazila  sad  jedna  četa,  sad  druga,  a  neke 
ni  došle  nijesu,  te  se  tako  nije  moglo  ništa  važnije  poduzeti.  Prvi 
se  našao  u  Zagrebu  Franjo  Nadaždi  s  ugarskim  četama,  a  uz 
njega  plemići  Franjo  Dersfv,  Stjepan  Henning-Torbk,  Sigmund 
Forgač  i  Toma  Nadažd,  svaki  je  od  ovih  vodio  po  200  konjanika, 
od  kojih    mnogi    bijahu    priučeni   bojnom   polju  i  vrsni  vojevanju.1 

Iz  Zagreba  zaputi  se  Nadaždi  pod  Susjed-grad  i  tamo  dozna, 
da  Hasan  nedaleko  Kerestinca  plijeni  i  hara.  Nadaždi  se  namah 
odluči  za  navalu.  Odredi,  da  prednje  čete  pješačtva  vodi  Fabijan 
iz  Tolne,  a  on  će  sam  kao  stražnje  čete  povesti  konjaničtvo. 

Fabijan  bijaše  već  prevezao  svoje  čete  na  ladjama  preko  Save, 
ali  u  to  prispije  k  Nadaždu  ban  Toma,  koji  mu  saopći,  da  je  Tu- 
raka mnogo  veći  broj,  nego  njegovih;  upustiti  se  s  njima  sada  u 
boj,  značilo  bi  izvrgnuti  se  velikoj  nesreći.  Nadaždi  posluša  bana  i 
vrati  se  u  Zagreb,  gdje  smjesti  svoju  vojsku  što  po  Griču,  što  po 
Kaptolu,  neustrpljivo  očekujući  čete,  koje  su  imale  prispjeti  u  njegov 
tabor.2  Karlovačkoga  generala  takodjer  je  pozvao,  da  i  on  sakupi 
svoje  čete,  te  da  se  s  njim  sjedini. 

Po  malo  sakupljale  se  čete  Izmedju  prvih  prispjele  su  susjedne 
kranjske  čete  pod  vodstvom  Juraja  Kisela  (Kaltenbrunskoga)  ze- 
maljskoga upravitelja,  onda  njemačke  čete  iz  Austrije  pod  vod- 
stvom Juraja  Gleichsbachera  i  Dioniza  Denka,3  a  napokon  i  banove 
čete  pod  vodstvom  samoga  bana;  k  tome  jošte  zapovjednici  Kar- 
lovca, Koprivnice  i  Križevca  sa  svojim  ljudima.  Sabrana  je  vojska 
brojila  s  Nadaždijevom  četom  do  7000  ljudi.4 

Sakupljena  se  vojska  utaborila  izmedju  Zagreba  i  Save.  Nesreća 
je  htjela,  te  su  udarile  kiše,  Sava  se  razlila,  a  vojsku  je  trebalo 
micati  dalje.  U  to  je  dočuo  Nadaždi,  da  se  Hasan  vraća  u  Banja- 

1  Isthvanfy:  o.  c.  p.  367. 

2  Hammer:  o.  c.  IV.  str.   215. 
Valvasor:  o.  c.  XV.  519. 

3  Ortelius  redivivus  et  continuatus  etc.  str.   129. 

4  Ibid.  1.  c. 

luku  i  pohita   svojom  vojskom  za  njim.    Pače  Nadaždi  pozva   Ila- 
sana  pismom,  da  se  s  njim  ogleda,  ako  je  junak.1 

Vojske  se  sraziše  kod  Petrinje  na  17.  srpnja  1592.  Taj  dan  do- 
živjelo je  opet  kršćanstvo  strašan  poraz.  Bitka  se  vodila  puna  po 
dana,  a  konačna  pobjeda  osta  na  turskoj  strani.  Hasan  je  zarobio 
12  topova,  7  zastava  i  1000  ljudi.  Sam  Nadaždi  bude  uhvaćen.* 
Kršćana  se  malo  vrati  iz  toga  boja.  Hasan  vraća  se  pobjedonosno 
u  Bosnu,  a  za  mjesec  dana  priredjuje  mu  Carigrad  za  sjajnu  po- 
bjedu triumf,  kojim  se  mogoše  podičiti  rijetki  turski  junaci.  Tri 
stotine  kršćana :  muževa;  žena,  djece  i  staraca  jauče  vučeno  u  tri- 
umfu  po  ulicama  carigradskim.  Austrijski  poslanik  Kreković  mora 
biti  nemoćan  svjedok  toga  žalosnoga  prizora.  Uzdisanje  i  jauk  siro- 
mašnih zarobljenika  nadmašuje  silna  krika  i  obijesni  smijeh  surovih 
Turaka.  Po  carigradskim  ulicama  vozi  se  zarobljeno  oružje  naših 
junaka,  zatim  slijede  kola  s  drugim  plijenom,  a  napokon  vode  Za- 
robljenike i  nemilosno  ih  biju.  „Na  koncu",  veli  očevidac,  „bude 
to  sve  kao  roblje  rasprodano".2 

Ova  pobjeda  zabrinu  cijelu  srednju  Europu,  obuhvati  svu  Nje- 
mačku, a  zabrine  se  i  car  Rudolf  II.  Odmah  naredi,  da  u  nje- 
mačkim, ugarskim  i  njegovim  nasljednim  zemljama  odsele  svaki 
dan  zvoni  triputa  takozvano  „tursko  zvono",  koje  će  opominjati 
kršćane,  da  se  mole  Bogu,  da  obrani  kršćanski  svijet  od  nekrsta. 
Svećenici  imadu  s  propovjedaonica  čitati  molitve,  da  Bog  pomogne 
kršćanstvu.3  U  mjesecu  novembru  razašilje  pozive  za  sabor  u 
Požun,  koji  će  raditi  ,,ad  hostium  thurcicarum  tvranidem  arcendam, 
bellumque  prosequendum".4 


1  Ibid.  I.  c. 

*  Da  li  je  ovoj  bitci  prisustvovao  ban  Toma  Erdedi,  o  tom  nam  ni- 
jedan izvor  ne  kazuje  ništa.  Ortelius  o.  c.  imade  veoma  opsežno  opi- 
sanu tu  bitku,  ali  o  banu  ni  spomena  riema ;  jamačno  je  ban  sa  svojom 
vojskom  na  drugom  kojem  mjestu  operirao. 

2  Hammer:  o.  c.  IV.  217. 

3  Isthvanfv:  o.  c.  str.  367. 

4  Izvornik  u  akademijskom  arkivu  u  Zagrebu.  Acta  1593 — 1596. 

Njemačkim  knezovima  poručuje  kralj,  da  toliko  ne  krsmaju, 
nego  neka  namah  šalju  obećanu  pomoć  na  granicu.  Sakupivši  te 
čete  po  Njemačkoj  nadvojvoda  Karlo  burgavski,  dovede  ih  7.  stu- 
denoga u  Zagreb.1  Bile  su  to  dvije  pukovnije  njemačkih  pješaka 
i  600  konjanika,  megju  kojima  bila"  je  četa  talijanskih  dobrovo- 
ljaca, koje  je  vodio  Sebastian  Montekukulski,  a  k  ovima  pridru- 
žiše  se  dobrovoljačke  čete  Kranjske,  kojima  je  zapovijedao  grof 
Lodron.3 

U  Hrvatskoj  samoj  vladala  je  bijeda,  koja  je  ubogi  narod  do- 
vodila do  zdvojnosti,  a  k  tome  je  nadošla  i  pravedna  ogorčenost. 
S  ove  strane  Save  napunila,  se  zemlja  naroda,  koji  je  ostavio  svoje 
posjede  izmedju  Kupe  i  Save.  Na  malenom  zemljištu  stiskalo  se  ovdje 
drago  i  nedrago.  Njemačka  vojska,  što  je  zemlji  u  pomoć  došla, 
a  smjestila  se  izmedju  Save  i  Zagreba,  jadno  je  stanje  samo  po- 
goršavala. 

Njemačka  je  vojska  otimala  jadnome  puku  žito  i  vino,  iz  staja 
izgonila  mu  blago,  provaljivala  u  kuće,  ubijala  ljude,  otimala  ne 
samo  kućne  dragocjenosti,  već  je  na  mnogo  mjesta  s  ljudi  nena- 
oružanih    haljine    svlačila,    da  je    narod    ostajao    na    pola   gol.    Sto 

v 

je    zdvojnost    ovladala  i  najbolje  ljude,    lako  se  razumije.    Žilavi  i 
nepolomni  staleži  hrvatski  klonuše  duhom.3 

U  tim  žalosnim  prilikama  pozdravio  je  hrvatski  narod  novu  go- 
dinu 1593.  Ban  Toma  Erdedi  sazvao  je  staleže  i  redove  na  sabor, 
u  kojem  će  se  dogovoriti  što  će  učiniti,  da  spasu  domovinu  svoju. 
Sabor  se  sakupio  na  24.  siječnja  u  biskupovu  gradu  na  kaptolu. 
Sabor  odmah  izabira  dva  nuncija,  koji  će  poći  u  Požun  na  ugarski 
sabor  i  to :  Nikolu  Selničkoga,  prepozita  i  kanonika  kaptola  za- 
grebačkoga i  Grašpara  Petričevića  viceprotonotara  kraljevstva.  Za- 
mjeniku kraljevu  nadvojvodi  Matiji  prikazat  će  poslanici  hrvatskoga 
sabora  bijedno  stanje,  u  kojem  se  Hrvatska  nalazi.  U  prvom  redu 
upozoruje  ih  sabor  neka  paze,   da  oni  ne  bi  bili  zadnji  na  saboru 


1  Lopašić:  Sponi.  brv.  kraj.  I.  str.   166. 

2  Isthvanfv:  1.  c.  str.   367. 
3Smičiklas:  Povjest  Hrvatska  II.  str.  81. 


medju  poslanicima,  zato  neka  se  svojim  vjerodajnicama  iskažu  i 
neka  bdiju  naj  brižni  je  nad  poslovima,  koji  se  tiču  ovoga  kra- 
ljevstva. 

Neka  poslanici  nadvojvodu  Matiju  najponiznije  zamole  i  svim, 
što  mu  je  sveto  neka  ga  zakunu,  da  bi  on  i  kralj  molbe  i  bijede 
njihove  već  jednom  saslušali.  Neka  ih  u  sadašnjim  nevoljama  i 
bijedama,  a  i  onim  koje  prijete,  za  vremena  posavjetuju,  te  neka 
kraljevstvu,  koje  već  posve  propada,  još  za  vremena  u  pomoć  pri- 
tekli. Petrinju  bi  trebalo  srušiti,  odanle  dolazi  najveće  zlo.  Ono, 
što  je  klimavo,  neka  utvrde,  a  što  se  već  raspalo,  neka  poprave 
i  neka  se  za  sigurni  opstanak  zajedno  sa  staležima  ugarskim  po- 
brinu. Ako  to  nadvojvoda  s  kraljem  zajedno  što  prije  ne  učine, 
neka  znadu,  da  ne  će  propasti  samo  ovo  kraljevstvo,  nego  i  pro- 
vincije nadvojvodine,  cijela  Njemačka  i  Ugarska.  Nesreće  i  pogi- 
belji, o  kojima  su  već  toliko  puta  i  kralju  i  nadvojvodi  Ernestu 
nagoviještali,  da  će  doći  na  bijedne  ove  ostatke  kraljevstva,  već  su 
na  najveću  njihovu  žalost  došle.  U  dvije  evo  godine,  kako  po  nji- 
hovu kraljevstvu  hara  bosanski  paša,  spalio  je  i  zauzeo  do  26 
tvrdjava  i  tvrdjica  na  granici,  a  35  hiljada  ljudi  odveo  je  u  naj- 
strašnije ropstvo.  Sad  se  pak  čini,  da  mu  je  jedina  misao,  da  sve 
sile  uloži  u  to,  da  malene  ove  ostatke  kraljevstva  posve  uništi 
i  razori. 

No  nije  to  sve,  staleži  hrvatski  žele,  da  poslanici  očituju  na  sa- 
boru, kakav  zulum  čini  u  Hrvatskoj  kraljevska  vojska. 

Ono,  što  neprijatelj  ostavi,  to  im  opustoši  kraljevska  vojska. 
Žitak  svake  vrsti,  vino  i  tome  slično  oružjem  grabe.  Goveda  kolju, 
provaljuju  u  kuće,  ljude  tuku,  počinjaju  razbojstva  i  ubijstva.  Na 
plemićke  dvorove  takodjer  napadaju,  otimlju  pokućstvo,  pače  i 
krevete.  Muževima  i  ženama  svlače  haljine  s  tijela,  ili  ih  otimlju 
iz  škrinja.  Blago  i  sjeme  pripravljeno  za  sijanje  uzimaju  i  odnose. 
U  kratko  nanesoše  već  toliko  nepravda  i  šteta,  da  se  ni  ispripo- 
vjediti  ne  da. 

Nadalje  upućuje  sabor  poslanike,  neka  isposluju,  da  bi  kralj  i 
nadvojvoda  banovu    vojsku  povećali  i   s  vojnicima  i   s  novcem,    a 

krajinu  neka  bolje  utvrde.  Banova  vojska  nije  već  nekoliko  go- 
dina plaćena.  Sastoji  od  250  pješaka  i  isto  toliko  konjanika.  Ona 
je  tako  malena  i  slaba,  da  se  jedva  može  oprijeti  kojemu  begu 
ili  vojvodi,  no  moćnome  pazi  bosanskome,  ne  može  se  upravo 
nikako  oprijeti.  Neka  kralj  pogleda  na  krajnu  nuždu,  u  kojoj  je 
kraljevstvo,  pa  neka  banu,  komu  su  dobra  opustošena,  poveća 
plaću.  Sabor  nadalje  ispričaje  banov  poraz  kod  Bresta  tim,  što 
dva  kapetana  (misle  koprivničkog  i  križevačkog)  nijesu  bili  uz 
bana,  a  uz  to  je  bilo  veoma  malo  naših  vojnika  vještih  ratovanju 
s  Turcima. 

Kralj  neka  svojim  generalima  u  Hrvatskoj  i  Slavoniji  naloži, 
da  sporazumno  rade  s  banom,  a  u  nuždi,  da  se  zajedničkim  silama 
opru  neprijatelju.  Nadalje  neka  banu  dade  potpunu  vlast,  da  uz- 
mogne kazniti  neposlušne  saborske  poslanike  i  one,  koji  preziru 
zakone  kraljevstva  i  zaključke  stvorene  u  zadnjem  saboru,  na  kojem 
se  vijećalo  o  sveopćem  ustanku.  Radi  nesloga  i  onako  je  i  kra- 
ljevstvo već  pretrpjelo  doslije  veliki  poraz  i  rasap.  Za  Sisak  bi 
takodjer  kralj  nešto  morao  učiniti,  bilo  sa  štajerskim,  bilo  s  ugarskim 
staležima;  jer  kaptol  više  ne  može  učiniti  ništa,  on  je  učinio  sve, 
što  je  mogao.  Veoma  je  značajno,  što  sabor  daje  uputu  poslani- 
cima, da  ni  u  jednoj  točki,  koja  bi  možda  vrijedjala  slobodu  kra- 
ljevstva ne  popuste.  Neka  se  ne  dadu  zavesti,  upućuje  ih  sabor, 
ni  strahom  ni  obećanjima.  Ako  bi  i  kralj  predlagao  što  protiv  slo- 
bode ovoga  kraljevstva,  neka  to  odmah  odgode  do  prvoga  sabora 
u  Hrvatskoj,  posavjetovavši  se  s  ugarskim  poslanicima  na  saboru. 
Na  koncu  pak,  ako  ne  nadju  nikako ve  pravde  ni  u  nadvojvode, 
ni  u  kraljevstva  ugarskoga,  neka  prosvjeduju  najsvečanije  ovim 
načinom : 

„Staleži  i  redovi  najnevoljnijega  kraljevstva  hrvatskoga  ostavljeni 
bez  pomoći  i  sila,  prije  nego  svi  u  Turske  ruke  panu,  ili  ostave 
obitavališta  u  najdražoj  domovini,  te  se  drugamo  isele;  najprije 
pred  Bogom,  zatim  pred  njegovim  veličanstvom,  pred  njegovom 
jasnosti,  pred  kraljevstvom  ugarskim  i  pred  cijelim  kršćanstvom 
najsvečanije  očituju,  budući  se  nalaze  u  najskranijoj  nevolji,  učinit 

će  s  obzirom  na  život  i  otačbinu  svoju  ono,  što  sudbina  ili  nužda 
savjetuje  kao  zgodnije  i  koristnije".1 

Taj  sabor  pokazuje  nam  jasno,  da  se  na  koncu  XVI.  vijeka 
bilo  hrvatskom  narodu  boriti  na  život  i  smrt.  Zaključci  toga  sabora 
znače  očajnost,  ali  ako  je  stanje  naroda  i  očajno,  staleži  ne  popuštaju 
ni  mrva  od  prava  svojih,  sloboda  otačbine  njima  je  prva  i  naj- 
slavnija stvar. 

Od  25.  siečnja  do  20.  ožujka  trajao  ugarski  sabor  u  Požunu,  a 
predsjedao  mu  brat  kraljev,  nadvojvoda  Matija.  Za  Hrvatsku  su 
riješili:  „neka  se  Hrvatska  brani  kako  zna  sama,  i  sama  neka 
plaća  svoju  vojsku".2  Nadvojvoda  je  dakako  obećao,  daće  banovu 
vojsku  povećati,  a  zasluženu,  ali  još  neisplaćenu  plaću,  kralj  će 
platiti.  Bilo  je  to  na  žalost  samo  obećanje.  Ne  opravivši  gotovo 
ništa,  vratili  se  poslanici  hrvatski  u  Zagreb,  da  obavijeste  braću 
svoju,    kako  im    se   odslije    valja  jedino   nadati    u   Boga  i  u  svoje 

mišice. 

Dok  se  u  Ugarskoj  vijećalo,  kako  da  se  opre  Turcima,  dotle 
je  Turčin  svaki  čas  provaljivao  u  manjim  čoporima  preko  Kupe 
u  Hrvatsku,  da  je  robi  i  pali. 

Ban  Toma  boravio  je  na  svom  dobru  u  Samoboru,  otkale  iz- 
vješćuje nadvojvodu  Ernesta  da  je  u  februaru  provalio  Turčin 
s  više  stotina  pješaka  i  konjanika  u  Turopolje,  a  tamo  je  i  Vuko- 
vinu  spalio.  Za  Turcima  dali  se  u  potjeru  husari,  koji  posjekoše 
70  Turaka.3  Ban  je  sa  svojima  ljudima  stražio  i  gonio  take  manje 
čopore.  Tako  na  19.  februara  piše  Stjepanu  Grassweinu,  da  su 
njegovi  ljudi  dvaput  razbili  Turke.  Prvi  put  razbili  su  400  Turaka, 
a  drugi  put  su  ih  razbili  kad  je  išao  Rustan  beg  sa  1300  ljudi 
robiti  iz  Petrinje  na  Kravarsko.  Turaka  je  tu  mnogo  poginulo. 
Rustan    beg  jedva   jedvice  je  pješice    pobjegao.4    Nadajući  se   ban 


1  Articuli  dominorum    et    nobilium    etc.    u   Monura.  hung.  hist.  VIII. 
str.  483.  et  seq. 

2  Krčelić  o.  c.  str.  291. 
3Lopašić:  Spom.  hrv.  kraj.  I.   176. 
4  Starine  XIX.  str.  61. 

sigurnom  i  skorom  dolasku  Hasanovu  spremao  se,  da  ne  bi  njega 
i  njegove  Hasan  nepripravne  zatekao. 

Na  Carigradskom  dvoru  dogodila  se  pod  konac  siječnja  promjena. 
Mjesto  Siavuš  paše  postao  je  po  treći  put  velikim  vezirom  zlo- 
glasni neprijatelj  kršćanstva  Sinan  paša.1 

Znajući  za  njegovu  mržnju  protiv  kršćanstva,  lako  nam  je 
zaključiti,  da  je  on  baš  najviše  poticao  Hasana  na  rat. 

Medjutim  Hasan  se  je  i  sam  spremao  kao  nikad  prije.  Njemu 
je  namjera,  da  Hrvatskoj  zada  posljednji  udarac.  Od  samoga  paše 
budimskoga  traži  vojske.  Zapovjednici  tvrdih  gradova  Biograda, 
Ostrogona,  Sigeta,  Pečuha  i  drugih  pokoravaju  se  nalozima  moćnoga 
paše  bosanskoga.  Cijela  se  današnja  Bosna  uskomešala,  a  i  sva 
gotovo  južna  Ugarska.  Priprave  se  činile  čitavu  zimu.2  Na  glas 
velike  vojne  lete  mnoge  čete  i  nepozvane.  Velika  ta  vojska  kad 
se  skupi,  krenut  će  na  Sisak  po  zapovijedi  Sinanovoj,  a  od  Siska 
dalje  dotle  se  dodje.3 

Car   se   takodjer    obratio    na   sve    strane,    da   se   sakupi    vojska 

V 

protiv  Turčina.  Držali  se  sabori  u  tu  svrhu  u  Ceskoj  i  Ugarskoj. 
Obratio  se  car  na  njemačke  staleže,  da  i  oni  u  tu  svrhu  štogod 
doprinesu.  Spremala  se  vojska  i  u  susjednim  slovenskim  zemljama 
nastojanjem  regenta  nadvojvode  Ernesta  (koji  je  upravljao  slo- 
venskim zemljama  na  mjesto  malodobnoga    Ferdinanda). 

Po  tim  pripremama  očekivalo  se,  da  će  se  skupiti  lijepa  kršćanska 
vojska.  Takovu  vojsku  trebao  je  predvoditi  iskusan  vojnik.  Car 
povjeri  vodstvo  Rupertu  Eggenbergu,  rodom  Slovencu.  Doslije  je 
on  bio  pukovnik  u  španjolskoj  vojsci,  te  je  služio  7  godina  u 
Nizozemskoj  pod  glasovitim  namjesnikom  Alexandrom  Farnese 
Parmenskim. 

Kad  se  vratio  iz  Nizozemske,  imenova  ga  car  tajnim  savjetnikom, 
vojnim  povjerenikom  i  za  povij  edaj  ući  m  generalom  u  Zagrebu.4 


1  Hammer:  o.  c.  217. 

2  Isthvanfv:  o.  c.  str.   368. 

3  Ibid.  1.  c. 

4  Gruber:  Vojna  Hrvata  s  Turcima,  str.   79. 

( )d  nadvojvode  Ernesta  dobio  je  Eggenberg  naputak,  po  kujem 
ima  zapovijedati  vojsci  sa  Stjepanom  (iirassvveinom  generalom  u 
Koprivnici,  s  Ivanom  Wernerom  i  s  .Jakobom  Hanibalom  Reite- 
navskim,  pukovnicima  saleburških  pripomoćnih  četa.  Zapovjedništvo 
neka  vodi  kao  povjerenik,  koji  zastupa  odsutnoga  zapovjednika 
(Obristen-Leutenant)  markgrofa  Karla  burgavskoga.* 

On  imade  dopisivati  s  generalom  karlovačkim  i  s  banom  hr- 
vatskim i  sa  ostalimi  zapovjednicima  četa,  a  nadvojvodi  kao  vrhov- 
nome zapovjedniku  ima  javljati  sve  što  se  važnije  dogodi.  U  na- 
putku se  osobito  naglašuje,  neka  se  siromašni  narod  ne  preopte- 
rećuje s  vojništvom  i  neka  mu  se  ne  otimlje  ono  male  sirotinje, 
što  ima.1  Iz  ovoga  naputka  vidi  se,  da  je  Eggenberg  dobio  naslov 
ne  vrhovnog  zapovjednika,  jer  si  je  taj  naslov  uvijek  zato  odre- 
djeni  vojvoda  pridržao,  nego  naslov  komisara,  t.  j.  on  je  postavljen 
na  čelo  vojnoga  vijeća,  te  je  bio  prvak  izmedju  ostalih  komisara. 
On  je  imao  voditi  sve  vojne  poslove  i  sve  pothvate  vojne  u  ratu 
s  Turcima. 

U  Zagrebu  našao  je  Eggenberg  dosta  posla.  Trebalo  je  da  uredi 
pripomoćne  čete,  koje  nijesu  dobivale  plaće,  nego  su  otimale  i  gra- 
bile do  čega  su  došle.  Trebalo  je  umiriti  i  sabor  i  Zagrebčane,  koji 
su  se  neprestano  tužili  na  nasilja  te  posadne  vojske.2  Trebalo  je 
umiriti  duhove  na  jednoj  i  drugoj  strani,  jer  je  često  došlo  do  kr- 
vavih sukoba  izmedju  njemačke  soldateske  i  banovih  vojnika,  koji 
nijesu  mogli  mirno  podnositi  drzovito  i  nasilno  ponašanje  tih  stra- 
naca u  Hrvatskoj.3 

Glasovi  o  spremanju  Turaka  dolazili  su  neprestano  u  Hrvatsku, 
pače  svaki  čas  bi  se  manje  čete  njihove  znale  zalijetati  u  Hrvatsku. 
Tako  je  Rustan  beg  dvaputa  provalio  mjeseca  travnja  na  Kra- 
varsko,    ali  prigodom  druge  provale    bio  je  suzbijen    kod  Glogova 


~ 


Markgrof  Karlo  od  Burgava,  otišao  je  iz  karlovačke  krajine  9.  ve- 
ljače, da  bude  gubernator  u  Nizozemskoj.    Spom.  hrv.  kraj.  1.   175. 

1  Dr.  v.  Zwiedineck  Stidenhorst :    „Ruprecht  von  Eggenberg".    Gratz 
1878.  Str.  22. 

2  Lopašić:  Sponi.  hrv.  kraj.  I.  str.   175. 

3  Starine  XIX.  str.  61. 

blizu  Petrinje.1  Istome  begu  naložio  je  Hasan  pod  gubitak  glave, 
da  mora  načiniti  most  kod  Petrinje  za  4  dana.2  Hasan  je  hotio, 
da  imade  sve  pripravno  za  svoju  vojsku,  koja  je  imala  udariti  na 
Sisak.  Kad  je  bio  most  gotov,  plijenio  je  i  harao  Rustan  beg  dalje 
po  okolici  petrinjskoj.  Hrvatski  staleži  znadu,  da  je  Turčinu  lako 
plijeniti  i  harati,  jer  je  banova  vojska  premalena,  a  njemačka  vojska 
nije  vrsna  ni  brzinom,  ni  načinom  vojevanja  odbijati  Turke.  Toga 
radi  ponovno  mole  nadvojvodu,  da  banovu  vojsku  pomnoža.3  Mole 
ga  nadalje,  da  bi  poslao  vojnika  u  Sisak  da  se  Sisak  utvrdi,  jer 
kaptol  ne  može  to  više  činiti. 

Lijepo  je  priznanje,  što  ga  tom  zgodom  daje  sabor  kaptolu  za- 
grebačkomu. Tomu  kaptolu,  koji  se  uvijek  u  obrani  Siska  hrabro 
ponijeo,  koji  je  mnoga  svoja  dobra  izgubio,  neka  kralj  dade  samo- 
stan braće  Pavlina  u  Lepoglavi,  jer  ta  su  braća  inače  beskorisna, 
a  uživaju  i  posjeduju  veoma  mnoga  dobra.4 

Za  obranu  nekoć  najplodnijeg  polja  turopoljskoga,  naredjuje 
sabor,  da  se  popiše  u  kraljevstvu  200  konjanika  i  250  pješaka. 
Za  tu  četu  dat  će  Nikola  Ištvanfi  50  konjanika ;  Ivan  Ratkaj 
50  konjanika  i  50  pješaka;  Pavao  Gregorijanec  50  konjanika  i 
50  pješaka,  viceban  25  konjanika  i  25  pješaka,  viceprotonotar 
isto  toliko.  Biskup  zagrebački  za  kaštele  abacije  topuske  dat  će 
50  pješaka,  ban  za  Hrastilnicu  25  pješaka,  isto  toliko  i  kaptol  bilo 
za  Sisak,  bilo  za  Drenčinu.  Svi  kapetani  kraljevstva,  u  stvarima 
što  se  rata  tiču,  treba  da  su  o  banu  ovisni.  Kmetovi  će  biti  ta- 
kodjer  pozvani,  kad  Turci  počnu  opsjedati  koju  tvrdjavu  ili  kad 
se  začuje,  da  sam  bosanski  paša  osobno  dolazi.  Na  tom  zadnjem 
saboru  prije  provale  Hasanove  na  Sisak  priznavaju  tužni  staleži, 
da  imade  mnogo  mjesta  u  Hrvatskoj  gdje  nevoljnome  puku  osim 
života  i  polunaga  tijela  gotovo  ništa  nije  ostalo,  a  taj  narod  je 
kršćanski,  koji  od  kršćana  očekuju  pomoć,  a  ne  navalu  i  otimanje.5 

1  Ibid.  XIX.  str.   61. 

2  Ibid.  1.  c. 

3  Articuli  etc.  in  o.  c.  VIII.  str.  429. 
*  Ibid.  str.  490. 

5  Ibid.  str.  497. 

Početkom  svibnja  opet  se  zaletio  Rustan  beg  iz  Petrinje,  ali 
sada  s  3000  pješaka  i  300  konjanika  u  Turopolje,  te  je  oko  Ke- 
restinca  palio  i  robio.  Ban  Toma  javlja  to  Auerspergu  i  tuži  mu 
se  vrlo,  jer  nema  dovoljno  vojske,  da  se  brani,  a  od  nikuda  po- 
moći, ako  je  i  posvuda  pisao,  da  mu  ja  pošalju.1 

Auersperg  bi  mu  bio  pritekao  u  pomoć,  ali  nije  mogao,  jer  je 
morao  paziti  na  gibanje  Turaka,  kad  je  dočuo  od  uhoda  svojih, 
da  se  Turci  spremaju  na  karlovačku  i  ogulinsku  okolicu.2 

Kako  su  se  glasovi  o  skorom  dolasku  Hasanovu  pod  Sisak  sve 
to  većma  po  Hrvatskoj  širili,  odluči  Eggenberg,  da  se  sva  vojska, 
što  je  ima  u  Hrvatskoj,  sjedini,  e  bi  sjedinjena  spriječila  tursku 
provalu.  Generalu  karlovačkome  naloži,  da  se  utabori  sa  svojim 
četama  kod  Jastrebarskoga ;  general  koprivnički,  Stjepan  Grasswein, 
premjestit  će  se  sa  svojim  četama  u  Posavinu  i  nju  će  čuvati ;  za- 
povjednik ivanićki,  Albin  Grasswein,  zaposjesti  će  predjele  oko 
Siska.  Sam  Eggenberg  združi  svoje  njemačke  i  slovenske  čete  s  ba- 
novim hrvatskim  četama,  te  se  obojica  utaboriše  na  Savi  blizu 
Zagreba,  otkale  su  mogli  dobro  motriti  svako  gibanje  neprijateljske 
vojske,  a  ujedno  im  je  lako  bilo  ravnati  s  pojedinim  četama  ukupne 
vojske.  Dakako,  da  je  ta  vojska  veoma  stradala  i  radi  siromaštva 
i  radi  nedostataka  najnužnijih  ratnih  potreba.  Na  sve  strane  pišu 
zapovjednici  te  vojske,  da  im  se  pošalje  provianta  i  novaca,3  oni 
stradaju  a  Turčin  je  svakim  danom  sve  to  bliže. 

Glavna  sila  turska  skupljala  se  u  Banjaluki,  onamo  se  sakupilo 
do  početka  lipnja  oko  30.000  ljudi. 

U  navodjenju  ukupne  sile  Hasan  pašine,  razilaze  se  izvori.  Jedni 
navode  za  najmanji  broj  20.000,  a  drugi  od  40 — 50.000.  S  ovima 
je  Isthvanfv4  i  Valvasor.0  Uzmemo  li,  da  je  turska  vojska  bila  sa- 
stavljena od  kojekakih  elemenata,  odgovarat  će  istini  broj  oko  30 
hiljada. 

1  Starine  XIX.  str.  63. 

2  Ibid.  1.  c. 

3  Ibid.  str.  63. 

4  Istbvanfy:  o.  c.  str.  368. 
fiValvasor:  o.  c.  IV.  str.  521—522. 


U  Gradiški  sakupili  su  Turci  svoje  topove,  koje  su  ukrcali  na 
ogromne  ladje,  da  plove  k  Sisku  l  Med  ju  turskim  topovima  bila 
je  glasovita  Kacijanerica,  Erdedica,  i  top  s  grbom  cara  Maksimi  I i- 
jana,  svaki  od  ovih  topova  bacao  je  zrnje  od  60  funti  težine.2 
U  Banjaluki  sabrana  vojska  počinula  je  nekoliko  dana,  a  onda 
se  stala  micati  spram  naših  zemalja.  Prednje  čete  Hasanove  bile 
su  sastavljene  od  2000  pješaka  i  600  konjanika,  a  iza  njih  po 
malo  se  pomicala  glavna  vojska  obalom  Save. 

Zaustavi  se  vojska  kod  tvrdjave  Drenčine,3  koja  je  bila  veoma 
slabo  utvrdjena,  te  ju  za  nekoliko  dana  osvoji.  Na  14.  lipnja4  pade 
Hasan  paša  sa  svojom  vojskom  pod  Sisak.  Na  15.  lipnja  bijeli  se 
tursko  čadorje  po  brežuljcima  sisačkima,  a  doline  sisačke  poplavilo 
je  more  od  Turaka.  Prije,  nego  li  će  biti  neposredno  pod  Siskom, 
trebalo  je  načiniti  most  preko  Kupe.  Hasanovi  vojnici  načiniše  ga 
u  jedan  dan.  Prešavši  Kupu  stao  je  Hasan  graditi  nasipe  s  one 
strane  Kupe,  da  na  njih  postavi  topove,  koji  će  udarati  na  Sisak. 

Pješadiju,  a  i  brigu  nad  topovima  povjeri  Hasan  vojvodi  Memi- 
begu  zvorničkome.  U  Sisku  bili  zapovjednici  one  godine  kanonici 
zagrebački :  Blaž  Gjurak  i  Mate  Fintić.  Utaborili  se  oni,  kako  su 
najbolje  mogli  i  znali.  Svi  muškarci  iz  obližnje  krajine,  koji  mogu 
nositi  oružje  u  Sisku  su,  a  nekoliko  dana  prije  dolaska  Hasanova 
poslao  im  i  Eggenberg  100  pješaka  Slovenaca  u  pomoć.5  Gradu 
je  bila  najbolja  zaštita  jaka  kula  prema  gradu  s  kupske  strane. 
Turci  stali  namah  s  nasipa  topovima  udarati  na  grad.  Nesreća  je 
htjela,  te  je  kanonik  Fintić  odmah  u  prvim  navalama  turskim, 
pogodjen  od  komada  željeza,  što  ga  odbila  turska  kugla  s  vrata 
gradskih,  ostao  mrtav.  Sva  je  obrana  grada  ostala  na  Blažu 
Gjuraku.6  Videći  hrabri  branitelji  grada,  da  će  se  morati  predati, 
ako  im  pomoć  ne  stigne,  pošalju  poslanika  k  Tomi  Erdedu  i  Eggen- 


1  Radics :  Die  Slacht  bei  Sissek,  Laibach   1861.  str.  6. 
2Vaniček:  Specialgeschichte  der  Militar-Grenze.  I.  str.   268. 

3  Starine  XIX.  str.   63. 

4  Zwiedineck  Siidenborst :  o.  c.  str.  27. 
5Valvasor:  o.  c.  XV.  str.  522. 

(;  Krčelić:  o.  c.   str.  293. 

bergu  moleći  obojicu,  da  im  u  pomoć  priteku.  Ban  Toma  zove 
namah  sve  plemstvo,  da  listom  ustane  i  da  se  s  oružjem  u  ruci 
u  Zagrebu  okupi.  Eggenberg  sazva  pak  sve  generale,  koje  je  po 
raznim  krajevima  razmjestio  bio,  svima  je  poručio,  neka  hite 
danju   i  noću   pod  Sisak,  jer  je  on  u  najvećoj  pogibelji.1 

Na  19.  lipnja  sakupila  se  kršćanska  vojska  u  Zagrebu.  Eggen- 
berg je  dao  načiniti  novi  most  preko  Save,  koji  će  prenijeti  kr- 
šćanske junake,  da  se  bore  za  domovinu  i  za  kršćanstvo.  U  Turo- 
polju našao  se  već  iz  Jastrebarskoga  prispjeli  Andrija  Auersperg, 
a  s  njime  i  Gjuro  i  Sigismund  Paradaiser,  Krsto  Obručan  s  ko- 
ruškim arkibuzirima  i  Jakov  Plankerij  (Plancherius)  kao  vojvode 
konjanika.  Sa  Eggenbergom  je  Nijemac  Melkior  Reder,  čovjek  spo- 
soban, s  500  njemačkih  konjanika,  a  do  njega  namah  Stjepan  Grass- 
wein  s  hrvatskim  vojnicima  iz  okoline  varaždinske.  Ferdinand  Vei- 
dinger  vodi  njemačke  strijelce,  Adam  Raubar  kranjske  arkibuzire, 
Petar  Erdedi  hrvatske  uskoke,  Stjepan  Tahi  hrvatske  h užare.  Uz 
ove,  vode  manje  čete  Ivan  Drašković,  Vuk  Druškoc,  Benko  Turoc 
i  Fran  Orehovački.  Svim  tim  vodjama  našega  imena  zapovjednik 
je  i  glava  ban  Toma  Erdedi  s  banskom  vojskom  od  2400  ljudi, 
koji  su  bud  konjanici,  bud  pješaci.2  Tko  je  imao  biti  prvi  vojsko- 
vodja  nad  tom  lijepom  vojskom,  dosta  je  teško  označiti.  Za  bana 
hrvatskoga  Tomu  Erdeda  jesu  kroničar  Petarde  Reva,3  naš  po- 
vjesničar Gjuro  Ratkaj4  i  Francuz  Ducange.5 

Ištvanli0  daje  prvenstvo  nad  glavnom  vojskom  Eggenbergu,  a 
Valvasor  svome  zemljaku  Auerspergu.7  Ban  Toma  priveo  je  naj- 
više četa  iz  Hrvatske,  a  jamačno  se  kao  ,,prorex  Croatiae"  nije  morao 
pokoravati  Eggenbergu,  nego  je  s  njim  sporazumno  radio.  Točno 
označiti  broj  kršćanske    vojske    veoma  je  teško,   jer  se  naši  izvori 


1  Valvasor:  o.  c.  XV.  str.  522. 

2  Valvasor:  o.  c.  XV.  str.  523.  Starine  XIX.   169. 

3  Petri   de   Reva :    ,,De   monarchia   et    s.    corona    regni  Hungariae". 
Schwandtner:  Scriptores  II.  str.   756. 

4  Ratkav:  Memoriae  regum  etc.  str.   145. 

6  Ducange  Illvricum  vetus  et  novum  str.    189. 

6  Isthvanfv:  o.  c.  str.  369. 

7  Valvasor:  o.  c.  IV.  str.  524. 

u  broju  vojske  razilaze.1  Vojska  je  svakako  brojila  više  od  4000. 
Naša  se  vojska  koncentrovala  u  Zelinu.  Vojvode  su  očekivali  Gjuru 
Zrinskoga,  ali  on  nije  došao,  nešto  ga  spriječilo.  Na  21.  svibnja 
pomakla  se  vojska  za  dvije  milje  dalje  od  Zelina  i  stala  kod  Novi 
grada,2  kaštela  Erdedijeva.  Dotle  je  Hasan  neprestano  udarao  na 
Sisak  sa  zapadne,  južne  i  istočne  strane.  Gjurak  imade  još  300 
ljudi,  sam  je  već  ranjen,  ali  o  predaji  ni  glasa  Hrabri  borioci 
Siska  neustrpljivo  očekuju  naše,  a  naši  stoje  kod  Novi  grada  i  stali 
vijećati.  Eggenberg  je  došao  na  misao,  da  će  samo  pogledati  položaj 
sisačke  tvrdjave,  a  onda,  da  će  se  vratiti  natrag  u  Novi  grad.  Ban 
Toma  je  odlučno  protiv  toga,  jer  to  znači  učiniti,  da  sisačka  po- 
sada postane  malodušna,  a  kršćanskoj  vojsci  može  se  dogoditi,  da 
je  Turci  napanu  i  potuku.3  Banje  bio  zato,  da  se  neprijatelji  na- 
padnu, dok  su  ostali  zapovjednici  izilazili  s  raznim  prijedlozima. 
Dok  se  tako  vijećalo,  dojezdi  iz  Siska  glasnik,  koji  ispripovjedi, 
kako  je  neprijatelj  već  na  po  porušio  kulu  kod  Save,  na  koju 
Memibeg  neprestano  udara,  a  u  večer  napast  će  na  nju  posve  iz 
bliza,  jer  je  načinio  nasip,  s  kojega  će  lako  s  vojskom  dospjeti  na 
zid.  „Ne  dodje  li  pomoć  još  danas,  sutra  će  Sisak  pasti",  završio 
je  glasnik.4 

Taj  glas  oduševio  je  vojskovodje,  a  Auerspergove  riječi :  „ne 
gledajmo  na  broj  vojske  neprijateljske,  Bog  će  nam  pomoći",  pre- 
kinuše  svako  dalj ne  dogovaranje,  odlučeno  je  bilo  navaliti  namah.6 
Sva  se  vojska  svrstala  u  tri  bojna  reda.  Radi  prvenstva  i  svojega 
dostojanstva,0  stao  je  u  prvi  bojni  red  ban  hrvatski  Toma  Erdedi, 
iza  bana  bio  je  general  Auersperg,  iza  Auersperga  u  trećem  bojnom 
redu  general  Eggenberg,    pa  Reder  sa  pješacima  i  drugim  četama 


1  Valvasor:  o.  c.  IV.  str.  523.  pozivlje  se  na  zemaljske  spise  i  izvorne 
rukopise,  po  kojima  navodi  4000  ljudi.  Ratkav,  Isthvanfv,  Smičiklas  i 
Vaniček  jesu  za  8000  vojske. 

2  Starine  XIX.  Radić:  Izprave  o  bitci  kod  Siska  str.   175. 

3  Ibid.  1.  c, 

4  Ibid.   176. 

5  Ibid.  1.  c. 

c  Isthvanfv:  o.  o.  str.   .*5G9. 

na  obadva  krila.1  Ban  s  Hrvatima  dobio  je  prvo,  ali  i  najopasnije 
mjesto.  Vojska  naša  krenula  je  namah  spram  Siska.  Hasan  paša 
baš  je  ručao,  kad  mu  zvornički  beg  Memi  javi,  da  dolazi  neka 
vojska  na  njih.  Uz  pašu  sjedio  izdajica  Vojnić  Tračanin,  koji  je 
pašu  mirio,  da  će  to  valjada  biti  jedan  od  Erdedove  braće  ili  ro- 
djaka,  koji  dolazi  zato,  da  uznemiruje  pašin  tabor.  No  doskora  za- 
reda glasnik  za  glasnikom,  a  svaki  javlja  paši,  da  se  u  daljini 
blistaju  stijegovi  i  oružje  čitave  vojske.2  Hasan  čuvši,  da  se  radi 
o  Čitavoj  vojsci,  naloži  namah,  da  se  sva  vojska  postavi  u  bojni 
red  i  prevede  je  preko  Kupe.  Po  jednom  izvještaju3  imao  je  Hasan 
38.000  ljudi,  od  kojih  je  18.000  bila  ponajbolja  i  najizabranija 
vojska,  ponajviše  konjanici.  S  tim  konjanicima  prešao  je  on  most 
na  Kupi.  U  taboru  ostavio  je  ostalu  vojsku  i  Srbe,  na  čelu  im  Kurt 
bega  vučjidolskoga  i  Opert  bega,  s  nalogom,  da  neprestano  udaraju 
na  grad.4  On  sam  utabori  se  na  otoku,  u  kutu  medju  Kupom  i 
Odrom,  što  tu  utječe. 

Iza  ledja  Hasanu  bila  je  Kupa,  s  lijeva  bila  mu  je  Odra,  a  na 
desno  bio  je  most,  koji  ga  je  spajao  s  taborom.  Nadao  se  Hasan, 
da  će  se  naši  u  prvoj  navali  odviše  zaletjeti,  toga  radi  njegov  se 
bojni  red  protegao   gotovo  na  pol   milje    daljine.6   Uz   Hasana   bili 

v 

su  još  Seferbeg  cernički,  brat  Hasanov,  poturica  kao  i  brat  njegov; 
Memi  beg  zvornički;  Mehmed  beg  hercegovački,  sin  sestre  sultanove; 
Ramadan  vojvoda,  bivši  beg  škenderski;  Sinan  beg  orehovački; 
Ibrahim  beg  lički  i  Velikovel  beg  požeški.6  Na  prvi  bojni  red  baci 
Hasan  paša  namah  1000  svojih  najboljih  konjanika.  Naši  konjanici 
divljom  ih  srčanošću  dočekaju,  a  u  borbi  se  osobito  ističu  Ivan 
Drašković,  Benko  Turoc  i  Ivan  Orehovački,  nad  svima  pak  ban 
Toma.  Ban  Toma  s  hrvatskim  konjaničtvom,  a  podupiran  strijel- 
cima Auerspergovima,  zasiječe  u  sredinu  lijevoga  krila  neprijatelj- 


1  Ibid. 

2  Ibid. 

3  Starine  XIX.  Izprave  etc.  str.   187.— 188. 

4  Ibid.  1.  c. 

6  Valvasor :  o.  c.  XV.  str.  525. 
6  Starine  XIX.  str.   187.— 190. 

skoga  i  razdvoji  ga.  Bitka  je  bila  krvava  i  neodlučna.  Hasan  šalje 
za  pomoć  preko  mosta,  ali  već  prije,  nego  je  pomoć  stigla,  bitka 
je  odlučena  bila.  Odlučio  je  bitku  nas  ban  Toma  Erdedi,  jer  on  je 
sa  svojim  konjaništvom  najstrašnije  navaljivao,1  a  do  njega  odmah 
Auersperg.  Turcima  ne  preosta  ino,  nego  nagnuti  u  bijeg. 

Dok  se  to  dogadjalo  lijevome  turskome  krilu,  borilo  se  desno 
još  junački,  ali  videći  pješaci  kako  konjanici  uzmakoše,  nagnuše  i 
oni  u  bijeg.2  U  to  provali  Gjurak,  junački  branitelj  Siska  sa  svojim 
junacima  iz  tvrdje,  te  stane  udarati  na  one,  koji  su  ostali  u  taboru. 

Nasta  općenita  strava  i  metež.  Turci  bježe  na  sve  strane:  jedni 
hoće  preplivati  Odru  i  tako  se  spasti;  drugi  jure  na  most  preko 
Kupe,  koji  već  hrabri  uskoci  senjski  sjekirama  ruše.  No  teško  je 
radi  silnoga  meteža  i  vreve  na  most  prispjeti,  za  to  se  mnogi  ba- 
caju u  Kupu,  da  je  preplivaju,  ali  i  ona  je  danas  nemilosrdna,  jer 
ne  pušta  iz  svog  zagrljaja.  U  jedan  mah  prekri  Kupu  tolika 
množina  lješina  i  ljudskih  i  konjskih,  da  ti  oko  vode  ne  ugleda.3 
Hasan  je  u  početku  nastojao  uzdržati  red,  ali  nitko  ga  ne  po- 
sluša, a  kad  nije  bilo  druge  nagne  i  on  u  bijeg,  no  u  bijegu 
s  ostalima  i  sam  zaglavi.  Od  18.000  ljudi,  što  no  ih  Hasan  prevede 
preko  mosta,  spase  se  jedva  nešto  preko  2000. 4  Od  odlične  turske 
gospode  našli  su  medju  mrtvacima  osim  Hasana:  Memi  bega  zvor- 
ničkoga,  carevića  Mehmed  bega,  koji  bješe  najstariji  sin  sestre 
sultanove;  Muhameda  po  materi  od  roda  carskoga,  sina  Rustema, 
velikoga  vezira ;  Mustafu  Sultansada,  bega  kliskoga  i  zeta  cara 
Sulemana;  Ramadana  požeškoga;  Sefera  bega  cerničkoga;  Sinana 
orehovačkoga  i  izdajicu  Vojina  Tračanina.  Od  vojvoda,  osim  Ha- 
sana i  Mehmeda,  palo  ih  je  u  svem  12,  s  ovima  još  40  alajbega, 
200  zajma  (turskih  velikaša)  i  400  znatnijih  spahija,  sila  janjičara 
i  asapa.5 

1  „Erdodio  cum  suis  equitibus  acerrimam  impresionera  faciente". 
Isthvanfv :  o.  c.  str.   370. 

2  Vanicek:  o.  c.  I.  str.  268. 

3  Isthvanfv:  o.  c.   str.   370. 

4Valvasor:  o.  c.  XV.  str.   529.  Starino  XIX.  str.   178. 
5  Isthvanfv:  o.  c.  1.  e.  Valvasor  o.  c.  str.  530. 

Onima,  što  preostadoše  u  taboru,  kad  ugledaše  polomljenu  gotovo 
svu  Hasanovu  vojsku,  ne  preosta  drugo,  nego  spasti  se  bijegom. 
PograbiŠe,  što  je  tko  mogao,  pa  se  dadoše  u  bijeg.  Čitav  tabor 
pade  našima  u  ruke.  Plijen  u  taboru  bio  je  obilan.  Spominjemo : 
30  brodova,  39  topova,  a  medju  njima  9  velikih  za  navale  na 
tvrdjave.  Najogromniji  top  bila  je  poznata  Kacijanerica,  koja  je 
god.  1537.  u  nesrećnoj  bitci  kod  Osijeka  oteta  vojskovodji  Kaci- 
janeru,  po  kojem  se  i  prozva. 

Osim  Kacijanerice  našla  se  Erdedica*  i  top  s  grbom  cara  Maksi- 
milijana1. 

Hasana  i  ostale  begove  izvukli  su  naši  vojnici  s  dugim  motkama 
iz  Kupe.  Njihove  bogato  izvezene  haljine,  zlato,  biserje,  skupocjeni 
mačevi,  mnoge  konjske  sprave  od  suhoga  zlata,  šajke  i  sve  zastave, 
sve  je  to  došlo  u  kršćanske  ruke.  Do  2000  konja  turskih  bijaše 
pohvatano,  a  od  vojnika  turskih  veoma  malo,  kojih  10  do  12  glava.2 
Naših  je  vojnika  palo  malo,  možda  kojih  50  ljudi.8  Ban  Toma 
Erdedi  pobrine  se,  da  Hasan  bude  sahranjen.  Brat  banov,  kapetan 
uskoka,  Petar  Erdedi  zamota  ga  u  novi  sag,  prebaci  preko  njega 
koplje  i  zastavu,  i  zakopa  ga  na  povišem  mjestu  blizu  Siska.  No 
neki  beglerbeg  iz  Petrinje  iskopa  Hasana  i  prenese  ga  u  Petrinju.4 
Od  naših  se  junaka  gotovo  svi  istakoše,  zato  ih  i  s  pravom  naš 
historičar  savremenik  isporedjuje  s  Leonidinim  junacima.6  Ban  Toma 
ponajbolje  se  istakao,  što  će  nam  posvjedočiti  časti,  kojimi  ga  odli- 
kovala Europa. 

Sirom  kršćanskog  svijeta  lete  glasovi,  da  navijeste  pobjedu 
nad  nekrstom.  Razni  izvještaji  vojvoda  šalju  se  najvećom  brzinom 
u  Gradac,  u  Prag,  u  Beč,  a  odatle  na  sve  strane.6 


*  Erdedica  je  top  Šimuna  Erdeda,  nekadanjega  biskupa  zagrebačkoga, 
privrženika  Zapoljine  stranke.  Na  njoj  je  bio  grb  obitelji  Erdeda. 

1  Valvasor:  1.  c.  Starine  XIX.  str.  64.   179.  i  185. 

2  Valvasor :  1.  c. 

3Megiser:  Annales  Carinthiae  str.   1667.  Ortelius,  o.  c.  str.   134. 

4  Kreelić:  o.  c.  str.  295. 

5Ratkay:  o.  c.  str.   158. 

6  Starine  XIX.  str.   174.— 175. 

* 

Po  crkvama  služe  se  mise  zahvalnice.  Car  Rudolf  odlikova  glas- 
nika, koji  mu  dojavi  pobjedu,  zlatnim  lancem,  a  onda  namali  zaputi 
u  crkvu,  gdje  se  pjevalo:   „Tebe  Boga  Hvalimo".1 

Na  papinskoj  stolici  sjedio  je  tada  Klement  VIII.  On  upravlja 
na  „svoga  ljubljenoga  sina  grofa  Tomu  Erdeda,  na  mjesto  njegova 
carskog  Veličanstva,  bana",  vlastoručno  pismo  puno  najljepših  pri- 
znanja i  najkrasnije  pohvale.2 

„Ti  si  onaj,  koji  si  stvar  i  savjetom  mudro  unapredio  i  junačkom 
se  desnicom  iskazao",  piše  mu  papa  U  svom  veoma  laskavom 
pismu  zove  ga  zaslužnim  mužem  po  kršćanstvo,  potiče  ga  neka  bi 
nastavio  i  u  buduće  stjecati  take  pobjede.  Piše  mu  papa  dalje,  da 
on  znade,  kako  mu  tešku  zadadoše  Turci  bol,  kad  lane  osvojiše 
znamenitu  tvrdju,  (papa  misli  na  Bihać),  ali  da  će  biti  povraćeua; 
neka  ban  Toma  pobudi  najveću  nadu  u  srcima  sviju,  tom  pre- 
slavnom  pobjedom.  Završuje  svoje  pismo  ovako:  „Medjutim,  da 
razabereš,  koliko  cijenimo  tvoje  zasluge,  znaj,  da  štogod  bismo 
saznali,  da  je  kadro  promaknuti  tvoje  dostojanstvo  i  uznesti  tvoje 
junaštvo,  to  ćemo  drage  volje  učiniti  uvijek".3  Papa  je  privatno 
i  svečano   za  tu  slavnu  bobjedu  zahvalio  Bogu.4 

Od  španjolskoga  kralja  Filipa  .11.  dobi  ban  Toma  za  svoje  ju- 
naštvo visoku  odliku:  bio  je  imenovan  vitezom  reda  sv.  Spasitelja,* 
a  vidljivi  znak  te  odlike  bio  je  zlatni  biserom  urešeni  lanac  sa 
grbom  toga  reda  i  s  natpisom :  „Domine  probasti  me".  Tu  odliku 
nose  banu  u  Zagreb  dva  odlična  prvaka  rimska  istoga  reda.  Po- 
dijeljenje  toga  reda  obavilo  se  veoma  svečano  u  crkvi  sv.  »Stjepana 
u  Zagrebu. 


1  Valvasor:  o.  c.  XV.  str.  532. 

2  Theiner  August :  Vetera  monumenta  Slavorum  meridionalium  etc. 
tom.  II.  str.  84.  i  85. 

3  Ibid.  1.  c. 

4  Ibid. 

*  Taj  red  osnovao  je  Vinko  Gonzaga  IV.  vojvoda  od  Mantue,  a  II. 
monferatski,  prigodom  ženidbe  sina  svoga  Frana  sa  Margaretom  Sabauda. 
Osnovan  bijaše  red  na  obranu  i  proširenje  kršćanske  vjere.  Red  je.po- 
tvrdjen  poslije  od  pape  Pavla  V.  Ratkav:  o.  c.  str.   159. 

Svečanim  načinom  polazi  ban  Toma  u  pratnji  svoje  obitelji  i 
hrvatske  gospode  u  prvostolnu  crkvu,  za  koju  je  Rasan  govorio, 
da  će  u  njoj  svoje  konje  zobiti.1  Velika  crkva  puna  je  naroda 
sakupljenoga  iz  mnogih  krajeva  uboge  i  poharane  domovine.  Sve- 
čanu službu  božju  obavljao  biskup  zagrebački  Petar  Domitrović, 
koji  pozdravlja  bana  Tomu  kao  pobjeditelja  i  osloboditelja  naroda 
svoga.  Iza  otpjevane  službe  božje  prima  ban  svetu  pričest,  a  rimski 
prvaci  ovjese  mu  oko  vrata  zlatni  lanac  uz  propisane  formule.  Kad 
se  to  obavilo  prima  ban  sa  svih  strana  čestitke.  Ispred  crkve  pale 
se  prangjije,  zvuče  trublje,  sva  zvona  zvone;  a  pobožni  narod  moli 
za  sreću  bana  junaka.2 

Sličnim  načinom  proslavio  je  i  Andrija  Auersperg  u  Karlovcu 
pobjedu  nad  Turcima.3* 

Vojska  pobjednica  otpočinula  je  dva  dana  na  polju  sisačkom, 
a  onda  se  oduševljeno  digla,  da  iz  Petrinje  potjera  Turke,  i  da 
Petrinju  osvoji.  Prednje  čete  vodio  je  ban  Toma  Erdedi,  a  zadnje 
Eggenberg.  Kad  su  se  već  približili  Petrinji  dočuje  ban,  da  se 
Eggenberg   sa   svojim   četama    vratio,    a  sobom    da  je    uzeo  i  sve 


1  Ratkav :  o.  c.  str.   157. 

2  Ibid.  str.   159. 

3  Valvasor:  o.  c.  XV.  str.  532.  Starine  XIX.  „Izprave  o  bitci  kod 
Siska"   str.   189. 

*  Na  uspomenu  sjajne  pobjede  sisačke  dao  je  zagrebački  kaptol  po- 
staviti u  selu  Gredi  kod  Siska  kapelicu.  Kapelica  bijaše  posvećena  na 
čast  sv.  Ahaciju,1  koji  se  slavi  na  22.  juna.  Iz  Hasanova  plašta  nači- 
njena bijaše  kazula  i  poklonjena  stolnoj  crkvi  u  Ljubljani,  a  na  dan 
22.  juna  tamo  se  svake  godine  u  njoj  služila  misa  na  uspomenu  slavne 
te  pobjede.2  0  položaju  vojske  u  bitci  kod  Siska  sačuvana  nam  je  sa- 
vremena  slika,  koju  je  Valvasor  prerisao  i  umetnuo  u  svoje  djelo.3 
Imamo  kod  Valvasora  na  uspomenu  te  bitke  nekoliko  epigrama,  što  ih 
je  sastavio  neki  Matija  Bastijančić  (g.  1629.)  o  Hasanovim  zastavama, 
o  smrti  njegovoj,  o  njegovim  psovkama  na  kršćanske  svetinje.4  Naša 
narodna  pjesma  proslavi  taj  dogadjaj,  a  štampao  ju  Ivan  Krst.  Tkalčić 
u  „Danici"  od  1883.  na  str.  124.  A  naš  Kukuljević  u  svojem  Juranu 
i  Sofiji  pokaza  slavu,  čast  i  sud  potomstva  o  toj   bitci. 

1  Starine  XIX.  Izprave  etc.   str.   192. 

2  Radics :  Die  Schlacht  bei  Sissek  str.   6. 

3  Valvasor:  o.  c.  str.  534. 

4  Ibid.  1.  c. 

velike  topove,  s  kojima  se  imala  osvojiti  Petrinja.  Ban  poleti  namah 

k  njemu,  da  mu  razjasni,    zašto  ne  će  na  Petrinju.    Eggenberg  se 

stao  ispričavati,  da  nema  dosta  hrane1,  a  k  tome,  da  ne  smije  bez 

naročite   dozvole    careve  ići  na  tvrdjave  s  topovima,  jer  još    traje 
formalni  mir  izmedju  cara  i  sultana.  Dokazivao  je  Eggenberg,  da 

je   neprijatelj    dovoljno    kažnjen,    što   je    mir   prekršio,    odsada  će 

jamačno  paziti  na  mir. 

Ban  ga  je  stao  zakljinati,  neka  ne  napusti  sada  ideje,  da  se 
Petrinja  osvoji,  kad  im  je  samo  nebo  sklono.  Uvjeravao  ga,  da  će 
se  neprijatelj  poslije  nekoliko  navala  predati.  Tumačio  je  ban  dalje, 
da  tu  nije  potrebna  dozvola  kraljeva,  kad  sama  ruka  božja  po- 
kazuje, što  treba  činiti,  pa  kad  se  još  k  tome  znade,  kako  je 
Petrinja  pogibeljna  po  Hrvatsku,  Kranjsku,  Korušku  i  Štajersku. 
Sjetio  ga  ban  i  na  ono,  s  čega  će  ih  prekoriti  svijet,  da  su  naime 
znali  pobijediti,  ali  da  se  pobjedom  nijesu  poslužiti  znali  No  ne- 
odlučnoga Eggenberga  nije  hrabri  ban  mogao  sklonuti,  da  se  oko- 
riste sisačkom  pobjedom.  Eggenberg  povuče  svoje  čete  natrag  i 
kod  Siska  ih  raspusti,  da  se  vrate  u  svoja  obitavališta. 

Sada  nije  preostalo  drugo  ni  banu,  nego  da  se  vrati,  jer  mu 
njegovih  1000  ljudi  nije  bilo  dovoljno,  da  se  upusti  u  boj.  No 
prije,  nego  će  raspustiti  svoje  čete,  dade  sve  nasipe  Hasanove, 
s  kojih  je  on  navaljivao  na  Sisak,  rastepsti,  da  se  možda  Turčin 
drugiput  s  njima  ne  posluži.  Kod  toga  je  posla  svojim  rukama 
radio,  da  dade  primjer  svojim  vojnicima,  te  da  ih  na  posao  što 
više  potakne.2 

Neprežaljena  je  šteta,  što  Eggenberg  nije  poslušao  Tome  Erdeda, 
jer,  da  je  sada  pala  Petrinja  u  kršćanske  ruke,  jamačno  bi  se 
drugojačije  razvili  dogadjaji,  koji  će  slijediti,  a  koji  su  stojali  Hr- 
vatsku dosta  krvi,  nevolja  i  jada. 


1  Starine  XIX.  str.   65. 

2  Isthvanfv:  o.  c.   str.  371. 


III.  DIO. 

Od  pobjede  kod  Siska  do  zahvale  Erdedove  na 

banskoj  časti. 

Od  godine  1593.— 1595. 

Kad  je  stignuo  glas  o  sisačkom  porazu,  u  Carigrad,  uzbunio  se 
sav  jiarod.  Glasovi  o  porazu  bili  su  doista  crni,  ali  se  u  Carigradu 
još  crnije  prikazivali.  U  sav  glas  vikala  je  podjarena  svjetina  uli- 
cama carigradskim,  da  će  pasti  Bosna,  Budim,  zemlje  u  Ugarskoj 
i  Srijem.1  Pače  zbog  tolikih  gubitaka  i  topova  i  vojske  i  dvanaest 
vojvoda,  prozva  narod  ovu  godinu  „godinom  propasti"  (Bosghum 
senesi),  a  tako  ju  spominju  i  turski  historičari.2  Najviše  je  podra- 
živao  svjetinu  krvoločni  vezir  Sinan  i  njegove  pristaše,  a  želio  je 
tim  prisiliti  sultana,  da  navijesti  Rudolfu  II.  rat.  Vojsku  je  takodjer 
predobio  Sinan  za  rat,  a  pomagala  ga  i  sestra  sultanova,  koja  je 
zaklinjala  sultana,  da  osveti  smrt  sina  njezina  Mehmeda  hercego- 
vačkoga. Nemogući  sultan  odoljeti  tolikim  navalama,  odluči  se  za 
rat.  Pače  i  protiv  svakog  medjunarodnog  prava  dade  na  nagovor 
Sinanov  baciti  u  tamnicu  carskog  poslanika  Fridrika  Krekovića, 
a  obitelj  njegovu  osudi  na  galije.3 

Za  te  stvari,  što  su  se  dogadjale  u  Carigradu,  nije  Rudolf  II. 
ni  znao,  a  kako  se  nije  nastojao  valjano  uputiti  u  stvari,  držao  je, 
da  su  provale  bosanskog  paše  bile  na  svoju  ruku  poduzete,  a  sad 
će  smrću  njegovom  prestati. 

Pače  car  je  i  pisao  na  10.  srpnja  velikome  veziru  pismo,  u 
kojem   mu  javlja,    da  je    u   Carigrad    otposlan    poslanik  Ladislav 

1Isthvanjy:  1.  c.  Kreelić:  o.  c.  str.  295. 
2Hammer:  o.  c.  IV.  str.  219. 
3Isthvanfy:  o.  c.  str.  372. 

Lobković,  koji  nosi  dvogodišnji  danak,  a  i  veliki  vezir  dobit  će 
bogatu  nagradu,  ako  uzradi  oko  toga,  da  se  uzdrži  mir  i  da  se 
odstrane  borbe  na  krajini.1  Dakako,  da  je  to  pismo  ostalo  neuvaženo, 
a  ni  engleski,  ni  mletački  poslanik,  koji  su  radili  za  mir  ne  uspješe, 
sultan  ih  u  ovoj  stvari  ne  htjede  ni  primiti.2  Na  13.  kolovoza 
navijesti  sultan  caru  rat,  četiri  dana  iza  kako  mu  je  Rudolf  II. 
pisao  pomirljivo  pismo,  u  kojem  mu  je  izrazio  svoju  sućut  nad 
smrću  Hasanovom.8  No  na  porti  u  Carigradu  i  na  Budimu  bio  je 
već  izvješen  konjski  rep,  kao  znak,  da  seje  rat  počeo.4  Veliki  vezir 
Sinan  paša,  kojemu  je  bilo  povjereno  vodjenje  toga  rata,  kretao 
je  namah  s  vojskom  od  kojih  25 — 30  hiljada  ljudi  navadnim 
putem  prama  Biogradu,  a  sa  sobom  vukao  je  u  okovima  nesretnoga 
carskoga  poslanika  Krekovića.5  Bosna  je  dobila  novoga  pašu,  koji 
se  takodjer  zvao  Hasan,  a  imao  je  pridjevak  mali.6  Tako  je  Turska 
posve  pripravna  pošiljala  velike  čete  u  naše  strane,  a  carski  dvor 
se  još  pravo  ni  osvijestio  nije.  Opet  je  trebalo  poslati  nekoga  iz 
Hrvatske  i  Ugarske,  da  predoči  kralju,  kakovo  je  stanje  i  da  ga 
uputi,  što  mu  je  činiti. 

Kao  ugarski  i  hrvatski  odaslanici  otišli  su  u  Prag  kralju  Ru- 
dolfu  II.  Franjo  Nadažd,  Nikola  Palfi,  i  biskup  gjurski  Kutassv.7 
Oni  ispripovijediše  kralju  tegobe,  koje  ih  snalaze  i  pozvaše  ga,  da 
on  po  svojoj  dužnosti  brani  propadajuću  državu.  Rekoše  pače  kralju, 
da  će  u  skrajnosti  biti  prisiljeni  s  Turcima  se  nagadjati,  ako  se  kralj 
za  njih  ne  zauzme.8  U  to  prispije  i  glasnik,  koji  je  kralju  javio, 
kako  je  Sinan  vezir  došao  s  vojskom  do  Biograda,  a  i  o  nesrećnom 
poslaniku  Krekoviću  došao  je  do  cara  glas.  Sad  mu  nije  preostalo 
drugo,  nego  obećati  poslanicima,  da  će  poslati  u  Ugarsku  vojske, 
oružja  i  novaca.    Poslanicima  je  savjetovao,    da   se   oni   sa   svojim 

1  Isthvanfv :  o.  c.  str.  372.  Decius  Barovius  u  Kovačića  o.  c.  II.  str.  300. 

2  Ortelius  :  o.  c.  str.   135. 

3  Hurter :  o.  c.  c.  III.  str.   145. 
4Valvasor:  o.  c.  XV.  str.  537. 

5  Ibid.  o.  c. 

6  Krčelić:  o.  c.  str.  296. 

7  Decius  Barovius:  Commentar.  de  rebus  Ungar.  etc.  KovačićII.  str.  307. 

8  Ibid.  1.  c. 


1?> 

četama  okupe  oko  nadvojvode  Matije,  neka  onda  zajednički  nepri- 
jatelja spriječavaju,  dok  im  on  ne  pošalje  pomoći,  da  ga  posve. 
skrše.1  Svoga  poslanika  Lobkovića,  koji  ju  dospio  već  do  Ko- 
morana  noseći  danak  u  Tursku,  odazove  natrag.2 

U  Hrvatskoj  se  spremalo,  da  se  što  prije  zauzme  Petrinja.  Eggen- 
berg  je  dobio  i  carev  nalog,  da  podje  pod  Petrinju,3  a  naš  ban 
Toma  jedva  je  to  dočekao.  Čekalo  se  samo  na  Juraja  Zrinskoga, 
koji  je  u  prvoj  polovici  kolovoza  u  Zagreb  stigao,  a  s  njim  i 
mladi  Bacan  i  Gotfrid  Brenner  s  1000  slovenskih  vojnika.4 

Dne  7.  augusta  spremila  se  vojska  na  put  do  Petrinje.  Karlo- 
vačke čete  dodjoše  kroz  Jastrebarsko  na  Cerje.  Osim  karlovačkih 
krajišnika,  koji  su  prispjeli  na  9.  kolovoza,  došlo  je  i  200  Kranjaca 
i  200  konjanika  iz  Koruške.  Na  10.  kolovoza  pucali  su  naši  prviput 
topovima  na  Petrinju  iz  Bresta/5  a  kako  ih  je  dijelila  Kupa  i  dosta 
velika  udaljenost,  topovska  zrna  nijesu  činila  mnogo  štete  Petrinji. 
Turci  u  Petrinji  smatrali  su  se  tako  sigurni,  da  nijesu  ni  vrata 
tvrdjavi  zatvarali.6  Budući  je  naših  bilo  malo,  očekivali  su  pomoć, 
ali  ju  ne  dočekaše.  Medjutim  je  već  Sinan  vezir  saznao,  da  se 
naša  vojska  sprema  zaposjesti  Petrinju,  pak  naloži  Hasanu  malome, 
upravitelju  Bosne,  da  smjesta  pohiti  Petrinji  u  pomoć.  Ujedno  ot- 
pravi jedan  dio  svoje  vojske  pod  vodstvom  beglerbega  grčkoga  i 
tračkoga,  koji  se  takodjer  Hasan  zvao,  da  pomogne  i  on  Petrinji.7 
Ova  se  obojica  sjediniše  i  utaboriše  nedaleko  Petrinje.  U  šatoru 
Juraja  Zrinjskoga  učiniše  naši  vijeće,  što  će  uraditi.  Ban  Erdedi, 
a  s  njim  i  Zrinski  svjetovahu,  da  se  cijela  naša  vojska  utabori 
kod  Siska  na  onom  otoku,  što  ga  čine  rijeke  Sava,  Kupa  i  Odra. 
S  toga  će  se  mjesta  lako  braniti  tvrdjava  Sisak,  obale  rijeka  čuvat 
će  jake  straže,  da  neprijatelj  k  njima  ne  provali,  a  hranu  će  do- 
važati  po  rijekama.  Auersperg  i  Eggenberg  bijahu  s  tim  mnijenjem 

1  Ibid. 

2  Isthvanfy:  o.  c.  str.  372. 

3  Gruber :  o.  c.  str.   105. 

4  Isthvanfy:  o.  c.  str.   372. 

5  Lopašić:  Spomenici  hrv.  Krajine  I.  str.   180. 
6Isthvanfy:  o.  c.    str.   372. 

7  Ibid.  1.  c. 

sporazumni,  protivio  mu  se  jedino  Gottfrid  Brenner,1  koji  je  imao 
1000  konjanika  i  pješačke  čete  Štajerske  i  Kranjske. 

On  je  predlagao,  da  je  najbolje  povući  se  natrag  do  Zagreba  i 
tamo  raspustiti  vojsku,2  a  svojim  je  staležima  javljao,  da  su  Erdedi 
i  Zrinski  i  ostale  krajiške  čete  namislile  vratiti  se  kući,  pa  će  i  on 
morati  kući  krenuti.3  Kad  se  u  vijeću  ne  mogahu  nikako  složiti, 
odlučiše,  da  će  se  povući  natrag.  Na  1.  kolovoza  stala  je  naša  vojska 
od  Petrinje  uzmicati.  Sprijeda  išla  su  kola  i  topovi,  za  njima  pje- 
šaštvo, za  pješaštvom  konjanici,  a  za  njima  čete  iz  Ugarske,  a  iza 
svih  išli  su  Hrvati  na  čelu  im  Zrinski  i  Toma  Erdedi ;  oni  su 
imali  štititi  vojsku  u  zaledju,  ako  bi  neprijatelj  navalio.  Uzmicalo 
se  tako  brzo,  da  se  uzmak  pričinjao  više  kao  bijeg.  Neprijatelj  pak 
držao  je  taj  sramotni  bijeg  za  kaku  izmišljenu  varku,4  pak  ih  nije 
ni  progonio  Kako  je  bilo  našemu  banu,  lako  si  možemo  pred- 
staviti, ali  ostati  samome  i  izvrći  se  navali  od  40  tisuća  ljudi,  što 
ih  je  vodio  beglerbeg,  nije  on  nikako  mogao  ni  smio,  jer  to  bi 
značilo  u  ludo  gubiti  glavu.  Zrinski,  koji  je  imao  najviše  ljudi, 
ode  u  Medjumurje,  ban  se  žalostan  povukao  u  Jastrebarsko,  Re- 
derer  se  pričinio  bolesnim,  a  Auersperg  se  vratio  u  Karlovac6  Be- 
glerbeg  se  zaputio  na  Sisak  i  počeo  ga  opsjedati/' 

Iz  pisma  Nikole  Selničkoga  biskupa  srijemskoga,  što  ga  pisao 
barunu  Davidu  Ungnadu,  razabiramo  najbolje,  kako  su  vojskovodje 
pogriješili  kod  Petrinje,  što  ne  poslušaše  savjet  bana  Erdeda,  da 
se  naime  utabore  kod  Siska  i  da  Sisak  brane,  jer  Turci,  kad  opa- 
ziše,  da  naši  ostaviše  Petrinju,  nagrnu  pod  Sisak  i  opsjednu  taj 
toliko  izkušani  grad.  Ondje  iskopaše  šanceve,  naperiše  na  Sisak 
lumbarde  i  stanu  udarati  na  gradske  zidine,  koje  bijahu  tek  nešto 
popravljene.  Na  Kupi  upravo  kod  sisačke  crkve  podigoše  Turci 
most,  te  prebaciše  svoju  vojsku  na  ovu    stranu.    U   gradu    bilo   je 


1  Ibid. 

2  Isthvanfv  1.  c. 


3  Gruber:  o.  c.  str.   108. 

4  Isthvanfv  1.  c. 

5  Lopašić:  Spomenici  hrv.  Kraj.  I.  str.   182. 
c  Ibid. 

50  kaptolskih  vojnika  i  toliko  Nijemaca.  Vojnici,  postavljeni  od 
staleža  štajerskih  na  stražu  gradu,  pobjegoše  svi  do  jednoga.  Turci 
su  grad  opsjedali  6  dana,  naši  se  ponesoše  viteški,  te  im  se  i  sami 
neprijatelji  čudili,  ali  pred  jačom  silom,  napokon  smalaksaše,  a 
doslije  nepobjedivi  Sisak  pade  u  ruke  Turcima.  Od  dvojice  kano- 
nika zapovjednika  u  Sisku;  Gašpar  Grandja  u  kreševu  poginu, 
a  Andriju  Kovačića  uhvatiše  Turci  živa  i  u  ropstvo  ga  odve- 
doše.1  Tako  pade  poslije  dva  mjeseca  u  turske  ruke  tvrdjava 
Sisak,  taj  stražar,  koji  je  doslije  branio  i  čuvao  „ostatke  ostataka" 
kraljevstva  hrvatskoga.  Turci  osvojivši  Sisak  provališe  prema 
Zagrebu,  njih  do  10  hiljada  robilo  je  i  palilo  od  Save  do  Božja- 
kovine.2 

Po  cijeloj  Hrvatskoj,  a  i  po  susjednim  Slovenskim  zemljama  za- 
vladao je  silan  strah.  Ljudi  se  sakrivali  po  šumama  i  po  grado- 
vima, jer  su  sela  bila  izložena  vječnim  provalama  turskim.  Kaptol 
zagrebački  posla  dragocjenosti  crkve  sv.  Stjepana  u  Bolonju.3 

Na  9.  septembra  piše  Nikola  Selnički  iz  Zagreba:  „Do  1000 
duša  odvedeno  je  u  preteško  sužanjstvo,  sad  prijeti,  da  će  i  Zagreb 
opkoliti,  te  utamaniti  čitavu  kraljevinu  Ovdje  u  posadi  ima  samo 
nekoliko  njemačkih  pješaka;  svi  ostali  razbjegoše  se  kućama  svojim. 

Nesloga  vojvoda  uzročit  će,  da  propadnu  i  ovi  neznatni  ostatci 
kraljevine,  a  jamačno  postradat  će  i  druge  susjedne  pokrajine, 
ako  ne  bude  tome  lijeka.4 

Ta  nesreća  hrvatskoga  naroda  došla  je  do  kraljevih  ušiju,  te 
on  upravlja  pismo  na  bana  hrvatskoga,  na  staleže,  na  biskupa  za- 
grebačkoga, u  kojima  ih  nagovara  i  zaklinje,  da  se  late  svim  silama 
posla,  da  predobe  od  Turaka  Sisak.6  No  tko  bi  to  radije  bio  učinio 
od  bana  Tome,  kad  bi  mu  bilo  moguće.  On  je  posve  nemoćan  u 
Jastrebarskom  gradu.  Sve,  što  je  god  imao,  potrošio  je  za  dugotrajna 
ratovanja  i  u  kraljevskim  službama.  On  je  voljan  i  Varaždin  pro- 

1  Lopašić:  Spom.  hrv.  Kraj.  I.  str.   181. 

2  Starine  XIX.  str.   66.  Lopašić:  Spom.  hrv.  Kraj.  str.   181. 
3Krčelić:  o.  c.  str.   297. 

4  Lopašić:  Spom.  hrv.  Kraj.   1.  c. 

5  Starine  XIX.  str.   66. 

dati,  samo  da  se  dobroj  stvari  pomogne.  Njegovi  su  kmetovi  gladni, 
on  ne  može  smoći  za  siromašne  ljude  hljeba,  a  beglerbeg  mu  je 
sva  imanja  opustošio.1  Uza  sve  to  nagovara  on  krajiške  zapo- 
vjednike da  se  predobije  Sisak  i  Petrinja,  a  i  sam  se  za  to  veoma 
brine.2  Kralj  posla  u  Hrvatsku  za  posadu  četu  plaćenika  pod  zapo- 
vjedništvom Dane  Frankola,  koji  je  sa  svojim  vojnicima  robeći  i 
otimljući  učinio  više  razbojstva,  nego  Turci.3  Zagrebčani  bili  su  pri- 
siljeni svaki  čas  podizati  tužbe  na  nadvojvodu  Maksimilijana  protiv 
tib  tudjinskih  silnika. 

Koncem  oktobra  kupili  se  po  Hrvatskoj  seljaci  za  vojnu,  da  se 
zauzme  Sisak/  a  i  nadvojvoda  Maksimilijan  poručuje  Zagrebčanima, 
da  je  naložio  pukovniku  Stjepanu  Grassweinu,  da  se  on  sa  staležima 
i  s  banovom  četom  složi,  da  se  odbije  neprijatelj.5  Videći  Turci,  da 
se  skuplja  po  Hrvatskoj  vojska,  prestaše  plijeniti  i  harati  dalje,  a 
i  bosanski  paša  morao  je  krenuti  u  Ugarsku,  jer  ga  je  veliki 
vezir  trebao,  koji  je  ondje  vodio  veliki  rat.6  No  ako  je  i  bosanski 
paša  ostavio  s  beglerbegom  Hrvatsku,  ipak  se  Turci  u  pomanjim 
četama  zalijetaju  u  Hrvatsku,  da  nagrabe  plijena.  Tako  se  u 
novembru  zaletjela  četa  od  3000  Turaka  i  harala  toliko  put  već 
poharano  Turopolje.7  Oko  Božića  pak  navalila  je  jedna  četa  na 
Jastrebarsko,  gdje  se  baš  nalazio  ban  Toma,  želeći  da  zapali  banov 
grad  i  cijelo  mjesto.  No  junački  Erdedi  suzbije  Turke  i  protjera 
ih.8  Tako  se  svršavala  god.  1593.  u  pripremi  za  novi  rat  s  Tur- 
cima, te  u  odbijanju  turskih  manjih  četa,  koje  se  svaki  čas  zalije- 
tale  sad  u  većem  sad  u  manjem  broju  u  naše  krajeve,  da  robe  i 
pale.  Stanje  u  Hrvatskoj  veoma  je  očajno.  „Preslatka  domovina, 
piše  biskup  Stjepanić,  sva  je  poharana". 9  Stanje  vojske  u  Hrvatskoj 


1  Ibiđ.  1.  c. 

2  Ibid. 

3  Krčelić:  o.  c.   str.   297. 

4  Lopašić:  Spom.  hrv.  Kraj.  1.  str.   182. 

5  Listina  u  akadem.  arkivu.  Acta   1593. 
c  Krčelić:  o.  c.  str.  297. 

7  Lopašić:  Spom.  hrv.  Kraj.  I.  str.   182. 

8  Lopašić:  Jastrebarsko.  Vienac  1881.  str.  361. 

9  Lopašić:  Spom.  hrv.  Kraj.  I.  str.   181. 

veoma  je  rdjavo,  a  vojskovodje  nijesu  složni,  svaki  hode  da  bude 
vrhovni  zapovjednik!1  Sto  narodu  ostave  Turci,  to  mu  otmu  nje- 
mački vojnici,  koji  dodjoše,  da  ga  brane.  Ban  je  bez  plaće,  dobra 
su  mu  poharana,  kmetovi  mu  nemaju  kruha.  Zar  je  moći  zami- 
sliti tužniju  sliku? 

Početkom  godine  1594.  imenova  Rudolf  II.  svojim  namjesnikum 
u  Hrvatskoj  nadvojvodu  Maksimiljana,  koji  postade  vrhovni  za- 
povjednik svih  četa.  Za  Ugarsku  imenuje  zapovjednikom  svih 
četa  nadvojvodu  Matiju.  Nadvojvoda  Maksimiljan  traži,  da  se  digne 
sveopći  ustanak  protiv  Turaka.  Prije  nego  li  će  Hrvati  dopustiti 
sveopći  ustanak,  trebalo  je  riješiti  jednu  stvar  s  dvorom.  Tim,  što 
je  nadvojvoda  imenovan  vrhovnim  zapovjednikom  u  Hrvatskoj, 
znala  bi  se  okrnjiti  banska  vlast,  a  to  Hrvati  nikako  ne  mogu  dopu- 
stiti. Zato  traže  od  dvora,  da  nadvojvoda  sporazumno  radi  s  banom, 
kako  to  ište  zakon  hrvatski  za  svakoga  kraljevskoga  vojvodu.  To 
bude  s  dvora  priznato,  a  onda  tek  moglo  se  raditi  o  sveopćem 
ustanku.2 

Prije  još,  nego  li  je  dvor  priznao,  da  će  nadvojvoda  raditi  spora- 
zumno s  banom,  poslao  je  Maksimilijan  u  Hrvatsku  po  svojem 
kapetanu  Gjuri  Vazleru  iz  Optuja  nekaki  nalog.  No  staleži  taj 
nalog  zabaciše  i  ne  uvrstiše  ga  medju  spise  kraljevstva.  Tako  su 
se  oni  borili,  da  se  njihovo  pravo  ne  vrijedja.  3 

Na  23.  marta  sazvao  je  ban  Toma  sabor,  koji  je  imao  pogla- 
vito raditi  o  sveopćem  ustanku,  ali  istaknute  su  na  njem  i  neke 
druge  nevolje,  koje  zemlju  i  narod  biju. 

Sto  se  tiče  sveopćeg  ustanka,  ustat  će  svi  prelati,  velikaši  i  ple- 
mići kao  i  svi  ostali  posjednici,  te  će  osobno  prisustvovati  u  bu- 
dućem ratu.  Još  će  svaki  od  te  gospode  bez  iznimke  dati  od  10 
dimnjaka  po  jednoga  konjanika  potpuno  opremljena.  Za  županiju 
varaždinsku  odredjeno  bijaše,  da  će  od  svakih  vrata  dati  po  dva 
pješaka  mušketira,    isto  toliko  i  okružje    plemićkoga   suca    Kuzme 


1  Ibiđ.  1.  c. 

2  Smičiklas:  Povjest  Hrv.  II.  str.  84. 
3Krčelić:  o.  c.  str.   298. 

Korenskoga  u  županiji  križevačkoj.  Nesposobni  za  rat,  šalju  na 
mjesto  sebe  svoga  zamjenika.  Kanonici  zagrebački,  i  to  svaki  po- 
jedini, dat  će  po  jednoga  konjanika,  a  braća  Paulini  iz  Lepoglave 
poslat  će  četiri  dobro  naoružana  konjanika.  Grad  Zagreb  dat  će 
60  pješaka  mušketira;  Varaždin  200;  Križevac  150;  Koprivnica 
30;  a  Samobor  40.  K  tome  dat  će  Juraj  Zrinski  100  pješaka  mu- 
šketira, a  grof  Trsački  50  pješaka.  Takodjer  dužni  su  prisustvo- 
vati sveopćem  ustanku  i  trgovci,  kojima  imutak  vrijedi  najmanje 
500  for.,  a  uzdržavat  će  i  jednoga  konjanika.  Dovoz  ratnih  sprava 
preuzet  će  županija  zagrebačka  i  križevačka.  Sve  to  zaključeno 
je,  da  se  mora  učiniti  pod  prijetnjom  globe.  Tako  će  velikaši  i 
slobodni  gradovi,  ako  ne  bi  došli  na  sveopći  ustanak,  ili  ako  bi 
prije  svršetka  otišli,  platiti  globu  od  200  for.  Jednostavni  ple- 
mići posjednici  platit  će  24  for.,  a  posjednici  samo  jedne  sesije 
platit  će  12  for,  ako  ne  dodju.1 

Kako  znamo,  da  je  lane  neprijatelj  Turčin  gotovo  svu  zemlju 
poharao,  nije  nam  ni  za  čudo,  što  staleži  izjavljuju,  da  vlada  takav 
glad  u  zemlji,  da  narod  korijenje  jede,  a  mnogi  umiru  od  gladi.  Je- 
dina nada  tužnoga  naroda  sada  je  u  Boga,  a  po  tom  željno  očekuje 
nadvojvodu,  da  se  zametne  rat,2  K  svemu  dolazi  i  ta  nesreća,  što 
njemački  konjanici  siromašni  narod  najljuće  svojini  otimačinama 
vrijedjaju.  Oni  otimlju  ljudima  konje,  kolju  im  blago,  sve  što  imadu 
vrijedno  po  kućama  grabe  i  odnose  kao  Turci.  Staleži  očajni  za- 
kljinju  upravo  nadvojvodu,  da  zametne  sada  rat,  jer  se  dade  sada 
zgodnije  oduprijeti  neprijatelju,  nego  u  drugoj  prilici,  budući  je 
Turčin  po  ugarskim  stranama  razasut.3  Kakogod  su  hrvatski  sta- 
leži molili  i  zaklinjali  nadvojvodu,  da  dodje  u  Hrvatsku,  on  je  ipak 
krzmao  i  zatezao  svojim  dolaskom. 

Ne  mogući  više  odoljeti  prošnjama  i  pozivima  kao  iz  Hrvatske, 
tako  iz  Kranjske  i  Štajerske,  odluči  se  ipak  nadvojvoda  poći  u 
Hrvatsku,  da  stane  na  čelu  vojsci  i  povede  je  pod   Petrinju.    Svoj 


1  Articuli  statuum  et  ordinum  etc.   in  o.  c.  VIII.   str.   497.  et   soqv. 

2  Ibid.  str.  500. 

3  Ibid.  str.  501. 


79 

dolazak  javi  banu  Tomi  Erdedu  pismom  i  ureče  dan  dolaska  za 
15.  srpnja.  Eggenberg,  Grasswein  i  Lenković  dobiše  naloge,  da  pri- 
prave sve,  što  je  za  opsadu  Petrinje  nužno.1  U  Hrvatskoj  se  to 
jedva  dočekalo. 

Ban  Toma  pozva  namah  po  zaključcima  zadnjega  sabora  na 
noge  sve  plemstvo  i  svu  zemlju.  Sve  je  ustalo  listom.  Spremilo 
se  topova,  hrane  i  ostalih  nužnih  sprava  za  opsadu  Petrinje, 
pridružiše  se  i  krajiške  čete.  Sve  je  bilo  spremno  ali  nadvoj- 
vode nema.  Prošao  15.  srpnja,  došao  već  i  20.,  a  nadvojvoda 
još  ne  dolazi.  Ne  mogući  ga  naši  dočekati  krenu  oni  21.  srpnja 
sami  pod  Petrinju  i  ondje  se  utabore.  Broj  vojske  iznosio  je  oko 
16  hiljada.2  Došavši  pod  Petrinju  utaboriše  se  u  ravnici,  koju  op- 
tječe  Kupa,  nabacaju  još  iste  večeri  nasipe  i  postave  na  njih  topove. 
Sutra  dan  počeli  su  sastavljati  most  preko  Kupe  od  24  ladje,  koje 
sobom  na  kolima  dovezoše.  Osim  bana  bijahu  vojskovodje  poznati 
nam  Eggenberg,  Grasswein  i  Juraj  Lenković  od  Podbrežja.* 

U  Petrinji  zapovijedahu  Erdoglis  i  Rustanbeg.  Kad  oni  opaziše, 
da  naši  grade  most,  poslaše  150  konjanika,  da  naše  u  tom  poslu 
spriječe.  Kako  su  Turci  nenadano  naletjeli  i  ubili  nekoliko  radnika 
na  mostu,  tako  uplašiše  cijeli  tabor.  No  naši  oporavivši  se  od  straha, 
nastaviše  dalj<»  graditi  i  dovršiše  srećno  most,  preko  kojega  pohr- 
liše  prijeko  i  potjeraše  Turke.  Pao  je  tu  Regefaga,  a  4  topa  naši 
zarobiše. 

Na  24.  srpnja  prispio  je  nadvojvoda  MaksimiJijan  u  Zagreb,  a 
na  27.  srpnja  došao  je  preko  Save  do  Letovanića. 8  Naši  su  već  u 
to  imali  jedno  veće  kreševo  s  Turcima,  u  kojem  poginu  naših  do 
90.  Na  28.  srpnja  prispije  Maksimilijan  u  tabor  sa  1000  konja- 
nika, a  1.  kolovoza  utabori  se  pod  Petrinjom  sa  cijelom  vojskom. 

1  Krčelić :  o.  c.  str.   299. 

-  Isthvanfy:  o.  c.  str.   387. 

*  Sin  jo  to  glasovitoga  Ivana  Lenkovića.  Od  g.  1578. — 1593.  zapo- 
vijedao je  uskocima.  Kad  je  g.  1593.  umro  Andrija  Auersperg,  kralj 
Rnđolf  II.  povjeri  njemu  karlovački  generalat  i  zapovjedništvo  nad 
krajinom.  Bio  je  to  najratoborniji  general,  što  je  krajinom  zapovijedao. 
Lopašić :  Karlovac,  str.   182. 

3  Krčelić :  o.  c.  str.   299. 

Krvava  borba  vodila  se  pod  Petrinjom  punih  deset  dana.  Osobito 
lijepo  i  hrabro  istakoše  se  Senjani.  Rustan  beg  videći,  da  ne  će 
moći  odoljeti,  zapali  Petrinju  i  pobježe.  Tako  dodje  na  10.  kolo- 
voza ta  znamenita  tvrdja  našim  u  ruke,  dok  je  već  prije  zauzeo 
hrabri  general  Lenković  Hrastovicu  i  Gore.  Kad  su  Turci  u  Sisku 
vidjeli,  da  Petrinja  gori,  zapališe  i  oni  Sisak  i  nagnuše  u  bijeg. 
Ban  i  njegovi  konjanici  dadoše  se  za  njima  u  potjeru  i  pohvataše 
sve,  koji  ne  utekoše  na  ladjama  U  Sisku  dopade  našima  u  ruke 
20  topova,  koje  su  izvadili  iz  vode,  što  su  ih  bježeći  Turci  po- 
bacali  bili.1 

Tako  naši  u  kratko  vrijeme  od  22  dana  zadobiše  natrag  4  tvr- 
djave.2 

Sad  je  trebalo  napredovati  dalje,  ali  nadvojvoda  Maksimilijan 
mjesto  da  napreduje,  raspusti  vojsku  i  vrati  se  u  Gradac.3  Kratki 
njegov  boravak  u  Hrvatskoj  nije  Hrvatskoj  gotovo  ništa  koristio, 
a  ona  obećanja,  kojima  je  dvor  Hrvate,  da  ih  umiri,  obmamljivao, 
pokazala  su  opet,  da  je  dvoru  više  do  obmame,  nego  do  zbilje.  Osta- 
vivši nadvojvoda  osvojene  tvrdjave  slabo  ili  nikako  utvrdjene,  dao 
je  Turcima  samo  priliku,  da  ih  doskora  osvoje. 

U  to  baš  nekako  vrijeme  pozva  Rudolf  II.  Tomu  Erdeda  u 
Prag,  da  bude  kraljev  punomoćnik  kod  ugovora,  što  ga  je  sklapao 
Sigismund  Batori*  vojvoda  erdeljski,  s  Rudolfom  II.  Bilo  je  to  veliko 
odlikovanje  za  bana  Tomu,  jer  je  stvar,  o  kojoj  se  radilo  bila  važna, 
a  osim  njega  bili  su  punomoćnici  najznamenitiji  ljudi  u  državi.4  Sva- 
kako se  pokazuje,  da  je  kralj  držao  mnogo  do  državničkih  sposobnosti 
bana  Tome.  Dok  je  Toma  bio  u  Pragu  zabavljen  državopravnim 
pitanjima,  dotle  su  u  Hrvatskoj  staleži  izjavili,  da  oni  nijesu  dužni 

1  Gruber:  o.  c.  str.   126. 

2  Isthvanfv :  o.  c.  str.  389. 
8  Krčelić :  o.  c.  str.   300. 

*  Poslije  smrti  Zapoljine  1571.  izabraše  Erdeljski  staleži  za  svoga 
vojvodu  Stjepana  Batora,  a  kad  taj  posta  poljskim  kraljem,  brata  mu 
Krištofora.  Po  smrti  Krištofora  Batora  (1581.)  naslijedi  ga  sin  Sigis- 
mund, kojemu  se  nije  svidjalo,  što  su  erdeljski  vojvode  turski  vazali, 
zato  naumi  sklopiti  ugovor  s  Rudollom  II.  O  tom  ugovoru  pobliže  piše 
Isthvanfv  o.  c.  str.  401. 

4  Ibid.  1.  c. 

svojim  četama  braniti  osvojene  zemlje  preko  Kupe.1  Učinili  su  to  ja- 
mačno i  za  to,  jer  je  snaga  njihova  posve  iscrpena  bila.  Kralj  ni  nad- 
vojvoda ne  poslaše  nikake  pomoći  u  osvojene  tvrd  je,  pak  se  ne  ču- 
dimo, šio  Turci,  videći  u  kakom  se  položaju  nalazi  Hrvatska,  namah 
se  spreme,  da  se  osvete  Hrvatima  za  nedavno  doživjele  poraze.2 

Rustan-beg  i  Erdoglis -beg  zapute  iz  Kostajnice  sa  svojim  če- 
tama, da  zauzmu  natrag  osvojene  tvrdjave.  Kako  je  posada  bila 
neznatna  i  slaba,  nije  joj  preostalo,  nego  kukavno  pobjeći.  Tako 
pade  opet  u  turske  ruke  Hrastovica,  Petrinja  i  Gore.  A  Erdoglis 
krene  u  Turopolje,  da  ga  plijeni  i  hara.  Medjutim  sad  je  bio  loše 
sreće,  jer  ga  Eggenberg  kod  Kupe  uhvati,  vojsku  mu  potuče,  oteti 
plijen  ugrabi,  a  njega  živa  zarobi.  Poslije  bješe  Erdoglis  odveden 
u  Požun  i  pogibe  tamo  u  tamnici.  No  ta  pobjeda  Eggenbergova 
osta  bez  koristi  po  Hrvatsku,  jer  osvojeni  gradovi  ostadoše  u  ru- 
kama turskima.3 

Kad  se  uredilo  pitanje  ugovora  izmegju  Rudolfa  II.  i  Sigis- 
munda  Batora,  stao  je  rodoljubni  ban  iznositi  pred  kralja  nevolje 
i  rane,  koje  nepravedno  Hrvatska  podnositi  imade.  Iznesao  je  ban, 
kako  njegova  vojska,  otkako  je  on  ban,  nije  plaćena,  uputio  je 
kralja  o  zulumu  njemačke  vojske,  a  upoznao  ga  i  s  drugim  teškim 
ranama  hrvatskim.  No  kad  je  vidio,  da  se  ni  kralj,  ni  njegov  ka- 
binet ne  osvrću  na  njegove  opravdane  tužbe,  nije  mu  preostalo  drugo 
nego  da  zahvali  na  toliko  puta  i  toliko  načina  povrijedjenoj  banskoj 
časti.4  Naš  historičar  spominje,  da  je  sam  Toma  Erdedi  zapisao 
kao  jedan  od  glavnih  uzroka  svojoj  zahvali  i  taj,  što  mu  kralj 
nije  podijelio  grofoviju  Pazinsku  u  Istri  za  naknadu  troškova, 
što  ih  je  on  iz  svojih  imanja  potrošio  u  kraljevskoj  službi.  Prigovorio 
je  Toma  i  nepravednom  otcijepljenjenju  Istre  i  gore  naznačene  gro- 
fovije od  kraljevstva  hrvatskoga.0  Kralj  Rudolfll.  odgovorio  je  na 
njegov    prigovor,    da    on   može   po    svojoj    volji    raspolagati  svojim 


1  Krčelić :  o.  c.  str.   300. 

2  Isthvanfv:  o.  c.  str.  400. 
8  Ibid.  1.  c. 

4  Fessler:  Die  Geschichte  đer  Ungarn.  VIII.  str.   25G. 

5  Krčelić:  o.  c.  str.   302. 

zemljama,  kao  što  i  ban  svojima.  Na  to  je  ban  odmah  predao 
svoju  zahvalnicu  na  banskoj  časti. 

Vijest  o  zahvali  Erdedovoj  na  banskoj  časti  prenerazila  je 
Hrvatsku.  Na  15.  maja  sastaju  se  staleži  i  redovi  na  sabor,  da  se 
posavjetuju,  što  im  je  sada  u  tim  prilikama  činiti. 

Tužni  i  zdvojni  obraćaju  se  na  nadvojvodu  Maksimilijana.  Ta 
njemu  je  poznato,  da  je  ban  u  Pragu  pred  kraljem  zahvalio  na 
banskoj  časti.  Znade  on,  da  je  bansku  zastavu  u  Požunu  nadvoj- 
vodi Matiji  predao,  a  u  današnjem  saboru  ( 15.  svibnja  1595.)  pred 
svima  je  staležima  predao  ostavku.  On  je  pače  jasno  izjavio,  da 
ne  može  ni  pod  koju  pogodbu  ostati  i  nadalje  ban.  Njegovi  voj- 
nici nijesu  dobili  nikakove  plaće,  nije  im  dana  nikakova  zadovolj- 
ština za  cijeloga  njegova  banovanja.  Spominju  nadalje  staleži  ne- 
pravdu, što  se  dogodila  banu,  kad  je  htio  kupiti  grofoviju  pazinsku. 
Nadvojvoda  Maksimilijan  bio  je  banu  obećao,  da  će  mu  osigurati 
kupovninu  grofovije  pazinske,  što  se  zove  Mitteburg  u  Istri,  ali  je 
protiv  toga  ustao  nadvojvoda  Ferdinand  i  njegova  majka.  Ban  se 
ne  nalazi  više  u  milosti  dvora,  njegova  sva  dobra  opustošena  su, 
on  ne  može  dalje  vršiti  banske  službe.  Ožalošćeni  staleži  bez  bana 
ne  znadu  na  koga  bi  se  obratili.  Zakljinju  zato  nadvojvodu  Bogom, 
da  ih  u  tim  teškim  vremenima  i  u  najvećoj  neprilici  ne  ostavi. 
Neka  on  kod  kralja  uznastoji,  ako  se  sadanji  ban  ne  uzmogne 
s  kraljem  složiti,  da  im  kralj  što  prije  postavi  bana.  Novi  ban  neka 
bude  pripadnik  ovoga  kraljevstva  neka  bude  čovjek  vješt  oružju, 
ali  naš.  Kralj  treba  da  ga  kraljevstvu  predstavi  s  banderijem  po 
prastarim  običajima  kraljevstva.  „Jer  ako  staleži  ne  budu  imali 
bana,  neka  znade  njegova  jasnost",  vele  doslovno,  „kao  stvar  naj- 
sigurniju, da  se  oni  ni  jednome  generalu  tudje  narodnosti  poko- 
ravati ne  će,  niti  će  s  njim  izaći  u  rat,  pa  makar  svi  zajedno  i 
s  domovinom  poginuli.  Oni  će  i  najkrajnije  poduzeti  prije,  nego  im 
se  okrnji  sloboda  u  toj  točci".1 

U  tim  prilikama  tako  odrješita  izjava  naših  staleža  pokazuje 
nam  u  prvom  redu  njihovu  odlučnost,  a  onda  poštovanje  i  ljubav 
k  njihovim  pravima  vlastitom  krvlju  toliko  puta  posvećenima. 

1  Articuli  Dominorum  et  Nobilium  etc.  iu  o.  e.  VIII.  str.  502. 

Ne  propušta  sabor,  da  i  banu  Tomi  istom  zgodom  svečano  ne 
prizna,  da  je  u  domovinskoj  službi  bio  uvijek  spreman,  a  davao  je 
za  domovinske  potrebe  i  iz  svoga  vlastitog  imutka,  za  domovinu 
izlagao  je  i  svoj  život* 

0  uspostavi  Tominoj  na  bansku  čast  nije  moglo  biti  više  ni  go- 
vora. Dvor,  koji  je  preduzeo  krnjiti  hrvatski  ustav,  vidio  je,  da 
mu  je  Erdedi  na  putu,  jer  je  Erdedi  uvijek  ustajao  na  obranu 
hrvatskih  pravica.  Toga  radi  je  dvor  želio,  da  se  Erdeda  riješi.  Toma 
pak  nije  mogao  više  trpjeti,  da  se  hrvatska  prava  toliko  vriedjaju 
sa  svih  strana,  on  sam  izjavljuje  pred  staležima,  da  ne  prima  po- 
novno uz  nikoju  pogodbu  banske  časti.1 

Sreća  je  bila  po  Hrvatsku,  što  se  sav  veliki  rat  vodio  na  po- 
ljanama Ugarske,  gdje  su  carske  vojske  pod  vojvodom  Karlom 
Mansfeldom  pobjedjivale,  te  je  u  Ugarskoj  stizao  Turke  udarac  za 
udarcem.  Ta  nesreća  u  Ugarskoj  nije  im  dala  vremena  da  misle 
na  Hrvatsku.  Hrvati  su  mogli  otpočinuti  malo. 

Položivši  bansku  čast  povuče  se  Toma  Erdedi  na  svoje  dobro  u 

v 

Metliku.  Želio  je  i  on  otpočinuti  od  dvanaestgodišnjeg  teškog  i  na- 
pornog rada,  koji  je  bio  uvijek  na  korist  naroda  i  domovine.  No 
ipak  nije  propustio,  da  i  nadalje  budnim  okom  prati  javne  poslove 
kraljevstva.  Nije  mogao  dopustiti,  da  zardja  mač  u  koricama  nje- 
govima, pa  ako  i  nije  bio  više  ban,  hrli  on  kao  i  svaki  drugi 
plemić  u  sredini  kolovoza  iste  godine  1595.  pod  zidine  Petrinjske, 
da  s  Herbersteinom,  Lenkovićem  i  s  drugima  otme  Turcima  Petrinju.3 
Petrinja,  Hrastovica  i  Gore  padaju  opet  našima  u  ruke.  Rustan-beg, 
taj  krvni  neprijatelj  Hrvatske,  koji  je  mnogu  tešku  ranu  zadao 
hrvatskome  narodu,  nadje  pod  Petrinjom  svoju  smrt.  Dionik  te  slave 
i  pobjede  opet  je  naš  Toma,4  no  sada  ne  više  kao  ban,  nego  kao 
običan  plemić. 

*  Ad  instantiani  Spectabilis  et  Magnifici  Domini  Thomae  Erdodi  etc. 
Comitis  et  Bani,  qui  in  defensione  Regni  sese  semper  alacrem, 
promptum,  paratum  ot  benevolum,  non  sine  raagna  erogatione  et  ex- 
pensis  rerum  suarura,  periculoque  vitae,  a  certis  jam  annis  iu  bauatu 
exhibuisset  .  .  .  Ibid  VIII.   510. 

1  Ibid.  1.  c. 

2  Kreelic:  o.  c.  str.  302. 

3  Ibid.  1.  c. 

4  Ibid.  * 


IV.  DIO. 

Od  godine  1595.— 1624. 

Od  polovice  maja  do  polovice  decembra  čekala  je  Hrvatska  na 
novoga  bana.  Čuvši  dvor  za  odlučnu  i  ozbiljnu  izjavu  hrvatskih  sta- 
leža naimenuje  Hrvatima  u  decembru  dva  bana  na  mjesto  Tome 
Erdeda.  Jedan  imenovani  ban  bijaše  biskup  zagrebački  Gašpar  Stan- 
kovački,  a  drugi  Ivan  Drašković  trakošćanski,  kapetan  križevački;1 
ali  ni  jednoga  ne  dade  ustoličiti.  Na  17.  prosinca  sakupio  se  sabor, 
ne  više  kao  doslije  „ex  edicto  domini  bani",  nego  „ex  edicto  domi- 
norum  comitum  comitatuum  huius  regni".  Sabor  doduše  zna,  da  su 
izabrana  dva  bana,  ali  kralj  im  još  do  sada  nije  poslao  plaće  za 
vojnike,  niti  su  izabrani  bani  položili  prisegu  vjernosti  po  starom 
običaju  pred  staležima  i  redovima,  pače  oni  nemaju  još  ni  banskog 
banderija.  Sve  to  ponukalo  je  staleže,  da  se  skupe  u  sabor,  koji 
su  sazvali  župani  županija,  te  da  u  njem  jednoglasno  stvore  za- 
ključke korisne  po  daljni  opstanak  tužne  im  domovine.2 

U  tom  saboru  radilo  se  o  novim  banima,  o  utvrdi  Petrinje,  a  rije- 
šila se  tom  prigodom  i  neka  privatna  pitanja  3 

U  prvoj  polovici  siječnja  1596.  imenovao  je  kralj  komisare, 
koji  će  uvesti  i  predstaviti  staležima  nove  bane.  Imenovani  komi- 
sari  bijahu:  Nikola  Ištvanfi  i  Matija  Bazarić.4 

Na  11.  januara  1596.  sazvao  je  Toma  Erdedi  sabor  ako  i  ne  više 
kao  ban,  a  ono  „authoritate  caesareae  et  regiae  maiestatis".  Na  tom 
saboru  budu  po  kraljevim  komisarima  uvedeni  novi  bani  i  staležima 

1  Fessler:  o.  c.  VIII.   str.   257. 

2  Articuli  dominorum  statuum  etc.  in  o.  c.  VIII.  str.  512. 

3  Ibid.  1.  c. 

4  Ibid.  str.  519. 

predstavljeni.  Po  starom  običaju  položiše  i  prisegu,  samo  biskup 
Stanko vački*  položi  prisegu  u  biskupskom  gradu,  jer  je  bio  slaba 
zdravlja;  a  Drašković  po  običaju  položio  je  prisegu  u  župskoj  crkvi 
sv.  Marka.1  To  je  zadnji  službeni  čin  Tome  Erdeda,  što  gaje  obavio 
pod  vladom  Rudolfa  II.  Mislio  je  Toma,  da  će  se  moći  naužiti  mira  na 
svojim  imanjima,  što  su  ostala  nepoharana  od  Turaka,  ali  se  prevario. 

Već  početkom  septembra  prosu  se  Hrvatskom  glas,  da  vezir 
Ahmed  vodi  ravno  na  Petrinju  jaku  vojsku  do  30  hiljada  ljudi. 
U  Petrinji  bio  je  zapovjednik  Dane  Frankol  i  Gjuro  Prestočić,  a 
uz  njih  jedva  do  350  ljudi.2  Kako  se  glasalo,  tako  se  zbilja  do- 
godilo. Ogromna  vojska  opsjednu  Petrinju  sa  svih  strana.  Veliki  se 
vezir  kune  svecem  Muhamedom,  da  ne  će  ispod  Petrinje,  dok  je 
ne  pridobije.  Strašno  su  udarali  na  Petrinju  Turci,  ali  se  junački 
branili  naši.  Ahmed  je  upotrebio  sve,  što  se  moglo,  da  je  zauzme, 
naši  pak  odbijali  napadaje  junačkom  srčanosti.  Ban  Drašković 
skupi  brže  bolje  banske  čete,  sjedini  se  s  Eggenbergom  i  sa  su- 
sjednim slovenskim  četama  i  utabori  se  kod  Siska.  Pozva  u  pomoć 
generale  Lenkovića  i  Herbersteina,  koji  se  odazvaše.  Naš  Toma 
Erdedi  nije  takodjer  mogao  ni  smio  u  tako  važnoj  bitci  izostati.  Brzo 
sakupi  i  on  svoje  čete  i  pridruži  se  banu  na  putu  pod  Petrinju.3  Od 
Petrinje  dijelila  je  kršćansku  vojsku  samo  Kupa,  ali  k  tvrdjavi 
petrinjskoj  nije  se  nikako  moglo,  jer  su  je  Turci  posve  opkolili. 
Trebalo  se  s  neprijateljem  ogledati  na  otvorenom  polju,  valjalo  je 
prijeći  Kupu,  no  pošto  je  ona  od  velikih  kiša  nabujala  bila,  tre- 
balo je  povući  se  natrag  i  kod  Siska  je  proći.  Da  se  posada  u 
gradu  ne  zabuni  i  ne  preda,  poručiše  joj  svoj  naum  po  Martinu 
Senjaninu,  kojemu  uspije  varkom  doći  u  tvrdjavu. 

Dok  su  naši  kretali  prema  Sisku,  navali  do  7  hiljada  Turaka 
za  njima  preko  Kupe  misleći,  da  naši  od  straha  pred  Turcima 
bježe.   No  naši  se  okrenuše  i  razvije  se  bijesan  boj.  Domala  Turci 

*  Biskup  Stankovački  nije  dugo  banovao,  jer  je  već  30.  juna  iste 
godine  umro.  Sada  osta  ban  Ivan  Drašković  bez  druga.  Krčelić:  o.  c. 
str.  305. 

1  Articuli  Dominorum  et  Nobilium  etc.  VIII.  str.  519. 

2Smičiklas:  Povj.  Hrv.  II.   87. 

3  Isthvanfv:  o.  c.  str.  422. 

uzmakoše,  do  3  hiljade  proguta  ih  Kupa.1  Sam  se  Ahmed  preplašio 
tog  poraza.2  Stade  namah  spremati  prtljagu  i  otpravi  ju  s  topo- 
vima prama  Kostajnici,  ali  sam  sa  8000  ljudi  ostane  u  taboru.  Drugi 
dan,  kad  se  naša  vojska,  dolazeći  od  sisačke  strane,  sve  više  pri- 
bližavala Turcima,  pa  kad  je  k  tome  provalila  i  petrinjska  po- 
sada iz  tvrdjave,  nagnuše  Turci  u  bijeg,  a  prednjačio  im  sam  Ahmed. 
Naši  se  dadoše  za  njima  u  potjeru,  mnogo  ih  pobiše,  zarobiše 
mnoge,  dva  barjaka  i  dva  velika  topa  panu  našima  u  ruke.3 

Kako  se  tu  ponijeo  Toma  Erdedi,  svjedoči  nam  sam  kralj  Ru- 
dolf  II.,  koji  mu  u  darovnici  od  god.  1607.,  kojom  ga  postavlja 
za  nasljednoga  župana  županije  varaždinske  doslovno  o  toj  Pe- 
trinjskoj  bitci  piše:  „Cumque  demum  Zerdar  Passa  praegrandi 
centum  milium  armatorum  manu  Petrinia  occupare  volens  obse- 
disset,  tu  comes  Erdodv  cum  aliis  regni  proceribus  nostrisque 
copiis  auxiliaribus  viriliter  armatus  hosti  in  oposito  castra  nostra 
posuisti,  et  ad  pugnam  provocatus  non  solum  ab  arcis  impugnatione 
desistere  coegisti,  sed  etiam  caesum  fungatumque  Turcam  fugam 
capessere  adagisti,  atque  hoc  pacto  statione  tua  fortiter  retenta  in- 
signi  de  hostibus  trophaeo  potitus  fuisti.4 

Još  god.  1584.  oženio  je  Toma  Erdedi  jedinicu  kćer  Krste 
Ungnada  imenom  Mariju,6  a  s  njom  kao  miraz  dobio  je  varaždinski 
posjed.  Dakako  da  je  radi  toga  posjeda  došlo  veoma  često  do  prepi- 
raka  izmedju  Tome  Erdeda  i  gradjana  grada  Varaždina, G  kao  i 
izmedju  ostale  obližnje  vlastele.7  Medjutim  ipak  je  Erdedi  sve  do 
151)6.  mirno  uživao  varaždinski  posjed.  No  u  novembru  iste  godine 
general  varaždinske  krajine  Sigismund  Herberstein,  otme  mu  razboj- 
ničkim   načinom   grad  Varaždin  i  sva    okolišna   imanja,    a  njegovi 


1  Ratkav:  o.  c.   str.   177. 

2  Ibid.  * 

3  Isthvanfv:  o.  c.  str.  402.  Ratkav  o.  c.  1.  c.  Valvasor  o.  c.  str,  545. 

4  Janković:  Pabircipopovjesti  županije  varaždinske.  Listina  u  prilogu  I.. 

6  Elenchus    Cronologicus.   M.   G.  Kovačić:   Script.  rer.  hung.  min.  II. 
str.  425. 

0  Janković :  o.  c.  str.   20. 

7  Prepirka  s  Gjurom  Zrinskim.   Listina  u  zemaljskom  arkivu  N.  R.  A. 
fasc.  447.  No  40. 

arkibuziri  oteše  imanja  Ištvanrijeva  i  podravskih  plemića  sve  do 
Koprivnice.1  Ogorčen  i  u  svojem  pravu  povrijedjen  prosvjeduje 
Toma  Erdedi,  a  i  staleži  se  zgražaju  u  saboru  nad  tim  nečuvenim 
postupkom.2  Medjutim  ti  prosvjedi  nijesu  ni  došli  do  kraljevih  ušiju, 
jer  se  praškoga  kabineta  nije  obijesni  Nijemac  trebao  bojati,  a 
bivšemu  banu  mogao  je  lako  prkositi.3 

Kako  smo  razabrali,  Turčin  je  poharao  mnoga  dobra  Erdedijeva, 
a  sad  eto  njemačka  vojska,  koja  je  već  toliko  zuluma  učinila  u  Hr- 
vatskoj, usudjuje  se  s  generalom  na  čelu  oteti  bivšemu  banu  njegov 
zakoniti  posjed,  a  nikoga  nema,  tko  bi  toj  otimačini  na  put  stao. 
Boljelo  je  Tomu  Erdeda,  što  u  Hrvatskoj  tudjinci  zapovijedaju, 
koji  mjesto  da  Hrvatsku  brane,  u  svojoj  obijesti  čine  veći  zulum 
nego  Turci. 

Na  saboru  od  28,  januara  1597.  opet  prosvjeduje  Toma  protiv  oti- 
mačine Herbersteinove.  Sabor  nalaže  nuncijima,  koji  polaze  na  sabor 
u  Požun,  da  se  „gravissima  cum  quaerela"  potuže  i  staležima  ugar- 
skima i  nadvojvodi  radi  nepravda,  što  ih  Hrvatskoj  nanesoše  Her- 
berstein  i  njegovi  arkibuziri.4  Ako  se  gotovo  u  svakom  saboru  pro- 
testiralo protiv  nepravde  nanesene  banu,  ipak  se  to  pitanje  riješilo 
tek  gqd.  16l)7.,  kad  je  opet  Toma  grad  varaždinski  i  varoš  kra- 
ljevom darovnicom  dobio.5 

Do  to  doba  boravio  je  Toma  na  svojim  dobrima,  koja  su  mu 
od  Turaka  poštedjena  ostala.  Mogao  je  mirnije  pratiti  dogadjaje, 
koji  se  razvijali  u  Hrvatskoj,  jer  od  zadnje  provale  Ahmedove 
nema  u  Hrvatsku  veće  provale  turske.  Tu  i  tamo  provaljuju  manje 
čete,  ali  budu  gotovo  uvijek  suzbijene.  Hrvati  pače  postaju  od 
1596.  ofenzivni. 

Oni  provaljuju  u  većim    ili   manjim    odjelima  na  Turke  po  Sla- 

1  Krčelić:  o.  c.  str.   385. 

2  Articuli  etc.  in  o.  e.  VITI.  str.  539. 

3  Fessler:  o.  c.  VITI.  str.   257. 

4  Memoriale  supor  tractatibus  Dominorum  Regnicolarum  etc.  u  Monum. 
Hung.  hist.   VIII.   str.   541. 

fi  Janković  :  o.  c.  Listina  I.  u  prilogu.  Lopašić:  Prilozi  za  povjest 
Hrvatske.  Starine  XIX.  str.   75. 

voniji1,  gdjegdje  uspijevaju,  ali  budući  nema  jedinstvene  organi- 
zovane  sile,  koja  bi  imala  zadaću,  da  otme  Slavoniju  ispod  turskog 
jarma,  ne  možemo  još  o  uspjesima  govoriti.  Medjutim  ideja  o 
obrani  Slavonije  živo  je  već  zapretena  u  srce  narodno  pod  konac 
16.  stoljeća. 

Na  žalost  pala  je  godine  1600.  u  ruke  turske  Kaniža,  ta 
jaka  obrana  Hrvatske  sa  sjevera,  te  je  tako  Hrvatska  postala 
otvorena  sa  sjevera  novome  jednome  neprijatelju  naime  Tatarima 
krimskim.  Te  Tatare  pozvala  je  porta  u  Ugarsku,  kad  je  već  ona 
neprestanim  ratovanjima  u  Ugarskoj  iznemogla  bila,  a  njezina  vojska 
uzdanica:  janjičari,  svak  bi  se  čas  pobunili.  Tatari  bijahu  bič  civi- 
lizovanih  naroda,  oni  su  provaljivali  u  Hrvatsku  preko  Medjumurja, 
a  nosili  su  ovamo  palež.2  Tako  oni  g.  1600.  poharaju  Medjumurje 
sve  do  Preloga.  Odavle  polaze  u  Slavoniju,  gdje  uhvate  kopriv- 
ničkog generala  Jakoba  Grassweina,  a  400  vojnika  mu  pogubiše.3 
Dakako,  da  su  te  nevolje  zabrinule  sabor  hrvatski,  koji  je  sada 
opet  bio  prinužden  obratiti  se  na  iskušanog  borioca  i  vojskovodju 
Tomu  Erdeda.  „Na  prošnju  čitavoga  kraljevstva",  primi  on  po- 
nudjenu  mu  čast  kapetana  kraljevstva :  „cum  plena  eiusdem  officii 
auctoritate".4  On  i  ban  radit  će  sporazumno  u  obrani  domovine, 
a  Toma  će  radi  provale  Turaka  i  njihovih  četa  (Tatara)  često  biti 
na  granicama  kraljevstva.6 

Tu  čast  kao  i  sve  dosadanje  nosio  je  Toma  dično  i  požrtvovno 
sve  do  godine  1619.,  dok  se  na  njoj  ne  zahvali  radi  starosti  svoje. 
Sabor  mu  izdaje  „literae  testimoniales",  „da  je  vjerno  izvršivao  tu 
službu".0  Iz  listine,  kojom  mu  kralj  podjeljuje  opet  Varaždin,  vidimo, 
kako  se  u  toj  službi  ponijeo  Toma:  ....  „qui  variis  in  proeliis 
et  conflictibus  contra  infestissimos  Christiani  nominis  hostes  Turcas 

1  Isthvanfv:  o..  c.  str.  436.  et  seq. 

2  Smičiklas:  Povj.  Hrvat.  II.  str    90. 

3  Ratkav:  o.  c.  str.  179.  Kreelić :  o.  c.  str.  319. 

4  Articuli  dominorum  nobilium  etc.  od  30.  travnja  1603.  in  o.  c. 
X.   str.   649. 

5  Ibid  1.  c. 

*'  Acta  Ooatiae  et  Slavoniac  plerumque  congiegationum  generalium 
seu  conventuum  potissimum  por  protonotarium  regnorum  authenticata ; 
ab  anno  1601 — 1635.  Izvornik  u  kr.  zemalj.  arkivu. 


et  Tartaros  nullis  parcendo  sumptibus,  vigiliis  et  laboribus,  nullaque 
vitae  pericula  et  discrimina  formidando,  strenue,  fideliter, 
constanter  et  summa  cum  laude  nostraque  benigna  satis- 
factione  exhibuit.al 

U  Ugarskoj  je  davno  već  kuhalo  proti  caru  Rudolfu.  Ali  go- 
dine 1604.  dodje  do  očite  bune.  Najbliži  povod  bio  je,  što  je  car 
zatvorio  protestantske  crkve.  Na  čelo  protestantima  stane  Stjepan 
Bockaj,  erdeljski  velikaš.  Plane  novi  i  grozni  rat  carevaca  i  Boč- 
kajevaca,  koji  proglasiše  Bočkaja  za  kralja  Ugarske  i  Erdelja,  a 
na  rakoškom  polju  okruni  ga  veliki  vezir  u  ime  sultanovo  za 
kralja.2  I  Hrvatsku  pozva  Bockaj,  da  ga  primi  za  kralja,  ali  ne 
htjedoše  hrvatski  staleži.  Kako  bi  oni  ustali  protiv  svoga  zakoni- 
toga kralja,  pak  još  uz  heretike,  za  koje  su  zaključili  u  svom 
saboru,  da  se  svi  istjeraju  iz  kraljevstva.3 

Uvrijedjeni  Ugri,  što  Hrvati  ne  će  uz  njih  pristati,  spremili  su 
svu  silu  vojske  na  Hrvatsku.  No  Hrvatska  takodjer  spremi  vojsku, 
a  ban  Drašković  podje  na  čelu  vojske  u  Ugarsku  i  kod  Ker- 
menda  1605.  razbije  Bočkaja.4  Dali  je  u  tom  boju  prisustvovao 
Toma  Erdedi,  ne  možemo  sigurno  ustvrditi,  jer  nemamo  ni  jedan 
izvor,  koji  bi  nam  to  izrijekom  potvrdio,  ali  pohvalno  svjedočanstvo 
Rudolfa  II.  u  darovnici,  kojom  mu  daruje  nasljedno  županstvo 
županije  varaždinske,  a  i  grad  Varaždin  podaje  nam  očiti  dokaz 
o  njegovoj  vjernosti  spram  kralju,  a  i  o  njegovim  štetama,   što  ih 

je  tom  prilikom  pretrpio „horum  itaque  eius  meritorum, 

atque  itidem  damnorum  in  proximae  praeteritis  Hungariae  motibus 
et  tumultibus  a  nostris  tune    adversariis  aeceptorum  intuitu."5  .  .  . 

Na  drugom  opet  mjestu  hvali  kralj  njegovu  vjernost,  što  nije 
nikad  krenuo  vjerom  spram  njega  pravoga  i  okrunjenoga  vladara, 
što  se  nikad  nije  pridružio  njemu  protivnoj  struji.6 

1  Janković :  o.  c.  Listina  u  prilogu. 

2  Fessler:  o.  c.  VII.  str.  588. 

3  Articula  dominorum  nobilium  etc.  in  o.  c.  X.  str.   657. 

4  Smičiklas :  o.  c.  II.  str.   91. 

5  Janković :  o.  c.  Listina  II.  Prilog. 

6  Tu  comes  Erdodv  a  Regni  nostri  suscepti  Gubernamine  Dominum 
alium  neminem  agnovisti  aut  coluisti,  nec  unquam  adversariam  factionem 

Da  mu  kralj  bar  donekle  naplati  vjernost,  da  mu  donekle  na- 
knadi štete,  što  ih  je  pretrpio  u  ratu  s  Turcima,  a  poslije  i  od 
njemačkih  vojnika,  imenuje  ga  24  marta  1607.  nasljednim  velikim 
županom  županije  varaždinske,  podijeli  mu  opet  tvrdju,  grad  i 
nasljednu  kapetaniju  grada  Varaždina.  Iz  listina,  kojima  je  kralj 
to  To  mi  Erdedu  podijelio,  opažamo  dobro,  da  je  tu  čast  naš  Toma 
u  istinu  zavrijedio.  Doslovno  piše  kralj  .  .  .  „te  praecipue  comes 
Thoma  Erdody  .  .  .  in  maximis  et  arduis  rebus  ea  solertia,  dili- 
gentia,  industria,  fide,  et  integritate  ac  prudentia  reliquisque 
animis  dotibus  pollere  experti  sumus,  ut  non  modo  cum  nostrae 
tempestatis  hominibus,  verum  etiam  cum  omni  vetustate  in  harum 
omnium  virtutum  splendore  facile  conferri  posse  videaris".  Iza  toga 
nabrajaju  se  u  toj  povelji  sva  njegova  glavna  djela  počevši  tamo 
od  mladenačkog  doba,  izbrajaju  se  bitke  u  kojima  je  stekao  lovor 
vijenac,  njegovo  banovanje,  sve  do  zadnje  bitke  kod  Petrinje.  Spo- 
minje kralj,  kako  ga  je  poslije  zahvale  na  banskoj  časti  imenovao 
magistrom  stolnika  kraljevskih,  a  onda  i  kraljevskim  tavernikom,  a 
u  toj  časti  „summa  cum  laude  etiam  nunc  persistis,  nostraeque  be- 
nignae  ac  aliorum  de  te  susceptae  expectationi  satisfacis".  To  sve 
ponukalo  je  kralja,  koji  se  prije  posavjetovao  sa  gospodom  prela- 
tima i  baronima,  da  imenuje  njega  Tomu  i  njegove  sinove  Sigis- 
munda,  Krištofora,  Stjepana  i  Ivana,  a  i  njihove  nasljednike  obo- 
jega  spola  za  nasljedne  i  velike  župane  županije  varaždinske,  te 
da  im  dade  sva  prava,  koja  ih  kao  velike  župane  idu.1  U  drugoj 
darovnici  podjeljuje  Tomi  tvrdju  varaždinsku  sa  svim  okolišnim 
posjedima,  koji  su  točno  ondje  naznačeni,  te  ujedno  odredjuje,  da 
ga  ima  prvi  naslijediti  sin  mu  Sigismund.2 

Spomenuli   smo    već    prije,    da  je  Toma   Erdedi   grad   Varaždin 


sequi  voluisti,  qui  potius  in  nostra  tamquam  veri,  legitimi  et  coronati 
Hungariae  Regis  inviolata  fide  ac  devotione  constitus,  multa  etiam  darana 
pertulisti,  nec  quiđquam  vel  errore  aut  timiditate  comisisti,  quod  vel 
minimam  rerum  tuarum  gestarum  felieitati  maculam  aspergere  posset. 
Ibiđ.  Listina  I. 

1Janković:  o.  c.v  Listina  I.  u  prilogu. 

2  Ibid.  Listina  II.  u  prilogu. 

primio  16.  juna  1607./  a  svečano  ustoličenje  za  velikog  župana 
obavilo  se  na  10.  prosinca  1007.,  u  glavnoj  skupštini.  Imenovani 
veliki  župan  položio  je  po  starom  običaju  prisegu  pred  velikašima 
i  pred  plemstvom  županije  varaždinske.  Sve  prisutno  plemstvo 
potvrdilo  je  iza  toga  Tomi  i  njegovim  zakonitim  nasljednicima,  da 
su  doista  dobili  nasljednim  pravom  župansku  vlast  u  županiji  va- 
raždinskoj. Potvrdno  pismo,  koje  je  plemstvo  tom  prigodom  Tomi 
izdalo,  providjeno  bi  s  plemićkim  pečatima.  Kraljev  povjerenik  bio 
je  tadanji  biskup  zagrebački  Simun  Bratulić,  a  uz  njega  bijahu 
nazočni  Nikola  Isthvanfv,  Ivan  Drašković,  Petar  Erdedi,  grof 
Petar  Draškovič,  Ivan  Ratkav,  Benedik  Turoc,  Fridrik  Sekel, 
Ivan  Keglević  i  Gjuro  Keglević  To  su  bili  magnati,  a  osim  njih 
bilo  je  mnogo  običnog  plemstva,  koje  je  takogjer  sve  svojim  pe- 
čatima Tomi  čast  velikoga  župana  potvrdilo.2  Tako  je  Toma  Erdedi 
bar  donekle  bio  nagradjen  za  dobročinstva,  što  ih  je  iskazao  na- 
rodu i  domovini. 

Da  uzmognemo  stvoriti  sebi  pravu  sliku  vremena,  u  kojem  se 
kreće  naša  rasprava,  a  po  tom  da  nam  i  djelovanje  Tomino  jas- 
nije bude,  zagledat  ćemo  u  onodobne  prilike  Hrvatske  i  Ugarske, 
koje  su  u  mnogom  zajedničke. 

Gore  spomenusmo,  kako  je  Bockaj  vodio  u  Ugarskoj  rat  protiv 
cara.  Carski  pak  namjesnik  u  Ugarskoj,  nadvojvoda  Matija,  vidio 
je,  da  mu  je  nemoguće  uspješno  voditi  rat  s  dva  jača  i  pre- 
težnija  neprijatelja,  s  Turcima  naime  i  s  Bočkajem ;  trebalo  je 
svakako  učiniti  nešto,  da  se  gotovo  posve  satrta  Ugarska  opet  pri- 
digne. Ne  gledeći  on  na  slaboumnoga  Rudolfa,  stane  ugovarati 
s  Bočkajem  god.  1606.  Bočkaja  prizna  za  erdeljskoga  vojvodu,  a 
u  Ugarskoj  proglasi  ravnopravnost  obiju  vjera.  To  je  takozvani 
bečki  mir.5  Iza  toga  stane  namah  ugovarati  mir  s  Turcima,  koji 
su  se  takodjer  zaželjeli  već  mira  iza  15  godišnjeg  gotovo  nepre- 
stanog ratovanja.  I  u  istinu  dodje    do  žudjenoga    mira,  koji   bijaše 


1  Starine  XIX.  str.  75. 

2  Zapisnik  sjednice,  u  kojoj  je  Toma  ustoličen.  Janković:  o.  c.  Prilog  3. 
3Fessler:  o.  c.  VII.  str.  611.  et  seq. 

sklopljen  u  Zitva  Dorogu  na  U.  studenoga  1606.  Svaka  stranka 
zadržat  će  što  posjeduje,  a  car  će  dati  sultanu  jednom  za  svagda 
dvije  stotine  hiljada  talira.  Hrvatskoj  ostade  Moslavina  s  nešto  zemlje 
preko  Kupe  i  pridobivena  tvrdjava  Petrinja.1  Taj  mir  kolikogod 
je  u  svjetskoj  povjesnici  od  velike  važnosti,  ipak  za  Hrvatsku  nije 
bio  od  velike  koristi.  Glavne  tvrdjave,  što  ih  je  bila  izgubila : 
Bihać,  Klis  i  Kanižu,  nije  natrag  dobila.  Slavonija  ostade  i  nadalje 
pod  turskim  jarmom. 

Na  krajini  ne  će  prestat  tako  brzo  četovanja  usprkos  skloplje- 
nome miru.  No  jedna  je  ipak  korist  za  Hrvatsku  i  Ugarsku,  jer 
tim  je  mirom  skršena  premoć  turska  nad  Europom,  njihova  na- 
valna politika  prestaje,  a  Hrvatskoj  ne  će  poslije  1606.  zaprijetiti 
pogibao  opstanka  sa  strane  turske. 

Medjutim  koliko  Hrvatska  prestaje  stradati  od  navala  turskih, 
toliko  joj  se  valja  boriti  s  kraljem  i  njegovim  dvorom,  koji  ide 
za  tim,  da  okrnji  staro  ustavno  pravo  hrvatske  kraljevine.  Kao  što 
Tom  i  Erdedu  za  njegova  banovanja  nije  bila  nikada  plaćena  banska 
vojska,  isto  se  dogodi  i  banu  Draškoviću.  Ne  mogući  podnositi  tu 
nepravdu  zahvali  i  on  na  banskoj  časti.2  Medjutim  dvor  ne  imenova 
nikoga  za  bana.  Želio  je  Rudolf  II.,  da  ostane  banska  stolica 
prazna,  kao  što  je  prazna  bila  i  palatinska  u  Ugarskoj.  Medjutim 
Hrvati  si  ne  dadu  oteti  to  staro,  sveto  pravo.  Oni  drže  sabor,  a 
predsjeda  mu  na  mjesto  bana  biskup  zagrebački  Simun  Bra- 
tulić.3  Izabiru  nuncije  B-iltazara  Napulija  i  Nikolu  Malenića  i  šalju 
ih  u  Prag,  da  zatraže  od  kralja,  neka  bi  im  imenovao  novoga 
bana.  Sabor  daje  tim  poslanicima  i  naputak,  da  zamole  kralja,  da 
banom  postane  domorodac  (indigena),  da  mu  se  dade  potpuna 
vlast  po  starom  običaju.  No  ta  je  predstavka  ostala  neuvažena, 
jer  kralju  nije  bilo  do  hrvatskoga  ustava.  Taki  nehaj  za  Hrvatsku 
sa  strane  kraljeve  morao  je  u  Hrvatskoj  roditi  samo  nepovjerenjem 
u  kralja,  a  to  nepovjerenje  raslo  je  od  dana  na  dan.  No  ne  samo 

1  Hammer:  o.  c.  IV.  str.  394. 
2Ratkay:  o.   c.  str.   185. 

3  Acta  Croatiae  et  Slavoniae  (1601 — 1625).  Vidi  zapisnik  od  13.  uov. 
1607.  Izvornik  u  kr.  zem.  arkivu  u  Zagrebu. 

u  Hrvatskoj,  nego  i  u  Ugarskoj  i  po  ostalim  nasljednim  zemljama 
bili  su  duhovi  veoma  uzbunjeni  proti  slaboumnom  Rudolfu  i 
njegovu  dvoru.    No  najgore  je  kuhalo  u   Ugarskoj. 

Namjesnik  Matija  upotrebi  tu  zgodu,  pa  kad  kralj  nije  htio  da 
sazove  staleže  u  sabor,  u  kojem  bi  se  riješile  rane,  sto  tište  nje- 
gove zemlje,  sazva  on  na  svoju  ruku  sabor  u  Požun  na  početku 
godine  1608. '  Na  taj  sabor  bili  su  pozvani  i  hrvatski  staleži,  koji 
su  onamo  s  oduševljenjem  pohrlili.  Od  Hrvata  na  tom  saboru  na- 
lazimo medju  prvima  našega  Tomu  Erdeda,  brata  mu  Petra,  biv- 
šega bana  Ivana  Draškovića  i  još  neke  druge.2  Radil  »  se  u  tom 
saboru  o  svim  mogućim  nepravdama,  što  ih  je  pretrpjela  Ugarska 
i  Hrvatska,  a  veoma  mnogo  raspravljalo  se  takodjer  o  ravnoprav- 
nosti protestantske  i  katoličke  vjere.  Ugri  pače  stali  zahtijevati,  da 
i  Hrvatska  otvori  vrata  protestantizmu,  ali  usta  grof  Toma  Erdedi, 
izvuče  svoj  mač  i  izreče  znamenite  ove  riječi:  „Ovim  ćemo  mačem 
iskorijeniti  tu  kugu,  ako  stupi  na  vrata  naša;  još  imademo  tri  ri- 
jeke, Savu,  Dravu  i  Kupu,  jednu  ćemo  dati  piti  tim  novim  go- 
stima".3 Dakako  da  je  ta  izjava  urodila  nezadovoljstvom  medju 
ugarskim  velikašima,  od  kojih  su  veoma  mnogi  protestanti  bili,  a 
gdjeki  od  njih  svoje  negodovanje  žamorom  i  mrmljanjem  pokazaše.4 
Na  usta  Tomina  govorili  su  tada  staleži  hrvatski,  što  više,  može 
se  reći:  govorio  je  čitav  hrvatski  narod. 

Taj  sabor,  koji  je  kralj  Rudolf  II.  htio  raspustiti,  ali  ga  staleži 
ne  poslušaše,  urodio  je  savezom  gotovo  svih  carskih  zemalja  osim 
Češke,  ali  na  19.  travnja  1608.  pristupiše  tomu  savezu  i  češki 
staleži  protiv  cara.5  Već  na  saboru  stalo  se  glasno  isticati,  da 
treba  Matiju  okruniti  za  ugarskoga  kralja,  pače  i  pred  carskim 
poslanikom,  koji  je  u  ime  carevo  tražio  da  se  razidje  sabor,  glasno 
se  o  tom  govorilo  G  Matija  je  i  sam    želio,    da   to    što    prije    bude, 

1  Fessler:  o.  c.  VII.  str.  632. 

2  Diariura  conventus  Reguicolarum  Posonium  auno  1608.  Kovačić  : 
Script.  rer.  Hung.  min.  I.  str.  211  et  seq. 

3Ratkay:  o.  c.  str.   162.  Fessler:  o.  c.  VII.  637. 

4  Ratkav  1    c. 

5  Fessler:  o.  c.  str.  VII.  642. 

6  Ibid.  str.  638. 

pak  je  već  na  19.  aprila  stajao  kod  Znojma  u  Moravskoj  s  vojskom 
do  25.000  vojnika,1  sabranom  iz  svih  zemalja  carskih,  a  vodio  ju 
je  protiv  svoga  rodjenoga  brata. 

Kad  se  Matija  približio  s  tolikom  vojskom  Pragu,  nije  slabome 
Rudolfu  II.  preostalo,  nego  da  zahvali  na  ugarskom  prijestolju  i  da 
odstupi  bratu  Matiji  osim  Ugarske  Austriju  i  Moravsku.  Bilo  je 
to  28.  juna.2  Ugarska  sva  udarila  je  u  radosno  i  veselo  klicanje, 
a  i  Hrvatska  stala  se  mnogome  nadati  od  novoga  kralja,  koji  će 
biti  u  oktobru  okrunjen  za  kralja  ugarskoga  i  hrvatskoga. 

Prije  nego  li  će  se  sabrati  u  Požunu  krunidbeni  sabor,  drže  hr- 
vatski staleži  u  Zagrebu  sabor,  kojemu  „vacante  officio  banatus" 
predsjeda  kao  kraljev  komisar  Toma  Erdedi.  Sabor  izabira  nun- 
cije, koji  će  poći  u  Požun,  te  im  daje  upute,  što  će  ondje  tražiti 
od  novoga  kralja.  U  prvom  redu  kralj  neka  odmah,  bez  oklije- 
vanja postavi  novoga  bana,  koji  će  biti  indigena  kraljevstva.  Neka 
bude  nadalje  novi  ban  osoba  zgodna  s  potpunom  vlasti  i  s  pravom 
podijeliti  16  sjedišta  zemlje.  Po  starom  običaju  treba  njemu  pod- 
vrgnuti svu  zemlju  od  Drave  do  Jadranskoga  mora.  Novi  kralj 
neka  oduzme  Nijemcima  kapetanate  u  zemlji,  pa  ih  neka  podijeli 
domaćim  zaslužnim  ljudima.  Neka  se  već  jednom  vojnici  banski 
isplate,  a  i  novome  banu  neka  se  odredi  plaća  stalna  i  sigurna. 
Ćuli  su  staleži,  da  neki  od  Nijemaca  ištu  veličanstvo,  da  ih  po- 
stavi na  čast  generala  u  hrvatskim  zemljama,  ali  nunciji  neka 
kralju  izjave,  da  su  hrvatski  staleži  spremni  prije  umrijeti,  nego 
da  s  njima  gospoduju  tud  ja  gospoda,  ili  da  ta  gospoda  nose  i  naj- 
manje časti  u  Hrvatskoj  na  uštrb  njihove  slobode. 3  To  odrješito 
pismo  staleža  hrvatskih  pokazuje  nam,  koliko  su  oni  držali  do 
svojih  prava ;  ta  prava  vrijedjali  su  im  do  sada  Turci,  a  sada  ih 
vrijedjaju  njemačka  gospoda,  koja  su  sjedjela  u  našim  krajevima 
po  raznim  gradovima  kao  zapovjednici,  a  namještao  ih  gradački 
dvor.  Osobito  otkad  preuze  god.  1603.  upravu  nad  krajinom  nad- 

1  Ibid.  Vir.  643. 

2  Ibid.  VII.  649. 

8  Acta  Croat.  et  Slavoniae  (od  1601 — 1635.)  str.  59.  Izvornik  u  kr. 
zem.  arkivu  u  Zagrebu. 

vojvoda  Ferdinand,  bilo  je  s  tom  njemačkom  gospodom  stotinu 
jada.  Kojekaki  nevrijednici,  inače  iz  odličnih  rodova  kranjskih  i 
štajerskih,  protekcijom  bi  dolazili  do  krajiških  kapetanata,  a  jedina 
im  je  svrha  bila.  da  loše  svoje  financijalno  stanje  na  tim  unosnim 
mjestima  poprave.  Mnogi  nijesu  ni  stanovali  na  odredjenim  mje- 
stima, nego  su  katkada  samo  zagledali  i  brali  krasne  plaće  i  do- 
hotke.1 

Sam  nadvojvoda  Ferdinand  nije  ni  malo  štovao  hrvatskih  prava, 
krnjio  je  ugled  banski,  nastojao  oteti  mu  vojvodsku  vlast,  a  samo 
sudačka  njemu  da  ostane.  Sad  razabiramo,  zašto  staleži  na  onaj 
način  traže  od  novoga  kralja  svoje  pravice. 

Odrješito  zahtijevanje  hrvatskih  staleža,  učinilo  je,  te  su  Hrvati 
dobili  bana,  staroga  ljubimca  narodnoga  Tomu  Erdeda.  Znao  je 
kralj  Matija,  da  će  ugoditi  Hrvatima,  da  će  ih  umiriti,  ako  im  po- 
stavi za  bana  čovjeka,  u  koga  su  oni  imali  povjerenja.  A  i  sam 
Matija  cijenio  je  u  velike  grofa  Tomu  Erdeda,  jer  je  htio,  da  on 
postane  i  ugarski  palatin,  te  ga  je  ugarskim  staležima  u  Požunu 
na  saboru  na  prvom  mjestu  kandidovao.2  No  za  palatina  bi  izvikan 
protestant  Illćszhazv,  jer  je  protestanska  stranka  tada  u  Ugarskoj 
prevladjivala.  a  Toma  je  bio  poznat  kao  odrješit  katolik. 

Davno  je  već  prošao  ugarski  sabor,  a  Hrvati  čekaju,  kad  će 
kralj  poslati  u  Hrvatsku  komisare,  da  novoga  bana  ustoliče,  ali 
to  dočekati  ne  mogu.  Na  28.  februara  1609.  sazivlje  Toma  sabor. 
Sabor  se  tuži  na  kralja,  što  ne  će  poslati  komisare,  da  uvedu  bana 
u  njegovu  bansku  čast.  Staleži  izabiru  dva  nuncija  i  to:  Stjepana 
Patačića  i  Ivana  Krušelja,  te  ih  šalju  k  palatinu  i  drugim  kra- 
ljevskim savjetnicima,  da  se  njihov  ban,  što  prije  ustoliči,  te  da 
se  njegovim  vojnicima  isplati  plaća  za  šest  mjeseci.3  Medjutim 
dobro  su  znali  staleži,  što  smjera  kraljev  dvor,  kako  mu  je  samo 
do  toga,  da  okrnji  hrvatski  ustav ;  za  to  oni  u  istom  saboru  dadoše 
svome    banu,    ako    i    nije    ustoličen,     potpunu    vlast    u    izvršivanju 


1Smičiklas:  o.  c.  II.  str.   116. 

2Fessler:  o.  c.  VII.  str.   659. 

3  Acta  Croat.  et  Slav.  etc  Izvornik  u  kr.  zemalj.  arkivu  str.  69.  et  seq. 

njegovih  banskih  dužnosti  „eidem  domino  bano  plenariam  dant 
auctoritatem".1 

Bana  Tomu  boljelo  je,  što  dvor  ne  će  da  imenuje  komisare,  da 
ga  uvedu  u  bansku  čast,  ali  uza  sve  to  vrši  on  svoju  dužnost  kao 
ban  najsavjesnije  i  najtočnije.  Drži  on  „judicia  octavalia,"2  sazivlje 
sabore  i  vijeća   na  njima    o    potrebama    kraljevstva. 

Iz  saborskih  zapisnika  razabiramo,  da  se  u  Hrvatsku  ipak 
uvuklo  nešto  protestantizma.  To  treba  iskorijeniti.  Zaključuje  sabor, 
da  ne  smije  ni  jedan  heretik  u  kraljevstvu  propovijedati.  Tko  bi  ga 
uhvatio,  neka  ga  dovede  pred  bana  i  biskupa,  a  ako  drugojačije 
ne  bi  išlo,  neka  ga  ubije.3  To  nam  pokazuje  na  kako  visokom 
stepenu  bilo  je  vjersko  osjećanje  bana  i  staleža. 

God.  1610.  drže  se  opet  dva  sabora.  O  banovu  ustoličenju  nema 
još  ni  govora.  Budući  da  kralj  do  septembra  nije  poslao  komisare, 
koji  bi  bana  uveli,  opet  izabiru  staleži  nunicije  palatinu,  da  bi 
on  isposlovao,  da  kralj  imenuje  komisare,    koji  će  ustoličiti   bana.4 

U  siječnju  god  1611.  ponavljaju  staleži  molbu,  da  im  kralj 
ustoliči  bana,  opet  biraju  poslanike^  koji  će  ponoviti  toliko  puta 
zatraženo  pravo,  ali  kralj  još  ne  čuje  molba  staleža  hrvatskih, 
jer  se  slabo  brine  za  Hrvatsku.  Imao  je  pune  ruke  posla  s  Ugar- 
skom, u  kojoj  su  se  razmahale  vjerske  borbe.  S  druge  pak  strane 
želja  za  carskim  prijestoljem  nije  mu  dopustila,  da  se  još  i  hrvat- 
skim poslovima  bavi. 

Neustrpljivo  čekali  su  staleži  cijelu  godinu  1612.  na  ustoličenje 
novoga  bana,  ali  dvor  nije  ni  mislio,  da  udovolji  Hrvatima.  Zato  nam 
je  pojmljivo,  što  neustrpljivost  staleža  hrvatskih  dolazi  na  saboru 
od  13.  februara  1613.  do  ogorčenja.  Nuncijima,  koji  polaze  u  Požun, 
nalažu  staleži,  da  zamole  kralja,  da  bi  se  osim  ostalih  kraljevstva 
„tandem  aliquando"  obazrio  na  ostatke  ovoga  uvijek  mu  vjernoga 
kraljevstva,    te   da   bi  dao  uvesti  Tomu  Erdeda,   koga  je  sam  iza- 

1  Tbid.  1.  c. 

2  Acta  1608.  i  dalje,  u  akadem.  arkivu.  Zatim  N.  R.  A.  fasc.  53G. 
Nro.  24.  u  kr.  zemalj.  arkivu. 

3  Acta  Croat.  et  Slav.  u  kr.  zemalj.  arkivu  1.  c. 

4  Ibid.  1.  c. 

brao  i  imenovao  banom,  a  koji  je  i  inače  za  ovo  kraljevstvo  naj- 
više zaslužan.  Uvesti  treba  bana  po  starom  običaju,  po  kraljevskim 
komisarima  s  banderijem  kraljevstva  i  s  potpunom  vlasti.  Značajno 
je,  što  taj  sabor  zove  Hrvatsku   ,,exhausta  Reliquia".1 

U  maju  iste  godine  vratiše  se  nunciji  iz  Požuna,  ali  ne  donesoše 
ništa,  ban  ostaje  još  neinstaliran. 

Ako  i  nezadovoljan  Toma  Erdedi,  ipak  se  svojski  brine  za  utvrde 
u  pojedinim  županijama  i  za  Petrinju.  U  svakom  gotovo  saboru 
radi  on  za  utvrdjenje  tih  tvrdjava.2 

Dne  20.  ožujka  1614.,  šest  godina  iza  imenovanja  Tomina  za 
bana,  opet  šalje  sabor  poslanike  kralju,  da  uredi  jednom  stvar 
glede  ustoličenja  banova.  To  su  bili  zadnji  poslanici,  koji  su  pošli 
u  poslu  ustoličenja  kralju  Matiji,  a  kad  se  ti  vratili  neopravljena 
posla,  nije  Tomi  Erdedu  preostalo  drugo,  nego  da  zahvali  na 
banskoj  časti.  Tužni  saslušaše  staleži  njegovu  zahvalu  na  saboru 
od  27.  novembra  1614.  Staleži  i  redovi  izriču  svome  ljubimcu  banu 
zapisnički  vječnu  zahvalnost  za  njegova  „preznamenita  djela"  po 
domovinu,  za  točno  i  savjesno  vršenje  banskih  dužnosti,  u  kojem 
mu  premca  nema.3  No  budući  se  domovina  nalazi  u  takoj  nepri- 
lici, mole  staleži  grofa  Tomu,  da  bi  on  i  nadalje  vršio  bansku  službu, 
dok  kralj  ne  imenuje  novoga  bana,  te  dok  taj  ne  bude  s  bande- 
rijem i  po  starom  običaju  ustoličen. 

Toj  molbi  odazvao  se  namah  Toma  Erdedi,  ta  radilo  se  za  „op- 
ćenito dobro  najdraže  domovine".4  Svoju  zahvalu  za  iskazana  do- 
bročinstva domovini  svojoj  nagradjuju  staleži  tako,  što  Tomu  ime- 
nuju kapetanom  konjaničkim  kraljevstva  s  pravom,  da  tu  čast  za- 
drži kako  god  ga  dugo  bude  volja,  a  može  je  prenesti  i  na  sinove 
svoje.  U  tom  istom  saboru  osudjen  je  neki  Gjuro  Mikulić  na  100  fr. 
globe,  stoje  rekao  banu  Tomi  nepravednu  jednu  riječ.5  Sto  mu  je 
rekao  taj  Gjuro  Mikulić,  ne  spominje  zapisnik. 

1  Acta  Croat.  et  Slav.  etc.  (1601—1635.)    str.   105.    Izvornik  u  kr. 
zemalj.   arkivu. 

2  Acta  Croat.  et  Slav.  (1601 — 1685.)  Izvornik  u  kr.  zemalj.  arkivu. 

3  Ibiđ.  str.   116. 

4  Ibid.  1.  c. 
B  Ibid.  1.  c. 

Godine  1615.  imenova  kralj  za  bana  Benedikta  Turoca,  kojemu 
preda  bansku  čast  naš  Toma.  Uveli  su  novoga  bana  kraljevi  ko- 
misari  Petar  Domitrović  biskup  zagrebački  i  barun  Petar  Draš- 
ković  trakošćanski,  ali  bez  banderija,  što  je  vrijedjalo  staleže  i  oni 
su  opet  prosvjedovali.1  Predavši  bansku  čast  Turocu  povukao  se 
ban,  u  koliko  to  nije  tražila  od  njega  njegova  služba  tavernika 
kraljevskoga  i  kapetana  konjaničkoga  i  velikog  župana  županije 
varaždinske,  na  svoja  dobra. 

Kako  razabiramo  iz  protokola  u  arkivu  kaptola  zagrebačkoga, 
posjedovao  je  Toma  veoma  mnogo  dobara  u  Hrvatskoj,  koja  je 
mogao  sada  kad  su  turske  navale  prestale,  opet  lijepo  pridizati. 

V 

Kao  njegova  imanja  spominju  se:  Zelin,  Okić,  Lipovec,  Jastre- 
barsko,  Novi-grad,  Hrastnica,  Cesargrad,  Rakovac,  Moslavina,  Mo- 
krice i  Metlika.2  > 

Osim  toga  kupio  je  od  Ungnada  još  god.  1591.  samoborski  posjed,3 
a  1607  dobio  je  od  kralja  Rudolfa  za  tražbinu  od  13.000  for.,  što 
mu  je  kralj  dužan  bio,  Veliki  Kalnik.4 

Medjutim,  ako  i  nije  više  ban,  ipak  ga  kod  svake  važnije  zgode 
nalazimo  gdje  se  radi  što  o  dobru  kraljevstva  hrvatskoga. 

Na  17.  septembra  1616.  drže  staleži  hrvatski  nakon  smrti  bana 
Benedikta  Turoca  sabor,  u  kojem  izabiru  nuncije,  koji  će  poći 
kralju,  da  bi  imenovao  i  dao  ustoličiti  novoga  bana.  Na  prvom 
mjestu  predložen  je  za  nuncija  grof  Toma  Erdedi.6  Iste  godine  vidimo 
gdje  nalaže,  da  se  na  Griču  zatvori  neki  Ivan  Krušelj  radi  otmice. 
Na  tom  nalogu  potpisao  se  kao  tavernik  kraljev.6  Novoga  bana 
Nikolu  Frankopana  kao  kraljev  komisar  s  biskupom  zagrebačkim 
Petrom  Domitrovićem,  6.  prosinca  1616.  opet  uvodi  Toma  Erdedi. 
Godine  1618.  ćuti  već  Toma  Erdedi,  da  u  njem  nema  više  one 
nekadanje  mladenačke  snage,  starost  ga  svakim  danom  opominjala, 

1  Ibid. 

2  Protokolirano  u  arkivu    kaptola    zagrebačkoga  pod  litt.  A  73°  4°. 

3  Prot.  sub  Nro.    5.  p.   169.  u  arkivu  kaptolskom. 

4  Iv.  Kukuljević:  Neke  gradine  i  gradovi  u  kraljevini  Hrvatskoj  sv. 
III.  str.   15. 

6  Acta  Croat.  et  Slavon.   (1601 — 1635.)  Izvornik  u  kr.  zem.  ark. 
6  N.  R.  A.  fasc.   670.  No  46.  Listina  u  kr.  zemalj.  arkivu. 

da  je  prošlo  mladenačko  i  muževno  doba.  On  osjeća  težinu  tereta, 
koji  mu  zadaje  veliko-županska  čast.  Zato  sazivlje  na  26.  lipnja 
1()18.  županijsku  skupštinu,  u  kojoj  zahvaljuje  na  časti  velikoga 
župana  i  kapetana  grada  Varaždina,  te  tu  čast  po  nasljednom 
pravu  predaje  u  ruke  svoga  najstarijega  sina  Sigismunda,  koji  zbilja 
primi  namah  županijsku  upravu.1  Dva  put  ga  još  nalazimo  gdje 
predsjeda  saboru  kao  kraljev  komisar  i  to  god.  1021.  i  1(322.  Na 
saboru  od  god.  1621.  30.  kolovoza  on  je  s  biskupom  Ivanom  Te- 
legdom  kraljev  komisar,  a  radi  se  o  tom,  da  se  odijeli  ukupno 
plemstvo  od  velikaša,  a  ujedno  se  u  tom  saboru  iznose  tužbe  protiv 
bana  Nikole  Frankopana.2* 

Dali  se  Toma  Erdedi  takodjer  isticao  u  tim  nepravednim  napa- 
dajima protiv  Nikole  Frankopana,  ne  možemo  nijednim  onodobnim 
nama  poznatim  izvorom  potvrditi.  Mi  bismo  ustvrdili,  da  on  nije 
sudjelovao  u  huškanju  plemstva  protiv  bana  Frankopana.  U  tom 
nas  utvrdjuje  u  prvom  redu,  što  kralj  baš  njega  imenuje  svojim 
komisarom  t.  j.  da  on  uredi  stvar  izmedju  plemstva  i  bana.  Ne 
možemo  nikako  vjerovati,  da  bi  ga  kralj  imenovao  za  komisara, 
kad  bi  znao,  da  on  nije  u  toj  stvari  objektivan. 

S  druge  pak  strane,  Toma  je  već  odavna  prevalio  šezdesetu  go- 
dinu, pa  mu  i  staračka  ozbiljnost  nije  dopuštala,  da  i  on  sudjeluje 
u    onim    uličnim    profanacijama,    što    ih    je    plemstvo    banu    Nikoli 


1  Janković :  o.  c.  str.  23. 

2  Acta  Croat.  et  Slav.  (1601 — 1635.)  u  kr.  zem.  arkivu. 

*  Ban  Nikola  Frankopan,  oženio  je  kćer  Petra  Erdeda  Anu  Mariju, 
ali  ju  poslije  radi  preljuba  od  sebe  otjera.  Erdede  je  ta  sramota  uvri- 
jedila u  dno  srca,  a  uz  njih  prista  gotovo  sve  niže  plemstvo  protiv 
bana.  K  tome  je  ban  Nikola  Frankopan  uvrijedio  protonotara  kraljestva 
nazvavši  ga  svojim  pisarom.  To  je  ozlovoljilo  sve  niže  plemstvo,  koje 
se  razdijelilo  od  velikaša  i  zahtijevalo,  da  njihov  sabor  bude  jedini  i 
pravi.  Kralj  Ferdinand,  koji  je  1619.  naslijedio  Matiju,  htio  je,  da  se 
mirnim  putem  ta  raspra  riješi,  te  je  dozvolio  da  bude  u  Hrvatskoj  kao 
i  u  Ugarskoj  t.  j.  da  magnati  sačinjavaju  gornju  kuću,  a  niže  plemstvo 
dolnju.  No  plemići  ga  ne  poslušaše.  Nema  sramote,  što  ju  ozlovoljeni 
plemići  ne  nanesoše  banu,  a  poticali  ih  povrijedjeni  Erdedi.  Kad  već, 
inače  pošteni  Nikola  Frankopan,  nije  mogao  snositi  silne  uvrede,  zahvali 
na  banskoj  časti  u  šopronskom  saboru  god.  1622.  Ratkav:  o.  c.  str. 
191.  et  seq. 

* 

Frankopanu  priredilo,  a  koje  nam  naš  savremeni  historičar  pri- 
povijeda. 1 

Poslije  zahvale  Nikole  Frankopana  na  banskoj  časti  imenova 
kralj  Hrvatima  za  bana  junačkoga  Gjuru  Zrinskoga.  Njega  je  dao 
i  uvesti  s  banderijem  i  po  starom  običaju  ustoličiti,  što  je  Hrva- 
tima veoma  godilo.2 

Tomu  je  Erdeda  med  juto  pritisnula  ljuta  starost,  nadošla  i  bolest 
koja  ga  shrva  u  mjesecu  siečnju  1624.  u  66.  godini  dobe.  Snašla  ga 
smrt  u  Krapini,  kamo  je  došao  posjetiti  rodbinu  svoju.3 

Savremeni  historik  pripovijeda  nam  potanko  o  sprovodu  zname- 
nitoga toga  muža  ovo : 

Tjedan  dana  ležalo  je  mrtvo  tijelo  na  odru  u  Krapini,  a  odatle 
bijaše  prevezeno  u  Samobor.  Najprije  stupahu  konji  pokojnikovi, 
nakićeni  s  mnogo  zlata,  za  njima  trista  kopljem  oružanih 
konjanika,  svi  bijahu  odjeveni  u  crno  odijelo.  Za  njima  išli  su 
sinovi  i  nećaci  pokojnikovi,  na  čelu  im  Sigismund,  kojega  je  po- 
kojnik osobito  volio.  Iza  sinova  pratila  je  mrtvo  tijelo  lijepa  svita 
plemića.  Iz  Samobora  dovezeno  bijaše  mrtvo  tijelo  u  Zagreb  i  po- 
loženo najprije  na  odar  u  župnoj  crkvi  sv.  Marka.  Drugi  dan 
obavljao  se  svečani  sprovod  iz  crkve  sv.  Marka  u  stolnu  crkvu 
sv.  Stjepana.  Prvi  koracahu  zastavnici,  zatim  dva  štitonoše,  sa  šti- 
tovima, na  kojima  bijahu  urezani  grbovi  obitelji  Erdedijeve.  Iza 
njih  nosio  je  jedan  plemić  na  grimiznom  jastuku  zlatni  onaj  lanac, 
odliku  reda  sv.  Spasitelja,  što  no  je  pokojnik  dobi  za  bitku  kod 
Siska.  Zatim  su  slijedili  konjanici  u  crno  obučeni,  a  onda  nećaci 
i  ostali  rod,  množina  svijeta,  onda  svećenstvo,  za  njime  mrtvačka 
kola.  Najzadnji  išao  sin  mu  Sigismund  s  braćom,  prvaci  kralje- 
vine i  poslanstva  sa  svih  strana.  Sprovod  bio  je  tako  velik,  da  su 
prvi  ulazili  već  u  crkvu  sv.  Stjepana,  a  zadnji  još  nijesu  izašli  iz 
gornjega  grada.  Svečane  zadušnice  služi  biskup  Petar  Domitrović, 
a  poslije    njih    drži    žalobno    slovo.    U    svom    govoru   ističe,    da  je 


1  Kutka y :  o.  c.  str.   191. 

2  Smieiklas:  o.  c.  II.  str.   136. 
3Ratkay:  o.  c.   str.   162. 

Toma  sve  predje  svoje  počevši  od  kardinala  Tome  nadmašio  slavom 
svojom.  Kad  pak  spustiše  mrtvo  mu  tijelo  u  raku,  trista  kopljanika  o 
zidove  polomi  svoja  koplja,  u  znak,  da  je  slomljen  život  slavnoga 
junaka.1 

Još  se  danas  u  prvostolnoj  crkvi  zagrebačkoj,  u  lijevoj  ladji 
kraj  žrtvenika  sv.  Marije,  nalazi  u  kamenu  istesani  lik  Tome 
grofa  Erdeda.  Na  vrhu  spomenika  kaciga  je,  bansko  žezlo  i  za- 
stava kraljevstva,  znak  vojvodske  časti.  Ban  je  uhvatio  za  mač, 
a  oči  je  upro  u  raspetoga  Spasitelja  na  križu,  a  nad  glavom  mu 
čitaš  njegovo  geslo:   ,,In  Deo  vici". 

*  * 

Kakav  je  bio  čovjek  grof  Toma  Erdedi  u  svojem  javnom  dje- 
lovanju, razabrali  smo  prateći  ga  u  raspravi  ovoj.  S  dvije  nam  se 
strane  napose  sjaje :  u  prvom  redu  kao  borilac,  junak,  pobjednik 
na  bojnom  polju  protiv  sile  turske,  a  u  drugom  redu  kao  odušev- 
ljeni branilac  prava  naroda  hrvatskoga  protiv  tudjinskih  namet- 
nika, koji  si  postaviše  za  zadaću,  da  ta  prava  pogaze.  Kako  je 
u  borbi  na  bojnom  polju  od  važan,  hrabar,  nepopustljiv,  takov  je 
u  borbi  za  narodna  prava :  „on  će  radije  poginuti  sa  svim  stale- 
žima i  s  domovinom,  nego  da  se  pokorava  tudjinu". 

Njegova  odanost  crkvi  katoličkoj  u  javnom  se  i  privatnom  dje- 
lovanju uvijek  pokazuje. 

S  uvjerenjem  u  božju  pomoć  polazi  uvijek  Toma  Erdedi  u  boj, 
a  vraćajući  se  kao  pobjednik  prvo  mu  je,  da  zahvali  Bogu.  Uvjeren, 
da  bi  protestantizam  bio  najveća  nesreća  po  Hrvatsku,  ustaje  javno 
kao  u  požunskom,  tako  i  u  hrvatskom  saboru  protiv  uvedenja 
njegova  u  Hrvatsku.  Kako  je  odan  sin  crkve  katoličke,  neka  nam 
služi  samo  jedno  pismo,  što  gaje  pisao  na  12.  januara  1612.,  biskupu 
Domitroviću.  Čitao  je  bio,  kakve  je  cenzure  udarila  apostolska  sto- 
lica protiv  onih,  koji  zovu  i  prisustvuju  dvoboju.  On"  žali :  ,,quod 
olim  dum  juvenilis  aetas  mihi  dominaretur  et  plus  equo  militaria 
amarem  exercitia  in  eiusmodi  provocationes  et  pugnas  consenserim, 
verum  Domini  Omnipotentis    misericordia,    quae   in   se  sperantibus 

xRatkay:  o.  c.  str.  163. 

semper  affulget,  efFecit  quod  in  superiorum  annorum  jubilibus  onnus 
ili  ud  execrandum  et  detestandum  per  salutarem  poenitentiam  de 
conscientia  excusserim,  comendans  me  divini  benignitati,  ut  ab  illa 
me  spirituali  peste  custodire  dignetur. '  A  savremenik  njegov  piše, 
da  je  i  umro  „omnibus  Christiano  ritu  munitus  sacramentis".2 
Dubom  kršćanskim  prožet  uze  si  za  lozinku:   „In  Deo  vici". 

Hvale,  kojima  ga  uznose  savremenici,  pokazuju  nam,  da  je  bio 
Toma  Erdedi  velik  čovjek.  Toliko  put  spominjani  Ratkaj  zove  ga 
„najljubeznijim  senatorom  domovine".  Opisuje  ga  „zrela  u  savje- 
tima, ozbiljna  u  radu,  u  veselju  ugodna,  u  razgovoru  prijazna  i 
ljubezna,  u  službi  umjereno  stroga,  u  bojevima  srećna,  u  svem 
inače  iskusna".3 

U  obiteljskom  životu  bio  je  takodjer  srećan.  Imao  je  više  djece, 
od  kojih  znamo  za  sinove:  Sigismunda,  poslije  bana  hrvatskoga, 
Krištofora,  Stjepana,  poslije  biskupa  srijemskoga  i  Ivana,  poslije 
biskupa  jegarskoga.  A  spominju  se  i  dvije  kćeri  Elizabeta,  za  koju 
Ratkaj  veli,  da  je  „heroina  aevi  nostri",  i  Julijana,  koja  je  kao 
desetgodišnja  djevojčica  umrla.4 

Uspomena  na  bana  junaka  Tomu  Erdeda  još  je  danas  u  hr- 
vatskom narodu  živa,  on  je  narodu  poznat  kao  „Bakač  ban",  a 
haran  narod  ne  će  jamačno  nikad  ni  zaboraviti,  što  je  učinio  za  nj 
ban  junak,  Toma  grof  Erdedi. 


1  Epistolae  Missiles    originales    ad    Episcopos    zagrabienses    scriptae. 
Nadbiskupski  arkiv  u  Zagrebu. 
'l  Ratkav:  o.  c.  str.   162. 
3  Ratkav:  o.  c.  str.   164. 
1  Ibid.  1.  c. 

